
Esipuhe 


Valikoiman käännös- ja toimitustyö perustuu Gram- 
scin Vankilavihkojen ”kriittiseen laitokseen”, ks. 
Gramsci, Ouaderni del carcere. Edizione critica dell' 
Istituto Gramsci a cura di Valentino Gerratana, Ei- 
naudi, Torino 1975 (4 nid.) Toimitustyössä on myös 
käytetty hyväksi Vankilavihkojen ensimmäistä laitosta 
(ks. Johdanto, s. 18 alaviite) sekä englanninkielistä vali- 
koimaa Selections from the Prison Notebooks of Antonio 
Gramsci. Ed and transl by O.Hoare and G. Nowell 
Smith, Lawrence and Wishart, London 1971. Muu läh- 
dekirjallisuus mainitaan viitteissä ja selityksissä. 

Valmistelemme Vankilavihkojen valikoiman toista 
osaa, johon sisältyvät kirjoitukset ”Tämän päivän Ruh- 
tinas” ja ”Amerikanismi ja fordismi”. 

Keväällä 1974 meillä (M. B. ja M. B.) oli tilaisuus käyt- 
tää hyväksemme Rooman Granssci-instituutin palvelu- 
ja, mistä kiitämme instituutin henkilökuntaa. 


Helsingissä 5. heinäkuuta 1979 
Martti Berger 


Mikael Böök 
Leena Talvio 


Johdanto 


NUORI GRAMSCI (1891-1919) 


Vuonna 1912 Italian joukot valtasivat Libyan. Samana 
vuonna Italiassa ryhdyttiin toimenpiteisiin porvarilli- 
sen demokratian toteuttamiseksi. Äänestyskelpoisten 
lukumäärä, joka siihen saakka oli pysynyt alhaisena, 
nousi kahdeksaan miljoonaan. Edellisellä vuosisadalla 
oli tapahtunut niemimaan pikkuvaltioiden poliittinen 
yhdistyminen, Risorgimento (Italian ”uudestisyntymi- 
nen”). Kansallisvaltion myöhäinen syntyminen oli Ita- 
liassa, kuten Saksassa, alueellisesti keskittyneiden 
suurmaanomistajien ja teollisuusmiesten liittoutumi- 
sen tulosta. Tällaiselta valtiolta puuttui etenkin Etelä- 
Italian laajojen talonpoikaisjoukkojen vankka tuki. 

Filippo Turatin, Antonio Labriolan ynnä muiden toi- 
minnan tuloksena Italiassa syntyi sosialistinen työ- 
väenliike 1890-luvulla. Giolittin = hallituskaudella 
(1900-luvun alussa) se kehittyi varsin voimakkaaksi te- 
kijäksi. Silloiset liberaalit hallitukset tiedostivat työn ja 
pääoman ristiriidan poliittisen elämän edellytykseksi. 
Tällä edellytyksellä olisi ehkä ollut mahdollista harjoit- 
taa porvarillista reformismia, toteuttaa työn ja pääoman 
liitto suurmaanomistajia vastaan. Mutta I maailmanso- 
ta järkytti orastavaa porvarillista demokratiaa perustei- 
taan myöten. Sodan loputtua Italia kuului voittajaval- 
tioihin. Todellisuudessa maa oli pikemminkin kärsinyt 
tappion. Kaatuneita oli yli 600 000. Kun sotilaat palasi- 
vat kotiin juoksuhaudoista yhteiskunta oli hajoamisti- 
lassa; kiihkokansallinen taantumus ja sosialistinen työ- 
väenliike aloittivat kamppailunsa elämästä ja kuole- 
masta. 

Italian sosialistinen puolue PSI oli merkittävä tekijä 
sodanjälkeisessä poliittisessa elämässä. PSI oli jäänyt 
osittain uskolliseksi II Internationaalin alkuperäisille 
periaatteille tunnuksellaan ne aderire, ne sabotare — ei 
tukea hallituksen sodankäynnille, mutta ei myöskään 
sen sabotointia. Siksi PSI oli moraalisesti vahvempi ja 

yhtenäisempi kuin ne sosialistiset puolueet, jotka olivat 
tukeneet maidensa hallitusten sotapolitiikkaa. Marras- 
kuun vaalit 1919 toivat PSI:lle menestyksen (32 % ää- 
nistä). Pian kävi kuitenkin ilmi, että myös PSI oli sy- 
vässä kriisissä. Eräät sosialistit olivat siirtyneet taantu- 
muksen leiriin. Näihin kuului Benito Mussolini. Puo- 
lueen enemmistö jakaantui Filippo Turatin reformistei- 
hin ja G. M. Serratin ”maximalisteihin”. Viimeksi mai- 
nitut olivat sanavallankumouksellisia, jotka eivät käy- 
tännössä kyenneet osoittamaan tietä vallankumouksel- 
liselle liikkeelle. Sodan aikana PSI:ssä oli myös muo- 
dostunut Zimmerwaldin internationalistien aatteita 
kantava vasemmisto. Tästä erottautui nuori lehtimies 
nimeltä Antonio Gramsci. 


Gramsci syntyi 1891 pikkuporvarillisessa kodissa Sar- 
diniassa, takapajuisessa etelässä. Syksyllä 1911 Gram- 
sci lähti Torinoon opiskelemaan kielitiedettä, historiaa 
ja filosofiaa. Teollisuutensa ansiosta jota hallitsivat Fia- 
tin tehtaat Torino oli Italian kapitalistisen tuotannon ja 
siten Italian työväenluokan pääkaupunki. Torinon yli- 
opistossa Gramsci sai yhteyden kulttuurin valtavir- 
tauksiin ja kaupungin sosialistisessa nuorisoliikkeessä 
teollisuustyöläisiin. 

Italian yliopistoissa vaikutti edelleen 1800-luvun jäl- 
kipuoliskon positivismi, pyrkimys lähestyä kaikkia il- 
miöitä silloisen luonnontieteen näkökulmasta ja mene- 
telmin. Positivismin vastakohtana esiintyi voimakas 
aatteellinen uudistusliike, Benedetto Crocen jälkihege- 
liläinen maallikkoliberalismi. Tällä idealistisella suun- 
tauksella oli perustavanluonteinen vaikutus nuorem- 
man sivistyneistön tietoisuuden muotoutumiseen. Cro- 
cen vaikutus ulottui myös sosialisteihin, kuten Gram- 
sciin. Sitä Gramscia, joka sotavuosina ryhtyi avusta- 
maan sosialistista lehdistöä teatteriarvosteluilla ja muil- 
la kirjoituksilla, voidaan kutsua ”crocelaiseksi”*. Ja 


* B.Crocea (1866-1952) pidetään sovinnaisten kriteerien 
mukaan 1900-luvun merkittävimpänä italialaisena filosofina. 
Hänen historianfilosofiset, esteettiset jne. teoksensa saivat 
ihailijoita Italian ulkopuoleltakin. Kotimaassa hänen vaiku- 
tuksensa oli poikkeuksellisen suuri. Crocelle uskottiin minis- 
terin tehtäviä Giolittin hallituksessa 1920-21 ja Bonomin hal- 
lituksessa 1944. Hän antoi fasismille tukensa sen alkuvaihees- 
sa, mutta siirtyi sitten porvarillisen antifasismin leiriin. 


10 


vaikka Gramsci myöhemmin pyrki selvittämään välin- 
sä Crocen filosofiaan, hän ei koskaan kieltänyt siltä 
tiettyä arvoa ”älyllisenä ja moraalisena uudistuksena” 
positivismin ja katolisuuden hallitsemassa kulttuuri-il- 
mastossa. Crocelaisuudesta on jälkiä Gramscin myö- 
hemmässäkin ajattelussa (ks. viite 31). 


Ensimmäinen italialainen marxilainen oli Antonio Lab- 
riola (1843-1904). Labriolasta tuli sosialisti 1870-luvulla; 
hän kävi mm. kirjeenvaihtoa Friedrich Engelsin kans- 
sa. Rooman yliopiston professorina Labriola toimi 
1880- ja 90-luvulla Crocen opettajana. Labriolan tutkiel- 
mat historiallisesta materialismista (Saggi sulla conce- 
zione materialistica della storia, julk. 1895-98) ovat tie- 
teellisen sosialismin lähtökohta Italiassa. Niiden perus- 
teella häntä voidaan verrata Plehanoviin Venäjällä. 
Tunnustusta on saavuttanut mrn. arvostelu, jonka Lab- 
riola kohdisti ”historian tekijöihin”, ts. siihen että his- 
torian tapahtumia voidaan selittää viittaamalla ”poliitti- 
on erityisesti (Vankilavihkoissa) painottanut Labriolan 
merkitystä marxilaisen filosofian tulkitsijana, joka piti 
marxismia omaperäisenä ja muista filosofioista riippu- 
mattomana filosofiana. Labriolan teosten vaikutusta 
nuoren Gramscin ajatteluun ei ole täysin selvitetty, 
mutta niiden voidaan kuitenkin katsoa kuuluvan 
Gramscin marxilaisuuden alkuperäisiin lähteisiin. 
Huolimatta Labriolan ansioista teoreetikkona mar- 
xismi ei 1900-luvun alussa saavuttanut kiistatonta aat- 
teellista johtoasemaa Italian työväenliikkeessä. Vielä 
vähemmän PSI kykeni käyttämään marxismia poliitti- 
sena toimintaohjeena vastatakseen yhteiskuntaluok- 
kien liittolaiskysymykseen ja Etelä-Italian asettamaan 
ongelmaan. Lisäksi Italiassa kilpaili marxilaisen sosia- 
lismin kanssa paitsi reformismi melko voimakas anar- 
kosyndikalistinen suuntaus. Ranskalaisen yleislakon 
teoreetikon Georges Sorelin vaikutus Italian sivisty- 
neistöön ja ammattiyhdistysliikkeen piirissä muodos- 
taa erityisen kysymyksen. Sorelin teokset kuuluivat 
varmasti myös nuoren Gramscin lukemistoon. 


Nuoreen Gramsciin eniten vaikuttaneet aatteet olivat 
crocelaisuuden ohella ne, jotka kantautuivat Italiaan 

Venäjältä vuoden 1917 helmikuun ja lokakuun vallan- 
kumouksen myötä. Gramsci oli yksi ensimmäisistä ja 
innokkaimmista bolSevikkien ajatusten propagandis- 
teista Italiassa. Joulukuussa 1917 Gramsci julkaisi ar- 
tikkelin La rivoluzione contro il ”Capitale” (Vallanku- 
mous ”Pääomaa” vastaan)*. Siinä Gramsci tervehti 
bolSevikkeja teoissa elävän marxilaisuuden edustaji- 
na, jotka ovat voittaneet Marxin ”Pääomassa” vielä 
esiintyvät ”positivistiset jäänteet”. Ylistämällä tekoja 
Gramsci hankki itselleen ”voluntaristin” leiman. Itse 
asiassa Gramsci kuului siihen suppeaan joukkoon, joka 
tuohon aikaan tajusi Venäjän tapahtumien historialli- 
sen merkityksen. Vuotta 1917 seuranneen uuden tietoi- 
suuden myötä Gramscin näköpiiriin ilmaantuivat myös 
mm. Clarte, Rosa Luxemburg ja Max Eastman. 


GRAMSCI POLIITTISENA JOHTAJANA 


Vuonna 1919 keväällä näytti siltä, että Italia kulkisi 
kohti ”kerenskiläistä” kautta. Työläiset halusivat seura- 
ta Venäjän vallankumouksen rohkaisevaa esimerkkiä. 
Tuossa tilanteessa Gramsci ja hänen aikaisemmat opis- 
kelutoverinsa Togliatti, Terracini, Tasca ym. perustivat 
Torinossa l'Ordine nuovo -viikkolehden ja esittivät ve- 
näläisten neuvostojen innoittamina ”työväen demokra- 
tian” tunnuksen. Lyhyessä ajassa VOrdine nuovosta tu- 
li omien neuvostojensa puolesta kamppailevien teolli- 
suustyöläisten äänenkannattaja. ** | 

Gramsci oli vakuuttunut siitä, että vallankumouksen 
johtavana voimana työväenluokka kykenee murskaa- 
maan porvarillisen valtiokoneiston ja rakentamaan sen 
tilalle uudentyyppisen valtiokoneiston ja uudentyyppi- 
set laitokset. Tästä Italian työväenluokalla on käytän- 


* Artikkeli on painettu uudestaan useita kertoja, ks. Gram- 
sci, Scritti politici (a cura di P. Spriano), Roma 1967, s. 80-83. 

** Kokoelma Gramscin artikkeleita POrdine nuovosta 
(1919-1920) on julkaistu suomeksi. Ks. Gramsci, Työväenluo- 
kan yhtenäisyys, Moskova 1976. 

nön kokemuksia vuosilta 1919-20. Tehtaiden ”sisäisistä 
komissioista” syntyneet poliittiset tehdasneuvostot 
muodostuivat proletaarisen vallan keskuksiksi. Ne 
mursivat ammattiyhdistystoiminnan puitteet ja niiden 
tavoitteena oli valtiovallan valloittaminen. Tapahtumat 
todistivat, että Italian työväenluokan on mahdollista 
tulla hallitsevaksi luokaksi ja osoittivat ammattiyhdis- 
tysjohtajien näkemysten rajoittuneisuuden. 

Vuosien 1919-20 kokemusten tärkeydestä huolimatta 
päätyi itse liike tappioon; taantumus eteni nopeasti ja 
huipentui fasistien ”Rooman marssiin” 1922. Vallanku- 
mouksellisten oli suunnattava katseensa esteisiin, jotka 
Italian historia oli jättänyt työväenluokan hegemonian 
kehittymisen tielle. Näiden esteiden ja niiden kärjisty- 
neen ilmaisun, fasismin voittamiseksi vaadittiin lisää 
valmisteluja, voimakkaampia liittolaisia, enemmän jär- 
jestäytyneisyyttä. 

Suuria vaikeuksia liittyi työväenluokan ja talonpoi- 
kien liiton rakentamiseen. Tämä tehtävä edellytti teol- 
listuneen pohjoisen ja puolifeodaalisen etelän välisen 
kuilun voittamista. Ns. etelän kysymyksen ratkaisu 
vaati Italian 1800-luvulla alkaneen kansallisen yhtenäis- 
tymisen loppuunsaattamista. 

Italian kommunistisen puolueen perustaminen 1921 
oli askel kohti työväenluokan uutta nousua. Uusi nou- 
su oli kuitenkin tapahtuva vasta II maailmansodan lop- 
puvuosina vastarintaliikkeen voiton seurauksena. 


Johtava hahmo Italian kommunistisen puolueen perus- 
tamisessa ja sen ensi vuosien toiminnassa oli Amadeo 
Bordiga, napolilainen insinööri, joka oli vahvoja miehiä 
myös varhaisessa 20-luvun Kommunistisessa interna- 
tionaalissa. Alusta alkaen olivat mukana myös Gramsci 
ja ”ordinovistit” Torinon kokemuksineen. Gramscin ja 
Bordigan mielipiteet eivät olleet yhteneväisiä. Erimieli- 
syys koski mm. käsitystä puolueen luonteesta. Togliat- 
tille ja Terracinille vuonna 1924 lähettämässään kirjees- 
sä Gramsci kirjoitti seuraavasti, tarkoittaen Bordigan 
johtamaa puoluetta: 


”Kommunistinen puolue on ollut jopa tehdassolu- 
jen muodostamista vastaan. Joukkojen osallistumi- 
sen puolueen toimintaan ja sen sisäiseen elämään 
on katsottu vaarantavan yhtenäisyyttä ja johdon 

keskittämistä, ellei tämä osallistuminen ole tapah- 
tunut suurten tilaisuuksien yhteydessä tai keskus- 
johdon suoranaisesta käskystä. Puoluetta ei ole ym- 
märretty dialektisen prosessin tulokseksi. Sitä ei 
ole ymmärretty joukkojen spontaanin liikehdinnän 
ja keskuksen organisoivan ja johtavan tahdon yh- 
teiseksi tulokseksi, vaan joksikin ilmassa leijuvaksi 
olioksi, joka kehittyy itsestään ja johon joukot yhty- 
vät, kun tilanne on tullut suotuisaksi, kun vallanku- 
mouksen aallonharja saavuttaa lakipisteensä, toisin 
sanoen, kun puoluejohto katsoo, että sen pitää ryh- 
tyä hyökkäykseen ja laskeutuu joukkojen tasolle 
innostaakseen joukkoja toimintaan.”* 


Näissä lauseissa heijastuvat kokemukset Torinon teol- 
lisuustyöläisten joukkoliikkeestä 1919-20, kokemukset 
organisaatiosta, joka kasvaa ja kehittyy ”dialektisesti”. 

Ollessaan 1922-24 Kominternin tehtävissä Moskovas- 
sa ja Wienissä Gramsci onnistui kokoamaan uuden 
puoluejohdon, joka vähitellen syrjäytti Bordigan. 
Gramscin edustaman suuntauksen ote puoluejohdosta 
vahvistui lopullisesti Lyonissa pidetyssä III puolueko- 
kouksessa 1926. Siellä hyväksyttiin tärkeät Lyonin tee- 
sit, joissa näkyy vakava pyrkimys Italian yhteiskunnan 
rakenteen ja fasistisen hallinnon erittelyyn. 

Gramscin ja Bordigan poliittisia kannanottoja vertail- 
taessa huomio kiinnittyy myös Kominternin yhteisrin- 
tamataktiikan toteuttamiseen Italiassa. Bordiga ei tah- 
tonut lähteä tälle Kominternin linjalle; Gramsci taas vä- 
hitellen omaksui yhteisrintamataktiikan ja esiintyi 
Lyonin teeseissä Togliattin kanssa sen kehittäjänäkin. 

IKP:n historian kirjoittaja Paolo Spriano on huo- 
mauttanut, että Gramsci ja ”ordinovistit” olivat vakuut- 
tuneita bolsevikkien kokemuksen yleispätevyydestä. 
He pitivät Leniniä, Trotskia, Zinovjevia, Buharinia ym. 
kaikkein kehittyneimpänä, kaikkein vallankumouksel- 
lisimpana ryhmänä, jonka Euroopan työväenliike oli 
tuottanut, ryhmänä, joka oikeutetusti saattoi esiintyä 
johtavassa asemassa kansainväliselläkin tasolla. Bordi- 
gan mielestä Lenin ja bolSevikit sen sijaan ainoas- 
taan puolustivat Marxin aatteiden puhtautta II interna- 
tionaalin opportunistisia oppeja vastaan. 


* Vrt. Togliatti, La formazione del gruppo dirigente del 
Partito comunista italiano nel 1923-1924, Roma 1974, s. 195. 

Käsityksen Gramscin suhtautumisesta venäläisten 
kommunistien piirissä tapahtuneeseen hajaantumiseen 
Leninin kuoleman jälkeen voi saada kirjeestä, jonka 
Gramsci IKP:n johdon nimissä lähetti NKP:n keskus- 
komitealle lokakuussa 1926. Togliatti, joka oli tuolloin 
Moskovassa, ei tahtonut toimittaa kirjettä perille vaan 
kirjoitti Gramscille, että tämän kirje liian suuressa mää- 
rin asetti vastuun hajaantumisesta NKP:n silloisen 
enemmistön, siis Stalinin ja Buharinin hartioille. Gram- 
sci puolestaan katsoi kirjeen päinvastoin ”tuomitse- 
van” Zinovjevin, Kamenevin ja Trotskin johtaman op- 
position. 

Työväenluokan ja talonpoikien liiton kehitystä NEP- 
kaudella pidetään Gramscin kirjeessä venäläisten kom- 
munistien keskustelujen pääkysymyksenä. ”Proleta- 
riaatti ei kykene säilyttämään hegemoniaansa ja dikta- 
tuuriansa”, Gramsci kirjoitti, ”ellei se uhraa välittömiä, 
korporatiivisia etujaan koko luokan yleisille ja pysyvil- 
le eduille.” Vallankumouksen jälkeisten olojen analyy- 
sista näkyy kirjeessä merkkejä niistä työväenluokan 
hegemoniaa koskevista ajatuskuluista, joihin Gramsci 
vankilavuosina oli kohdistava suurta huomiota käsitel- 
lessään lännen vallankumouksen ongelmia. 

- Kirje loppuu profeetallisiin sanoihin, joissa Gramsci 
ilmaisee toivovansa ”ettei NKP:n keskuskomitean 
enemmistöllä ole aikomusta ottaa vastustajistaan liian 
murskaavaa voittoa ja että se on taipuvainen välttä- 
mään äärimmäisyystoimenpiteitä”.* 


Ajankohtana, jona Gramsci kirjoitti edellä mainitun 
kirjeen NKP:n keskuskomitealle, fasistinen hallitus 
Italiassa oli jokseenkin vakiinnuttanut asemansa, jota 
sosialistisen kansanedustajan Matteottin murhan yh- 
teydessä puhjennut kriisi 1924 ja yritykset antifasisti- 
sen opposition kokoamiseksi olivat siihen saakka hor- 
juttaneet. Mussolini ryhtyi nyt koventamaan otettaan 
oppositiosta. Käyttäen verukkeena epäonnistunutta 
murhayritystä, jonka teki 15-vuotias nuorukainen hä- 
märissä oloissa, Mussolini käski poliisin vangita Gram- 
sein sekä muita kommunistisia kansanedustajia piittaa- 
matta heidän nauttimastaan parlamentaarisesta koske- 


* Ks. Gramsci, La costruzione del partito comunista 
1923-1926, Torino 1971, s. 124-137. 

mattomuudesta. Gramsci pidätettiin 8. marraskuuta 
1926. Seuraavana päivänä avattiin tynkäparlamentti, jo- 
ka keskusteluitta hyväksyi lain kuolemanrangaistuk- 
sesta ja erikoistuomioistuimesta. 


Oikeudenkäynti kommunisteja vastaan järjestettiin 
1928. Gramscin tuomio oli 20 vuotta, 4 kuukautta ja 5 
päivää vankeutta. Oikeudessa yleinen syyttäjä lausui 
Gramscista: ”Meidän on estettävä näiden aivojen toi- 
minta kahdeksikymmeneksi vuodeksi.” 


Huhtikuussa 1937 Mussolini myönsi jälleen Gram- 
scille täyden vapauden (lokakuusta 1934 Gramsci oli 
ehdonalaisessa vapaudessa ollut hoidettavana sairaa- 
lassa), mutta samassa kuussa Gramsci fyysisesti mur- 
rettuna menehtyi. Vainajan käly Tatjana Schucht ja pit- 
käaikainen ystävä taloustieteilijä Piero Sraffa salakul- 
jettivat kirjallisen jäämistön — Ouaderni del carcere eli 
Vankilavihkot — Moskovaan siellä asuvien italialaisten 
kommunistien käsiin. Sieltä ne palasivat jälleen Togli- 
attin mukana Italiaan 1944. Kokoelma Gramscin kirjei- 
tä vankilasta julkaistiin 1946 ja sen jälkeen 1948-51 
kuudessa osassa laaja valikoima Vankilavihkoista. 
Näistä Gramscin kirjoituksista tuli IKP:n henkisen pe- 
rinnön kulmakivi.* 


Gramsci kirjoitti Vankilavihkonsa kapitalismin suuren 
laman, Neuvostoliiton ensimmäisen viisivuotissuunni- 
telman ja Hitlerin valtaantulon aikoina. Nuoret kom- 
munistiset puolueet joutuivat etsimään ja löysivätkin 
”yhden mahdollisen ratkaisun vallankumouksellisen 
puolueen perusongelmalle ei-vallankumouksellisessa 


* Ks.Il materialismo storico e la filosofia di Benedetto Cro- 
ce (Historiallinen materialismi ja B. Crocen filosofia), 1948; 
Gli intellettuali e la organizzazione della cultura (Sivistyneis- 
tö ja kulttuurin organisaatio), 1949; IL Risorgimento (Italian 
uudestisyntyminen), 1949; Note sul Machiavelli, sulla politica 
e sullo stato moderno (Muistiinpanoja Machiavellista, politii- 
kasta ja nykyajan valtiosta), 1949; Letteratura e vita naziona- 
le (Kansallinen kirjallisuus ja elämä), 1950; Passato e presente 
(Mennyttä ja nykyistä), 1951, julkaisijana Einaudi, Torino. 
Gramscin kirjeistä julkaistiin uusi laajennettu painos, ks. Let- 
tere dal carcere, (Kirjeitä vankilasta) a cura di S Caprioglio e 
E Fubini, Einaudi, Torino 1965. 

tilanteessa”, kansanrintamataktiikan, joka omaksuttiin 
Kominternin linjaksi VII kongressissa 1935. 

Gramscin kanssa vankilassa olleiden muistelmista 
tiedetään hänen 1930 esittäneen ”perustuslakia säätä- 
vän kokouksen koollekutsumisen” puolueen oikeaksi 
tunnukseksi.* Tämä oli ristiriidassa IKP:n silloisten, 
Kominternin VI kongressin (1928) antamien suuntavii- 
vojen kanssa. Gramscihan painotti kansallista yhtenäi- 
syyttä fasismia vastaan; Komintern ja IKP, jotka arvioi- 
vat tilanteen vallankumoukselliseksi, painottivat ”luok- 
ka luokkaa vastaan” -tunnusta porvaristoa vastaan. 

Gramscia on joskus, ehkä tämän vuoksi, pidetty kan- 
sanrintaman henkisenä isänä — mutta se ei ole oikeaan 
osuva luonnehdinta. Gramscin kannanotot eivät ensin- 
näkään vaikuttaneet kommunistisessa liikkeessä 30-lu- 
vun alkupuolella eivätkä ne mitenkään myötävaikutta- 
neet kansanrintaman syntyyn. Ja jos kansanrintamalle 
pitäisi löytää henkinen isä, valinta kohdistuisi kai Di- 
mitroviin, joka kuuluisassa raportissaan perusteli tä- 
män taktiikan Kominternin VII kongressille. Lopuksi 
voidaan todeta, että Gramscin Vankilavihkot erilajise- 
na työnä ovat monipuolisuudessaan ja historialliselta 
perspektiiviltään Dimitrovin raporttia paljon syvälli- 
sempiä kommunistisen puolueen edellytysten tutkimi- 
sessa. Niinpä useat poliittiset puolueet ja suuntaukset, 
etenkin IKP, ovat II maailmansodan jälkeen sisällyttä- 
neet Vankilavihkojen ajatuksia ja teesejä ideologiseen 
arsenaaliinsa, muun muassa kansanrintamataktiikkaa 
kehittäessään. 


TUTKIMUS SIVISTYNEISTÖSTÄ 


Antonio Gramscin vankiloissa 1929-35 kirjoittamat 
muistiinpanot ja ajatukset — hän täytti yhteensä kolme- 
kymmentäkolme kouluvihkoa pienimuotoisella tiheäri- 


* Ks. Spriano, Storia del partito comunista italiano II. Gli 
anni della clandestinitä, Torino 1969, s. 262-286. 


17 


visellä kirjoituksellaan* — ovat ainutlaatuinen teos mar- 
xilaisessa kirjallisuudessa. Vaikka teos on katkelmalli- 
nen ja keskeneräinen on sillä kuitenkin rakenne, koska 
sen on kirjoittanut vallankumouksellinen ajattelija, jo- 
ka vaikeista oloista huolimatta säilytti ajatustensa run- 
gon ja keskittyi toteuttamaan ensimmäisinä vankeus- 
vuosinaan hahmottamaansa työsuunnitelmaa. On sel- 
vää, että Vankilavihkojen ja vuotta 1926 edeltäneiden 
artikkelien ja poliittisen toiminnan välillä on olemassa 
sisällöllinen yhteys. Muodollisesti Vankilavihkot kui- 
tenkin poikkeavat suuresti artikkeleista ennen vuotta 
1926. Vankilavihkot ovat ei-auktorisoitu teos. Vihkoissa 
on Gramscin huomautuksia kirjoitusten muistiinpano- 
jen kaltaisesta ja tilapäisestä luonteesta: ne on ensisijai- 
sesti tarkoitettu kirjoittajalle itselleen mahdollisten vii- 
meisteltyjen versioiden lähtökohdiksi. Sensuurin takia 
Gramsci joutui usein kuvailemaan ja nimittämään 
asioita ja henkilöitä tavanmukaisista poikkeavilla ter- 
meillä ja nimillä. 

Esimerkkejä Gramscin sensuurin vuoksi käyttämästä 
sanastosta; 


käytännön filosofia =marxismi, marxismi-leninis- 
mi 

käytännön filosofian ensimmäinen perustaja = 
Karl Marx 

toinen perustaja = Friedrich Engels 

Iljitö = Lenin 

Kriittinen taloustiede = Marxin ”Pääoma”. 


Joitakin nimityksiä voidaan pitää tulkintoina, näin esi- 
merkiksi ”käytännön filosofia”. 


Gramscin työn lähtökohtana olivat ongelmat, joiden 
parissa Italian työväenliike fasismin kaudella kamppai- 
li. Mutta politiikasta eristettynä vankina Gramsci laa- 
jensi näiden ongelmien käsittelyä varsinkin historian ja 
filosofian suuntaan. Hän pani alulle tutkimusprojektin, 
joka oli ulottuva syvälle Italian ja Euroopan historiaan. 


* V. 1975 julkaistiin kaikki vankilavihkot kronologisessa 
järjestyksessä sellaisina kuin Gramsci oli ne kirjoittanut, ns. 
kriittisenä laitoksena, ks. Esipuhe. 

Projektin runkona oli tutkimus Italian intellektuel- 
lien historiasta. Aihe oli kehittynyt mietelmistä, jotka 
Gramsci hieman ennen vangitsemistaan oli omistanut 
Etelä-Italian sivistyneistöryhmien osalle. Näiden ryh- 
mien taantumuksellinen luonne oli eräs este työväen ja 
talonpoikien liiton rakentamiselle. Niiden piirissä oli 
saatava aikaan ”kansallinen”, työväenluokkaan orien- 
toituva vasemmistosuuntaus. Näin etelän intellektuel- 
lien tietty osa voisi toteuttaa välittävää tehtävää työ- 
väenluokan hegemonian rakentamisessa, uudessa 
historiallisessa liittoutumassa suurmaanomistajien ja 
teollisuusmiesten historiallista liittoutumaa vastaan. 
Benedetto Crocen filosofian perusteellisen kritiikin tar- 
ve korostui tässä samassa yhteydessä. Croce näet pe- 
rusteli ideologisesti etelän sivistyneistön maareformia 
kohtaan tunteman välinpitämättömyyden. Croce oli 
pohjoisen teollisuusmiesten ja etelän maanomistajien 
liittoutuman kehittynein ideologi.* 


Työväenluokan hegemonia on yksi Vankilavihkojen 
-avainkäsitteistä. Gramscin teesi ”ennennäkemättömän 
hegemonian” keskittämisen tarpeesta on ymmärrettävä 
vallankumouksellisen liikkeen lännessä kärsimän tap- 
pion taustaa vasten. Gramsci perusteli teesiään nimen- 
omaan vertailemalla Venäjää ja Länsi-Eurooppaa. Sen 
lisäksi, että työväenluokan on lännessä vallattava ja 
korvattava koko valtiokoneisto, sen täytyy saadakseen 
ja pitääkseen vallan hallita suurta joukkoa yhteiskun- 
nan instituutioita. Sen täytyy hallita porvarillisen yh- 
teiskunnan ylärakenne, joka ei idässä, so. Venäjällä, ol- 
lut yhtä kehittynyt. Tässä kohdin voidaan palata ”yh- 
teisrintamataktiikkaan” ja huomata, että Gramsci sisäl- 
lytti siihen merkittävän teoreettisen periaatteen. 

Teesi hegemonian välttämättömyydestä ei ole tarkoi- 
tettu korvaamaan proletariaatin diktatuurin välttämät- 
tömyyttä. Gramsci ilmaisee selvästi, että kysymyksessä 
ovat kaksi toisiaan täydentävää periaatetta. Hegemo- 
nian käsite oli syntynyt bolsevikkien kokemuksesta 
ja se oli saanut tietyn teoreettisen ja käytännön merki- 


* Gramscin kirjoitus Etelän kysymyksestä vuodelta 1926 si- 
sältyy kokoelmaan Työväenluokan yhtenäisyys, mts. 291-327. 
Sitä voidaan pitää Gramscin intellektuelleja koskevan tutki- 
musprojektin varhaisena hahmotelmana. 

tyksen heidän ajattelussaan. Gramscin mukaan vallan- 
kumouksen jälkeistä Venäjää oli pidettävä ensimmäise- 
nä esimerkkinä ”toteutuneesta hegemoniasta”. Gram- 
sci oli kuitenkin sitä mieltä, että hegemonian käsite 
kaipasi perusteellisempaa tarkastelua, sitä oli kehiteltä- 
vä teoreettisesti. Tätä Gramsci yritti tehdä Vankilavih- 
koissa. Tähän voidaan lisätä, että Gramsci politiikan 
tieteen käsitteiden kehittämisellä ensisijaisesti ymmär- 
si työskentelyä, ei abstraktien käsitteiden, vaan itse his- 
torian prosessien ja tapahtumien parissa. 


Vankilavihkoissa Gramsci tarkasteli Italian niemimaan 
sivistyneistöryhmien pitkää perinnettä. Tätä perinnettä 
luonnehtivat heikot siteet kansaan ja kansakuntaan. 
Euroopan historiassa Italian sivistyneistöllä on ollut 
kosmopoliittinen tehtävä. Se ei kyennyt katkaisemaan 
keskiaikaisia suhteitaan ylikansalliseen kirkkoon ja py- 
hään keisarikuntaan. Italian historian perusongelma on 
kansallisvaltion muodostumisen viivästyminen kukois- 
tavien keskiaikaisten kaupunkivaltioiden tuhon seu- 
rauksena. 

Miksi Italian niemimaalla ei syntynyt kansallisvaltio- 
ta samoihin aikoihin kuin Ranskassa, Englannissa, Es- 
panjassa? Gramsci katsoi Italian intellektuellien kos- 
mopoliittisen perinteen olevan osasyy kaupunkivaltioi- 
den tuhoon. 1400- ja 1500-luvun humanismi, Italian re- 
nessanssin kirjallisena ilmaisuna, oli taantumukselli- 
nen liike, jota paavin valtaan sitoutunut sivistyneistö- 
kerros edusti. Kaupunkivaltioiden porvaristo ei onnis- 
tunut luomaan omaa sivistyneistöä, jonka avulla se oli- 
si voinut hankkia laajojen joukkojen (talonpoikien) 
suostumuksen vallalleen ja tulla johtavaksi eikä ainoas- 
taan hallitsevaksi voimaksi. Valtiomuoto, jonka kau- 
punkikommuunien porvaristo saavutti, jäi syndikalisti- 
seksi, eli se ei koskaan ylittänyt valtion ”taloudellis- 
korporatiivista” (Gramsci) vaihetta. Kaupunkiporvaris- 
to ei ymmärtänyt harjoittaa diktatuurin lisäksi hegemo- 
nian tehtäviä. 

On ymmärrettävää, että tutkiessaan sosialistisen val- 
lankumouksen ongelmia Italiassa fasismin kaudella 
Gramsci palaa Italian porvarillisen vallankumouksen 
perusongelmiin. Hän palaa kysymyksiin sekä fasismin 
syistä että sosialistisen vallankumouksen edellytyksis- 
tä, sikäli kuin sosialistinen vallankumous välttämättä 

merkitsee porvarillisen vallankumouksen loppuunsaat- 
tamista. | 

Gramscin arvio renessanssihumanismista ”taantu- 
muksellisena liikkeenä” on ehkä hieman hämmästyttä- 
vä, luimmehan koulussa renessanssista Italian suurena 
antina Euroopan kulttuurihistoriaan. Sen sijaan Italian 
kansallinen perinne jäi näköpiiristämme, emme niin 
kuin Gramsci arvioineet renessanssia ”italialaisesta” 
näkökulmasta. Gramscin arvioon liittyy tosin toinen- 
kin, yleisempi näkökohta, joka vie suoraan Vankilavih- 
kojen erääseen peruspyrkimykseen, uudentyyppisen 
intelligenssin (sivistyneistön) edellytysten hahmottami- 
seen. Italian renessanssin sivistyksessä Jacob Burck- 
hardt, jota ennen muita voidaan pitää renessanssista 
omaksumamme käsityksen luojana, puhuu kerran 
”kaikkein terävimmästä moitteesta” mitä renessanssia 
vastaan voidaan esittää. Tämä on, sanoo Burckhardt, 
että renessanssi ei ollut kansanomainen, että se oli vas- 
ta nyt esiintyvän sivistyneiden ja ei-sivistyneiden erot- 
telun alkuunpanija. Mutta tämä moite menettää kär- 
kensä, Burckhardt jatkaa, niin pian kuin joudutaan 
* tunnustamaan ettei tätä asiantilaa, vaikka se myönne- 
täänkin tosiasiaksi, vielä tänään voida kumota. Gram- 
sci ei enää yhtynyt tähän kantaan; hän katsoi, että sivis- 
tyneiden intellektuellien ja ei-intellektuellien, ”yksin- 
kertaisten sielujen” välinen erottelu voidaan ja se pitää 
kumota. Hän piti kiinni ”kaikkein terävimmästä moit- 
teesta” renessanssia vastaan. 


Italian porvarillista vallankumousta ei voi tarkastella 
tutkimatta kansallisvaltion muodostumisen lykkäänty- 
mistä, niemimaan pirstoutumista pieniin, vieraalle val- 
lalle alistettuihin aluevaltioihin. Sitä ei voi tarkastella 
menemättä historiassa taaksepäin ainakin Niccolo Ma- 
chiavellin (1469-1527) aikaan. 

Gramscin tulkinnassa Italian historiasta seurataan 
Italian valtiollisessa kehityksessä ilmenevää ”korpora- 
tiivista” piirrettä keskiajan kaupunkivaltioista aina 
Mussolinin fasistiseen valtioon saakka. Italian porvaris- 
to epäonnistui jatkuvasti pyrkiessään alistamaan maa- 
talousväestön kaupungeille. Kielteinen osa tässä kehi- 
tyksessä on ollut ns. hiljaisissa kaupungeissa elävällä 
loismaisella maatalousporvaristolla, joka muodostui 
kaupunkivaltioiden tuhon seurauksena. Kansalaisyh- 

teiskunnan (ks. viite 77) ja poliittisen yhteiskunnan eli 
hegemonian ja diktatuurin välillä ei koskaan saatu ai- 
kaan tasapainoa. Myös fasismia voidaan analysoida tä- 
män kysymyksen asettelun termein, ja muistiinpanois- 
saan ”amerikanismista ja fordismista” Gramsci analy- 
soi fasismin, uudentyyppisen ”korporativismin” talou- 
dellista perustaa. 

Poliittisen yhteiskunnan ja kansalaisyhteiskunnan, 
diktatuurin ja hegemonian, väkivallan ja konsensuksen 
välinen tasapaino on Gramscin tutkimuksen keskeinen 
kysymyksen asettelu. Se avaa Italian historiaan näkö- 
kulman, josta käsin ”Italian intellektuellien historian” 
tutkimus nousee keskeiseksi tehtäväksi. Sillä intellek- 
tuellit vaikuttavat nimenomaan kansalaisyhteiskunnas- 
sa, yhteiskunnallisen elämän ns. yksityisessä sektoris- 
sa. Heidän yhteiskunnallinen tehtävänsä on em. tasa- 
painon luominen, jatkuvan suostumuksen hankkimi- 
nen hallitsevan luokan vallalle. 


Lähestyessään tästä näkökulmasta vallankumouksel- 
lista politiikkaa Gramsci kysyi, miksi Italian kansan 
yhteistahdon herättäminen on aina epäonnistunut? 
Eräänä syynä, hän vastasi, on ollut ”jakobinismin” 
puute. Italiassa tämä suuntaus, jota Ranskan suuressa 
vallankumouksessa edustivat jakobiinit, jotka pyrkivät 
rakentamaan porvariston ja talonpoikien liittoa porva- 
riston johdolla, ei koskaan ollut kasvanut tarpeeksi voi- 
makkaaksi. Mutta Niccolö Machiavelli oli ollut ”var- 
haiskypsä jakobiini”. Hän oli yrittänyt uudistaa sotalai- 
tosta ja kannatti sotaväen rekrytoimista suoraan maa- 
seutuväestön piiristä. Hän oli ensimmäisenä käsittänyt 
politiikan itsenäisen aseman, mahdollisuuden muuttaa 
maailmaa politiikan avulla. Hän oli myös ollut moder- 
nin kansallisvaltion teoreetikko. Machiavelli oli kuiten- 
kin ollut eristetty omassa ympäristössään; hänen työl- 
lään oli käytännön merkitystä vain Italian ulkopuolella, 
uusien absolutististen kansallisvaltioiden rakennus- 
työssä, johon muuten moni ”kosmopoliittinen” italia- 
lainen osallistui neuvonantajana tai teknisenä spesialis- 
tina.* 

Italian Risorgimentossa (uudestisyntyminen, uusi 
nousu) eli n. 1830-1870 kestäneessä prosessissa, jossa 
niemimaan pikkuvaltiot Piemonten johdolla yhdistet- 
tiin kansallisvaltioksi, ”jakobinismin puute” ilmenee 
selvimmillään. Toiminnan puolueen (Mazzini, Garibal- 
di) johtama demokraattinen liike ei koskaan päässyt 

hallitsemaan prosessia, vaan osallistui siihen vain alis- 
tettuna voimana. Sitä käytti taitavasti hyväkseen mal- 
tillinen puolue (Cavour) rakentaessaan kansallisvaltio- 
ta, jolta puuttui Etelän maatalousväestön suostumus ja 
joka perustui Etelän suurten maanomistajien ja Poh- 
joisten teollisuusmiesten liittoutumaan. 

Gramscin poliittis-historiallisissa analyyseissa verra- 
taan jatkuvasti Risorgimenton kauden ja Ranskan suu- 
ren vallankumouksen suhdetta fasismin kauden ja Ve- 
näjän vallankumouksen suhteeseen. Risorgimento, siis 
Italian historian vaihe, joka eniten muistuttaa varsi- 
naista porvarillista vallankumousta, oli ollut ”passiivi- 
nen vallankumous” eli vallankumous ilman joukkojen 
osallistumista. Se sijoittui vuoden 1815 jälkeiseen res- 
tauraatiokauteen, jolle oli luonteenomaista yhteiskun- 
nan pinnan alla kulkeva muutosprosessi. Voitiinko 
myös kautta, joka seurasi vallankumouksellisen liik- 
keen tappiota kapitalistisessa maailmassa 1920- ja 
1930-luvulla — ja fasismia tuon kauden yhtenä kehitys- 
suuntauksena — tarkastella ”passiivisena vallanku- 
mouksena”? ”Passiivisen vallankumouksen” käsite ha- 
vainnollistaa Gramscin pyrkimystä määritellä ei-vallan- 
kumouksellisten aikakausien sisältöä ja edellytyksiä 
vallankumouksellisen toiminnan jatkamiselle.** 

Edellä on kosketeltu vain hyvin rajoitettua osaa 
Gramscin historiallispoliittisesta tutkimuksesta. Niinpä 
Vankilavihkot sisältävät, paitsi eri aikakausien hallitse- 
van kulttuurin analyyseja, laajan aineiston kansan- 


* Gramscin tulkinta Machiavellista poliittisena vallanku- 
mouksellisena nojautui paitsi Firenzen sotalaitoksen uudis- 
tuksen arvioon myös esim. ”Ruhtinas”-teoksen kirjallisen 
muodon analyysiin. Tämä teos ja sen viimeinen luku, jossa 
Machiavelli kehottaa Ruhtinasta vapauttamaan Italian bar- 
baareista, on Gramscin mukaan tulkittavissa ”kansan tietoi- 
suudessa kehittyneeksi keskusteluksi, joka päätyy intohimoi- 
seen huutoon”. 

** ”Passiivisen vallankumouksen käsite on tarkasti johdet- 
tava kahdesta politiikan tieteen pääperiaatteesta: 1) mikään 
yhteiskuntamuodostuma ei häviä niin kauan kuin sen hel- 
massa kehittyneet tuotantovoimat vielä löytävät sen sisältä si- 
jaa kehittyä edelleen; 2) mikään yhteiskunta ei aseta itselleen 
ongelmia, joiden ratkaisemiselle välttämättömät edellytykset 
eivät ole jo kehittyneet jne.” Tässä katkelmassa Gramsci lai- 
naa muistista Marxin ”Poliittisen taloustieteen arvostelua”- 
teoksen alkusanoja. 

omaisesta, alistettuja kansanluokkia lähempänä olevas- 
ta kulttuurista: ajanvietekirjallisuudesta, murteista ja 
kielikysymyksestä, talonpoikaisliikkeistä, työväenluo- 
kan elämäntapojen muuttumisesta, koulukasvatukses- 
ta ym. Vankilavihkoissa on myös joukko muistiinpano- 
ja Danten runoudesta (Helvetin kymmenennen laulun 
rakenteesta). 


Vankilavihkojen monivivahteisesta sisällöstä on vai- 
kea antaa tyhjentävää kuvaa. 


On siirryttävä nyt tarkastelemaan Vankilavihkojen si- 
sältöä hieman toisesta näkökulmasta. Sillä vaikka 
Gramscin tutkimus painottuikin historiaan, vihkojen 
sivuilla on myös kysymyksessä tietty kamppailu, mar- 
xilaisen teoreetikon filosofinen ja poliittinen väliintulo. 


VANKILAVIHKOT JA MARXILAINEN TEORIA 


Vankilavihkojen lukijan mieleen tullee ajatus, että 
Gramsci on käsittänyt marxilaisuuden ”avoimena jär- 
jestelmänä”, poleemisena maailmankatsomuksena, jo- 
ka kehittyy jatkuvassa kamppailussa muiden filosofis- 
ten ja tieteellisten suuntausten ja myös työtätekevien 
ihmisten ”arkiajattelun” kanssa. On olemassa eräs ”in- 
tohimoisen sarkasmin” muoto, kirjoittaa Gramsci, jota 
voidaan käyttää tavanomaisia ennakkoluuloja ja illuu- 
sioita vastaan. Tämä tyylikeino on myös sellaisen filo- 
sofian tunnusmerkki, joka ei ole ratkaissut kaikkia si- 
säisiä ristiriitojaan. | 
Gramsci kirjoitti kaudella, jota ei voi pitää marxilai- 
sen teorian kehityksen kannalta kovin valoisana. Itse 
asiassa teorian ja harjoitetun politiikan välille oli synty- 
mässä yhä syvempi kuilu; bolsevikkien alullepanema 
marxismin kehittäminen, ts. leninismin kehitys viiväs- 
tyi, vaikka käytäntö samanaikaisesti asetti kommunis- 
tit uusien kokemusten ja ongelmien eteen (kapitalis- 
min lama, fasismin nousu, sosialismin rakentaminen 
Neuvostoliitossa jne.). Gramscin ansio on, että hän 
tuossa tilanteessa lähti siitä, että teorialla oli rajoituk- 

sia, ettei se ollut tarpeeksi kehittynyt. Kirjoittaessaan 
oikeaoppisuudesta Gramsci varoittaa kytkemästä käy- 
tännön filosofiaa, so. marxismia, liian kiinteästi yh- 
teen tai toiseen ajattelijaan. Oikeaoppisuutta edustaa 
sen sijaan Gramscin mukaan käsitys, että käytännön fi- 
losofia sisältää täysin itsenäisen ja omaperäisen maail- 
mankatsomuksen, joka voi olla kokonaisen uuden sivi- 
lisaation perustava aineosa. 


Siten Gramsci suhtautuu optimistisesti marxismin 
tulevaisuuteen. 


On helppo asettaa vastakkain Gramscin ”avoin mar- 
xilaisuus” ja Stalinin ajattelu, jossa teorian tehtävänä 
usein oli vain politiikan oikeuttaminen jälkeenpäin ei- 
kä politiikan ohjenuorana toimiminen. On kuitenkin 
pidettävä mielessä, että kausi, jolloin Stalinin henkilö- 
kohtainen vaikutus kommunistien ajatteluun oli suu- 
rimmillaan, sijoittuu 1930-luvun puolivälin ja siis 
Gramscin kirjoitustyön jälkeen. Gramsci ei itse asiassa 
ollut Stalinin kriitikko. 


Kommentoidessaan Vankilavihkoissa kiistaa ”sosia- 
lismista yhdessä maassa” hän asettui Stalinin kannalle 
Trotskia vastaan. 


On kuitenkin kiistatonta, että Gramsci Vankilavih- 
koissa esiintyy aikansa kommunistisen ajattelun krii- 
tikkona, joka asettui vastustamaan eräitä ajan hallitse- 
via tendenssejä kuten pyrkimystä saattaa marxismi-le- 
ninismi lopullisesti kahden kannen väliin. Tämä ilme- 
nee selvimmin siitä muistiinpanojen sarjasta, jossa 
Gramsci arvostelee tai suorastaan murskaa Buharinin 
historiallisen materialismin oppikirjan. 


Nikolai Buharin (1888-1938) kirjoitti useita merkittäviä 
teoksia etenkin taloustieteestä. Hänen em. ”oppikirjan- 
sa” oli ilmestyessään 1921 ensimmäisiä yrityksiä esittää 
historiallinen materialismi oppi- tai käsikirjan muodos- 
sa. Tämä kirja julkaistiin monilla kielillä, esimerkiksi 
ruotsiksi Den historiska materialismens teori (Frams 
förlag, 1923), ja sitä luettiin ilmeisesti varsin paljon 
kommunistien järjestämillä marxismin alkeiskursseil- 
la. Tiedetään, että Gramsci itse niin myöhään kuin 1925 
varauksetta oli käyttänyt osia Buharinin oppikirjasta 
opintoaineistona IKP:n sisäistä koulua varten toimitta- 

massaan filosofian kurssissa.* 1930-luvun alkuvuosina 
Gramsci sitten ilmaisi täysin muuttuneen arvion tästä 
teoksesta, torjuen ensinnäkin Buharinin koko lähesty- 
mistavan: toistaiseksi olisi tieteellisempää tyytyä jouk- 
koon erikoistutkielmia kuin yrittää esittää historialli- 
nen materialismi ”tieteellisenä järjestelmänä”, Gramsci 
huomautti. Gramsci torjui myös Buharinin kannan, et- 
tä historiallinen materialismi on ”työväenluokan ylei- 
nen sosiologia” ja että marxismi jaetaan kahteen osaan 
— historialliseen ja dialektiseen materialismiin. 

Gramscin muuttuneen arvion taustalla lienee mm. 
Neuvostoliitossa käyty filosofiakeskustelu, jossa Ab- 
ram Deborin ja ”dialektinen” koulukunta ja Buharinin 
”mekanistiseksi” kutsuttu koulukunta ottivat yhteen. 
Gramscilla on luultavasti tämä keskustelu mielessä, 
kun hän viittaa ”erääseen käytännön filosofian kaik- 
kein viimeaikaisinta kehitystä ilmentävään keskuste- 
luun”, josta D. M. Mirski oli tehnyt yhteenvedon (ks. 
viite 9). Näyttää kuitenkin siltä, ettei Gramscilla vanki- 
lassa ollut mahdollisuutta seurata tätä keskustelua ko- 
vin tarkasti. 

Gramscin poleemisen sävyn ymmärtämiseksi on siir- 
ryttävä suppeasta filosofisesta keskustelusta vallanku- 
mouksen teorian ja politiikan ongelmalliselle kentälle. 
Erityistä huomiota on kiinnitettävä Gramscin ekono- 
mismin arvosteluun. Gramsci kirjoitti: ”Ekonomismin 
vastustaminen on välttämätöntä, ei ainoastaan histo- 
riankirjoituksen teorian alalla vaan myös ja erityisesti 
politiikan teoriassa ja käytännössä.” 

Ekonomismin käsitteellä on oma historiansa, joka 
ajallisesti johtaa vuosiin 1900-1902, jolloin Lenin erääs- 
sä artikkelisarjassa (ja kirjassaan Mitä on tehtävä?) am- 
pui ”ekonomisteja” koko laidalta. Ekonomismi oli nuo- 
ren venäläisen sosialidemokraattisen liikkeen helmassa 
kehittynyt virtaus, jonka juuret Leninin mukaan olivat 
itsevaltiuden sortotoimenpiteiden tälle liikkeelle ai- 
heuttamissa vaikeuksissa. ”Ekonomistit” aliarvioivat 
Venäjän työväenluokan poliittisia tehtäviä, erityisesti 
tarvetta kehittää valtakunnallista kaikkiin yhteiskunta- 


* Tämä seikka otetaan huomioon ja sitä käsitellään Christi- 
ne Buci-Glucksmannin teoksessa Gramsci et lEtat (Fayard, 
1975), johon myös alla esittämäni huomautukset Gramscin 
”ekonomismia” vastaan käymästä polemiikista osittain pe- 
rustuvat. 

piireihin kohdistuvaa propaganda- ja agitaatiotyötä. 
Edelleen ”ekonomistit” puhuivat yksipuolisesti talou- 
dellisen, esimerkiksi palkkataistelun merkityksestä, 
mutta laiminlöivät myös työläisten piirissä poliittisen 
tietoisuuden kasvattamisen, koska he ”kumarsivat” 
(Lenin) työläisten taloudellisen taistelun vaistonvarai- 
suuden edessä. 


Venäläisten ”ekonomistien”? ryhmä menetti pian 
merkityksensä mutta ekonomismin käsite on jatkanut 
olemassaoloaan, joskin alkuperäistä laajemmassa ja 
epäselvemmässä merkityksessä. Vuoden 1905 jälkeen 
Lenin itse painotti ekonomismin ja mensSevismin 
”ideologista yhteyttä” ja ”historiallista jatkuvuutta” 
suuntauksina, jotka viime kädessä alistivat työväenluo- 
kan porvarilliselle liberalismille. Ekonomismista tuli 
vähitellen Sosialistisessa internationaalissa esiintyvän 
revisionismin muoto. Mitä sitten Gramsci tarkoitti 
”ekonomismilla”? Tämä ei ole täysin selvää, ekonomis- 
min käsite on Gramscin muistiinpanoissa kehittelyn 
asteella. Buharinin historiallisen materialismin oppikir- 
jan, hänen mekaanisen materialisminsa arvostelu näyt- 
tää kuitenkin käyvän hyvänä esimerkkinä siitä, mitä 

: Gramsci tarkoitti ekonomismin vastustamisella ”histo- 
riankirjoituksen teorian alalla”. Mitä sitten ekonomisti- 
sen politiikan arvosteluun tulee on palattava teesiin 
työväenluokan hegemonian = välttämättömyydestä. 
Gramsci katsoi, että vallankumouksellinen liike aliar- 
vioi vastustuskykyä, jota läntisillä kapitalistisilla mailla 
oli suhteellisen pitkälle kehittyneen päällysrakenteensa 
ansiosta. Kominternin linja kapitalismin suuren laman 
vuosina, jolloin tilanne taloudellista suhdannetta kos- 
kevan arvion perusteella määriteltiin vallankumouksel- 
liseksi, lisäsi Gramscin arvostelun oikeutusta. Eikö täs- 
sä linjassa ja jatkuvissa puheissa kapitalismin lopulli- 
sesta luhistumisesta ollut jotain, joka merkitsi paluuta 
II internationaalin marxismin kohtalonomaisen talou- 
dellisen välttämättömyyden uskoon? 

Ekonomismia vastaan kirjoittaessaan Gramsci pai- 
notti, että on otettava huomioon ”valtio kokonaisuu- 
dessaan” (lo stato integrale). ”Valtio”, huomautti hän 
eräässä kohdassa, ”on yhtä kuin poliittinen yhteiskunta 
ynnä kansalaisyhteiskunta, pakon panssaroima hege- 
monia” (O 6, 155) ”Koko valtiota” ei lännessä ollut 
mahdollista valloittaa yhdellä vallankumouksellisella 
rynnäköllä, ”liikkuvalla sodalla”, kuten Gramsci käyt- 

täen I maailmansodan strategista sanastoa ilmaisi 
asian. ”Liikkuvaa sotaa” tulisi edeltää pitkällekin veny- 
vä ”asemasota”, jolla työväenluokka hankkisi ylivoi- 
maisen ”hegemonisen aparaatin” valmiiksi rakennet- 
tuine juoksuhautajärjestelmineen. 


Menestyksellinen ”asemasota” edellytti ennen muuta 
työväenluokan taistelun kehittämistä ”kulttuurin rinta- 
malla”. Tämän näkemyksensä poliittisia johtopäätöksiä 
Gramsci kehittelee muistiinpanoissaan kommunistises- 
ta puolueesta, joiden otsikkona on Nykyajan Ruhtinas, 
ja sivistyneistöä koskevissa muistiinpanoissaan. Gram- 
scin tapa tarkastella sivistyneistöä, intellektuelleja, hä- 
nen käsityksensä että on tarpeellista mennä yksittäisen 
perinteisen intellektuellin ongelmia pidemmälle ja tut- 
kia intellektuelleja joukkona, on tästä eräs esimerkki. 
Intellektuellien kategoria voidaan Gramscin mukaan 
määritellä lähtemällä määrätyistä tehtävistä yhteiskun- 
nassa, so. ”johtavista, organisoivista ja kasvattavista 
tehtävistä”. Niinpä esimerkiksi kaikkia (kommunisti- 
sen) puolueen jäseniä on pidettävä intellektuelleina; 
puolue itsessään on järjestö, joka liittää ”perinteiset” 
intellektuellit työväenluokan ”elimellisiin intellektuel- 
leihin”, so. ”johtaviin, kasvattaviin ja organisoiviin” ih- 
misiin, jotka luokkataistelussa ovat nousseet työväen- 
luokan omista riveistä. 

Koulun (kansakoulusta yliopistoihin) ollessa kuiten- 
kin pääasiallinen väline ”eriasteisten intellektuellien” 
muodostamisessa koulun ja sen tulevaisuuden erittely 
määrää ratkaisevissa kohdin työväenluokan suhteen si- 
vistyneistöön, josta Gramscin määritelmän mukaan 
huomattava osa yhteiskunnan määrältään kasvaneista 
keskikerrostumista itse asiassa koostuu. Tänään voi- 
daan verrata sitä roolia mikä koulu-uudistuksella on ra- 
kennettaessa työväenluokan ja keskikerrostumien tii- 
vistä liittoa rooliin mikä on työväenluokan ja talonpoi- 
kien liitossa agraariohjelmalla ollut. Tässä mielessä 
Gramscin sivistyneistön tutkimus on tullut yhä ajan- 
kohtaisemmaksi. 

Työväenluokan maailmankatsomuksen pitää ja se voi 
Gramscin mukaan tulla ”hegemoniseksi” myös kult- 
tuurin korkeimmissa, erikoistuneissa piireissä, varsin- 
kin filosofian alalla. ”Käytännön filosofia” kiinnosti 
Gramscia nimenomaan työväenluokan maailmankatso- 

muksena, siis käsityksinä, ajatustottumuksina ja asen- 
teina jotka yhdessä muodostavat kulttuurin ja josta 
marxilainen teoria on osa tieteellisen koulutuksen saa- 
neen sivistyneistön luomuksena. Hän vertasi marxilai- 
suutta historian suuriin aatteellisiin uudistusliikkeisiin 
kuten uskonpuhdistukseen. ”Käytännön filosofia” on 
Gramscin mukaan nykyaikainen uskonpuhdistus, laa- 
jojen joukkojen ”älyllinen ja moraalinen uudistus” (vrt. 
viite 62). 

Mikä on älyllisen ja moraalisen uudistuksen kohde? 
Sen kohde on aikaisempi kulttuuri, joka heijastaa kan- 
sallista perinnettä ja jonka perustana on ns. terve järki 
(senso comune) eli vallitsevat käsitykset siitä mikä on 
kaunista, luonnollista, oikein, mahdollista jne. Työ- 
väenluokan maailmankatsomus on terveen järjen ja ai- 
kaisemman kulttuurin kritiikki. Koska aikaisempaa 
kulttuuria ei ole kokonaisuudessaan hylättävä, käytän- 
nön filosofian on toimittava myös jatkajana tai perilli- 
senä. Tämän ongelman Gramsci on omassa maassaan 
yrittänyt ratkaista käsityksellään ”kansallisesta ja kan- 
sanomaisesta” (nazionale-popolare) kulttuurista (ks. 
viite 13). 


Johdannon tarkoituksena on ollut Gramscin pääteok- 
sen esitteleminen suomalaiselle lukijakunnalle. Joh- 
dantoon on sisällytetty myös elämäkerrallista ja histori- 
allista aineistoa, jota toistaiseksi on niukasti saatavissa 
suomeksi. Suositeltava elämäkerta on Fiori, Antonio 
Gramsci. Life of a Revolutionary, London 1970 (ital. al- 
kuteos 1966). Italian kommunistisen puolueen historia, 
ks. Spriano, Storia del partito comunista italiano, Tori- 
no 1967-75 (5 nid.); Cammett, Antonio Gramsci and the 
Origins of Italian Communism, Stanford 1967. 
Gramscin Vankilavihkoja koskeva kirjallisuus on 
kasvanut varsin laajaksi; 60-luvun lopun jälkeen myös 
Italian ulkopuolella on ilmestynyt lukemattomia Gram- 
scia käsitteleviä artikkeleita ja kirjoja. Tämän kirjan 
alaviitteissä mainittujen teosten (Buci-Glucksmann, Al- 
thusser, Studi gramsciani ym.) lisäksi voidaan mainita 
Palmiro Togliattin tutkielmat, ks. Togliatti, Gramsci. A 
cura di E Ragioneri, Roma 1967; Piotte, La pensee poli- 
tigue de Gramsci, Paris 1970; Perry Andersonin kriitti- 
nen selvitys hegemoniakäsitteestä artikkelissa The An- 
tinomies of Antonio Gramsci lehdessä New Left Review 

n:o 100. Katsauksen Vankilavihkoja koskevaan viime- 
aikaiseen keskusteluun tarjoaa Häften för kritiska stu- 
dier -lehden n:o 4/77. 


Mikael Böök 


Lyhennyksiä: 


A 16, 3 = guaderno (vihko) n:o 16, muistiinpano n:o 3. 
LC = Gransci, Lettere dal carcere (Kirjeitä vankilasta), 
Torino 1965. 

Johdatus filosofiaan 
ja kulttuurihistoriaan 


Johdatus filosofiaan ja kulttuurihistoriaan 


Tähän vihkoon* kuten muihinkin vihkoihin sisältyvät 
muistiinpanot olen kirjoittanut juoksevalla kynällä teh- 
däkseni nopeasti muistion. Niitä kaikkia täytyy vielä 
käydä lävitse ja tarkistaa huolellisesti, sillä ne sisältävät 
varmasti epätarkkuuksia, virheellisiä lähestymistapoja 
ja anakronismeja. Kun minulla ei kirjoittaessa ollut 
käytössä kirjoja, joihin viittaan, on mahdollista, että 
muistiinpanot on perusteellisesti oikaistava tarkistuk- 
sen jälkeen koska totuus voi osoittautua täysin vastak- 
kaiseksi sille mitä olen kirjoittanut. 


* Gramscin yhdeksästoista vihko täyttyi 1932-33. Se alkaa 
Gramscin yllä olevalla muistutuksella, joka ei tietenkään vä- 
hennä ”muistion” arvoa tai mielenkiintoa. Voidaan todeta, et- 
tä Gramsci onnistui saamaan vankilaan melkoisen määrän 
kirjoja ja artikkeleita, kuitenkin eräin tärkein poikkeuksin, 
joista on mainittava useimmat Marxin ja Leninin teokset (ks. 
a IV, s. 3035-3160). Muistiinpanot yhdennessätoista vihkossa 
jakaantuvat Gramscin otsikoinnin mukaan seuraavasti: 


Muistiinpanoja, jotka koskevat johdatusta filosofian ja 

kulttuurihistorian opiskeluun 

1) Eräitä alustavia kiinnekohtia 

2) Havaintoja ja kriittisiä huomautuksia eräästä yrityksestä 
kirjoittaa ”kansantajuinen tutkielma sosiologiasta” 

3) Tiede ja ”tieteelliset” ideologiat 

4) Ajattelun loogiset välineet 

5) Tieteellisten ja filosofisten kielten käännettävyys 

6) Erinäisiä muistiinpanoja 


Edellisestä katsauksesta selviää Gramscin ”Johdatus filoso- 
fiaan” -projektin runko. Seuraavassa on julkaistu osa 1 (koko- 
naan) ja osa 2 (osittain) ja osa 6 (osittain). Muistiinpano ”Spe- 
kulatiivinen immanenssi ja historistinen tai realistinen imma- 
nenssi” on vihkosta 10. (Toim) 

ALUSTAVIA KIINNEKOHTIA* 


On murskattava se hyvin laajalle levinnyt ennakkoluu- 
lo, jonka mukaan filosofia on jotain hyvin vaikeata sen 
vuoksi, että se on tietylle ryhmälle erikoisalan tutkijoi- 
ta ja ammattifilosofeille ominaista älyllistä toimintaa. 
On siis aluksi osoitettava, että kaikki ihmiset ovat ”filo- 
sofeja” ja määriteltävä tuon ”vaistonvaraisen”, ”kaikil- 
le” kuuluvan filosofian rajat ja luonne, sen joka sisältyy 
1) itse kieleen, joka on tiettyjen näkemysten ja käsittei- 
den muodostama kokonaisuus eikä vain joukko sanoja 
ja kielioppia vailla sisältöä, 2) terveeseen järkeen ja ar- 


* Gramsci käsittelee Alustavia kiinnekohtia -kohdassa 
”eräitä alustavia seikkoja, joita tulisi pitää mielessä kun laadi- 
taan johdatusta filosofian opiskeluun” (tekstin ensimmäisestä 
versiosta, kirj. 1931; ks. O 8, 204). Ongelmana on laajasti ot- 
taen marxilaisen filosofian sisällyttäminen työtätekevien 
joukkojen tietoisuuteen, ts. kysymys johon Kautsky ja Lenin 
olivat vastanneet teesillä, että poliittinen tietoisuus voi syntyä 
joukoissa vain ”ulkoapäin” tulevan, tieteellisen koulutuksen 
saaneen sivistyneistön vaikutuksen ansiosta. 

Gramscin ahkerasti käyttämä ”terveen järjen” (senso comu- 
ne) kategoria on lähellä sitä mitä tarkoitetaan arkiajattelulla, 
joka ei ole kriittistä eikä johdonmukaista. Gramsci tekee eron 
”arvostelukyvyn” (buon senso) ja ”terveen järjen” välillä. Kol- 
mas joukkojen tietoisuutta kuvaava kategoria on ”folklore”, 
kansankulttuurin konkreettinen muoto, jota Gramsci tutki 
esim. viihdekirjallisuutta koskevissa muistiinpanoissaan. 

Gramsci: ”Jokaisella sosiaalisella kerrostumalla on oma 
terve järkensä' ja 'arvostelukykynsä', jotka muodostavat 
kaikkein laajimmin levinneen käsityksen elämästä ja ihmisis- 
tä. Jokainen filosofinen suuntaus jättää terveen järjen? ker- 
roksen: tämä kerros on todisteena kyseisen filosofian histo- 
riallisesta vaikutusvoimasta. 'Terve järki ei ole jäykistynyttä 
ja muuttumatonta, vaan se muuttuu jatkuvasti rikastaen si- 
sältöään yleistyneillä tieteellisillä käsitteillä ja filosofisilla 
mielipiteillä. ”Terve järki' on filosofian 'folklorea'. Se sijoittuu 
varsinaisen folkloren (kuten tämä tavallisesti käsitetään) ja 
tieteellisen filosofian, tieteen ja taloustieteen väliin. "Terve 
järki? luo tulevan 'folkloren', siis suhteellisen jäykistyneen 
vaiheen ihmisten tietoisuudesta tietyssä ajassa ja paikassa” 
(O 24, 4). (Toim.) 

*vostelukykyyn, 3) kansan uskontoon ja niin ollen myös 

siihen, mitä yleensä kutsutaan ”folkloreksi” eli usko- 
musten, taikauskon, mielipiteiden, asenteiden ja toi- 
mintatapojen muodostamaan järjestelmään. 


Kun on osoitettu, että kaikki ovat filosofeja — vaikka- 
pa vain omalla tavallaan, sitä tiedostamatta, koska pie- 
ninkin, mikä tahansa älyllisen toiminnan ilmaus, ”kie- 
11”, sisältää jonkin tietyn maailmankatsomuksen - siir- 
rytään seuraavaan kohtaan, kritiikin ja tietoisuuden 
vaiheeseen eli kysymykseen: Onko parempi ”ajatella” 
ilman kriittistä tietoisuutta, hajanaisesti ja sattumanva- 
raisesti eli ”olla osallisena” ympäristön ulkoapäin, me- 
kaanisesti ”määräämään” maailmankatsomukseen, jo- 
ka siis on peräisin jostakin niistä monista yhteiskunta- 
ryhmistä, joihin jokainen ihminen automaattisesti kuu- 
luu siitä alkaen, kun hän astuu tajunnan maailmaan? 
(Maailmankatsomus voi olla peräisin kotikylästä tai 
-provinssista, pappilasta ja kirkkoherran ”ajatustoimin- 
nasta” tai vanhan patriarkan ”viisaudesta”, joka määrä- 
si lait, akalta, joka on perinyt noitien tiedot, tai älyköl- 
tä, joka happanee omaan typeryyteensä ja kyvyttömyy- 
teensä toimia.) Vai onko sen sijaan parempi kehittää 
omaa maailmankatsomustaan tietoisesti ja kriittisesti ja 
siten tähän omaan aivotyöhön sitoutuen valita oma toi- 
mintapiirinsä, osallistua aktiivisesti maailmanhistorian 
luomiseen, olla oma oppaansa eikä passiivisesti ja nöy- 
rästi hyväksyä oman persoonallisuutensa muottiin pa- 
kottamista? 


I huomautus. Maailmankatsomukseltaan ihminen kuuluu ai- 
na johonkin tiettyyn ryhmittymään ja nimenomaan siihen, 
jonka kaikilla yhteiskunta-aineksilla on tietty yhteinen tapa 
ajatella ja toimia. Jokainen ihminen on konformisti, jonkin 
kaavan mukaan toimiva; hän on aina joukkoihminen tai kol- 
lektiivinen ihminen. Mitä tyyppiä on historiallisesti tämä 
konformismi? Mihin joukkoihmisen tyyppiin kuulutaan? 
Kun maailmankatsomus ei ole kriittinen eikä yhtenäinen, 

vaan sattumanvarainen ja hajanainen, ihminen kuuluu sa- 
manaikaisesti lukuisiin joukkoihmisen tyyppeihin, ja persoo- 
nallisuus on rakentunut kummallisella tavalla. Siinä on luo- 
laihmisen aineksia ja nykyaikaisimman ja kehittyneimmän 
tieteen periaatteita, kaikkien historian kausien ahtaita paikal- 
lisia ennakkoluuloja ja tulevaisuuden filosofian oivalluksia, 
sen josta tulee maailmanlaajuisesti yhdistyneen ihmiskunnan 
filosofia. Oman maailmankatsomuksen kritiikki merkitsee 
siis sen yhtenäistämistä ja johdonmukaistamista, sen kohot- 
tamista tasolle, jonka maailman kehittynein ajattelu on saa- 
vuttanut. Se merkitsee siten myös koko siihenastisen filoso- 
fian arvostelemista, koska siitä on jäänyt vakiintuneita ker- 
rostumia kansanfilosofiaan. Kritiikin kehittelyn alku on yhtä 
kuin tietoisuus siitä, mitä itse todella on, siis eräänlainen 
”tunne itsesi”! tuloksena tähänastisesta historiallisesta pro- 
sessista, joka on jättänyt sinuun lukemattomia jälkiä jättä- 
mättä kuitenkaan niiden sisällysluetteloa. Aluksi on tehtävä 
tämä luettelo. 


II huomautus. Filosofiaa ei voi erottaa filosofian historiasta ei- 
kä kulttuuria kulttuurin historiasta. Kukaan ei voi olla filosofi 
sanan välittömimmässä ja varsinaisessa merkityksessä; kel- 
lään ei voi olla kriittisen johdonmukaista maailmankatsomus- 
ta, ellei hän ole tietoinen sen historiallisuudesta, sen edusta- 
masta kehitysvaiheesta sekä siitä, että se on ristiriidassa mui- 
den maailmankatsomusten tai muiden maailmankatsomus- 
ten ainesten kanssa. Oma maailmankatsomus vastaa tiettyi- 
hin selvästi määriteltyihin ja ajankohtaisuudessaan ”omape- 
räisiin” todellisuuden asettamiin kysymyksiin. Miten voitai- 
siin muodostaa käsitys nykyajasta ja vieläpä tarkoin määritel- 
lystä nykyhetkestä sellaisen ajattelun avulla, joka on kehitet- 
ty menneisyyden ja usein kaukaisen, jo aikoja ohitetun men- 
neisyyden ongelmia varten? Jos niin tapahtuu, ollaan oman 
aikakauden kanssa ristiriidassa, ollaan kuin fossiilit, ei kuin 
nykyaikaiset olennot. Tällainen ihminen on vähintään kum- 
mallisesti ”rakentunut”. Tosiasiassa onkin olemassa yhteis- 
kuntaryhmiä, jotka tietyiltä osin ilmentävät kaikkein kehitty- 
neintä nykyaikaisuutta, mutta jotka toisaalta ovat jälkeenjää- 
neitä suhteessa yhteiskunnalliseen asemaansa, eivätkä sen 
tähden kykene saavuttamaan täydellistä historiallista itsenäi- 
syyttä. 

III huomautus. Jos on totta, että jokainen kieli sisältää jonkin 
maailmankatsomuksen ja jonkin kulttuurin ainekset, on 
myös totta, että jokaisen ihmisen kielen perusteella voidaan 
arvioida hänen maailmankatsomuksensa monitasoisuuden 
aste. Sillä, joka puhuu vain omaa murrettaan ja ymmärtää 
kansallisen kielen vain osittain, on enemmän tai vähemmän 
ahdas ja paikallinen, maailmanhistoriaa hallitseviin ajattelun 
valtavirtoihin verrattuna jähmettynyt ja vanhentunut maail- 
mankatsomus. Sellaisen ihmisen etupyrkimykset ovat rajalli- 
sia, enemmän tai vähemmän korporatiivisia ja ekonomistisia, 
eivät yleismaailmallisia. Ellei aina ole mahdollista oppia vie- 
raita kieliä yhteyden saavuttamiseksi eri maiden kulttuurielä- 
mään, on ainakin oma kansallinen kieli opittava hyvin. Suuri 
kulttuuri on mahdollista kääntää toisen suuren kulttuurin 
kielelle — suuri historiallisesti rikas ja monipuolinen kansalli- 
nen kieli voi välittää minkä tahansa toisen suuren kulttuurin 
eli olla ilmaisultaan yleismaailmallinen. Murre sen sijaan ei 
voi siitä suoriutua.? 


IV huomautus. Uuden kulttuurin luominen ei merkitse pel- 
kästään erillisten, ”omaperäisten” löytöjen tekemistä, vaan 
myös ja erityisesti jo saavutettujen totuuksien kriittistä levit- 
tämistä. Paljastetut totuudet on niin sanoaksemme ”yhteis- 
kunnallistettava”, ja siten tehtävä niistä elävän toiminnan pe- 
rusta, koordinoiva tekijä, älyllisen ja moraalisen järjestyksen 
aines. Se että ihmisjoukko saadaan ajattelemaan nykyistä to- 
dellisuutta johdonmukaisesti ja yhtenäisesti on paljon tär- 
keämpi ja ”omaperäisempi” ”filosofinen” teko kuin jonkin fi- 
losofisen ”neron” tekemä löytö, joka jää pienten sivistyneis- 
töryhmien omaisuudeksi. 


Terveen järjen, uskonnon ja filosofian välinen yhteys. 
Filosofia on älyllinen järjestelmä, millainen uskonto 
enempää kuin terve järkikään ei voi olla. On nähtävä, 
etteivät uskonto ja terve järki nekään todellisuudessa 
käy yksiin, vaan että uskonto on hajanaisen terveen jär- 
jen ainesosa. ”Terve järki” on sitä paitsi, samoin kuin 
”uskonto”, kollektiivinen käsite. Ei ole olemassa vain 
yhtä tervettä järkeä, sillä sekin on historiallisen kehi- 

tyksen tuote. Filosofia on sekä uskonnon että terveen 
järjen kritiikkiä ja voittamista ja yhtyy siinä mielessä 
”arvostelukykyyn”, joka on terveelle järjelle vastakkai- 
nen. 


Tieteen, uskonnon ja terveen järjen väliset suhteet. Us- 
konto ja terve järki eivät voi muodostaa älyllistä järjes- 
telmää siitä syystä, että ne eivät voi pelkistyä yhtenäi- 
siksi eivätkä jondonmukaisiksi edes yksilöllisessä, pu- 
humattakaan kollektiivisesta tietoisuudesta. Tämä ei 
voi tapahtua ”vapaasti”, vaikka se ”pakkokeinoin” kä- 
visikin päinsä, kuten ennen on tietyissä rajoissa tapah- 
tunutkin. Kysymystä uskonnosta ei kuitenkaan ole tar- ; 
kasteltava tunnustuksellisessa mielessä, vaan se on 
nähtävä maalliselta kannalta uskonnon luomana maail- 
mankatsomuksen ja sitä vastaavan käyttäytymisnor- 
min ykseytenä. Mutta miksi kutsua tätä ”uskonnoksi” 
eikä ”ideologiaksi” tai peräti ”politiikaksi”? 

Tosiasiassa ei ole olemassa filosofiaa yleensä. On eri- 
laisia filosofioita tai maailmankatsomuksia, joista jokai.- . 
nen ihminen aina valitsee. Miten tuo valinta tapahtuu? 
Onko se muutakin kuin pelkästään älyllinen tapahtu- 
ma? Eikö usein käy niin, että älyllisen teon ja käyttäy- 
tymisnormin kesken vallitsee ristiriita? Mikä silloin on 
todellinen maailmankatsomus? Sekö mitä joku loogi- 
sesti väittää ajattelustaan vai se mikä käy ilmi hänen 
toiminnastaan tai sisältyy siihen? Mutta koska toiminta 
on aina poliittista toimintaa, eikö silloin voida sanoa, 
että jokaisen ihmisen todellinen filosofia sisältyy koko- 
naan hänen politiikkaansa? Ajattelun ja toiminnan vas- 
takohtaisuus, se että on rinnakkain olemassa kaksi 
maailmankatsomusta, joista toista vakuutetaan sanois- 
sa ja toinen ilmenee käytännön toiminnassa, ei aina 
johdu vilpillisyydestä. Vilpillisyys voi olla tyydyttävä 
selitys, kun on kyse joistakin erillisistä yksilöistä ja 
myös erikokoisista ryhmistä, mutta se ei riitä silloin, 
kun ristiriita ilmenee laajojen joukkojen elämässä. Sil- 

loin se ei voi olla muuta kuin ilmausta syvemmistä, yh- 
teiskunnallis-historiallisista ristiriidoista. Se merkitsee, 
että yhteiskuntaryhmä, jolla on, vaikkapa vain alkiona, 
oma maailmankatsomus, joka ilmenee sen toiminnassa 
ja siis ajoittain, tilanteen tullen, eli kun tuo ryhmä on 
elimellisenä kokonaisuutena liikkeessä, on yhteiskun- 
nallisesti ja henkisesti alistetun asemansa vuoksi lai- 
nannut vieraan katsomuksen toiselta ryhmältä. Tuota 
katsomustaan se vakuuttelee sanoissa ja.luulee sitä 
myös noudattavansa, koska se noudattaa sitä ”normaa-" 
leina aikoina”, eli silloin kun ryhmän toiminta ei ole 
riippumatonta eikä itsenäistä vaan nimenomaan alis- 
teista. Niinpä filosofiaa ei voi erottaa politiikasta, ja voi- 
daan jopa osoittaa, että myös maailmankatsomuksen 
valinta ja kritiikki on poliittinen teko. 

On siis selitettävä, miksi kaikkina aikoina on saman- 
aikaisesti olemassa rinnan monia filosofisia järjestelmiä 
ja virtauksia, miten ne syntyvät, miten ne leviävät ja 
miksi ne levitessään jakaantuvat tiettyjen linjojen mu- 
kaan ja etenevät tiettyyn suuntaan jne. Tämä osoittaa, 
miten välttämätöntä on kriittisesti ja johdonmukaisesti 
systematisoida omat ajatuksensa maailmasta ja elämäs- 
tä tarkoin määritellen mitä on ymmärrettävä ”järjestel- 
mällä”, jottei sanaa käytettäisi pikkutarkassa ja koulu- 
mestarimaisessa mielessä. Mutta tämä kehittelytyö täy- 
tyy ja voidaankin suorittaa vain filosofian historian 
puitteissa. Se näet osoittaa, miten ajattelua on muokat- 
tu vuosisatojen kuluessa ja millainen kollektiivinen 
voimanponnistus on tarvittu, jotta on saavutettu nykyi- 
nen ajattelutapamme, joka sisältää ja kokoaa koko tuon 
menneen historian, myös sen erehdykset ja mielettö- 
myydet. Sillä siitä huolimatta, että nuo erehdykset on 
tehty menneisyydessä ja että ne on korjattu, ei ole var- 
maa, etteivät ne toistu nykyisyydessä ja vaadi uudel- 
leen korjaamista. 

Minkälainen on kansan käsitys filosofiasta? Se voi- 
daan rekonstruoida arkikielen sanontatapojen avulla. 
Eräs kaikkein levinneimpiä sanontoja on ”suhtautua 

asiaan filosofisesti”, mitä tarkemmin ajatellen ei pidä 
kokonaan hylätä. On totta, että siihen sisältyy kehotus 
antaa periksi ja olla kärsivällinen, mutta näyttää siltä, 
että tärkeintä siinä on kehotus ajatella, huomata, että se 
mitä tapahtuu, on pohjimmiltaan järjellistä ja että se on 
sellaisena otettava vastaan keskittäen siihen omat jär- 
jen voimat, ja huomata ettei ole päästettävä itseään 
vaistonvaraisten ja väkivaltaisten mielenailahdusten 
riepoteltavaksi. Nämä kansanomaiset sananparret voi- 
taisiin koota yhteen kansankirjailijoiden samankaltais- 
ten ilmaisujen kanssa ottamalla suurista sanakirjoista 
sanonnat, joihin sisältyvät termit ”filosofia” ja ”filosofi- 
sesti”. Näin voitaisiin todeta, että niillä on hyvin täs- 
mällinen merkitys, nimittäin eläimellisten ja alkeellis- 
ten intohimojen voittaminen, kun on omaksuttu käsi- 
tys välttämättömyydestä, mikä antaa toiminnalle tietoi- 
sen suunnan. Tässä on terveen järjen terve ydin, jota 
voitaisiin nimittää arvostelukyvyksi. Se on kehittämi- 
sen arvoinen ja siitä on tehtävä yhtenäinen ja johdon- 
mukainen. Näemme myös, ettei senkään takia voida 
erottaa niin sanottua ”tieteellistä filosofiaa” ”vulgaarifi- 
losofiasta” ja kansantajuisesta filosofiasta, joka on vain 
ajatusten ja mielipiteiden muodostama hajanainen ko- 
konaisuus. 

Mutta tässä nousee eteen jokaiseen maailmankatso- 
mukseen liittyvä perustavanlaatuinen ongelma. Se on 
ongelma, joka koskee jokaista filosofiaa, josta on tullut 
kulttuuriliike, ”uskonto”, ”usko”, toisin sanoen sellais- 
ta filosofiaa, joka on saanut aikaan käytännön toimin- 
taa ja tahdon, joihin kyseinen filosofia sisältyy lausu- 
mattomana teoreettisena ”premissinä”. (Sitä -voitaisiin 
sanoa ”ideologiaksi”, jos termille ”ideologia” annetaan 
sen korkein merkitys eli ymmärretään se maailmankat- 
somukseksi, joka lausumattomana ilmenee taiteessa, 
oikeudessa, taloudellisessa toiminnassa, kaikissa yksi- 
löllisissä ja kollektiivisissa elämänilmauksissa.) Tämä 
ongelma on, kuinka ideologinen yhtenäisyys säilyte- 
tään koko siinä yhteiskunnallisten voimien ryhmitty- 

mässä, jota nimenomaan kyseinen ideologia yhdistää ja 
lujittaa. Uskontojen ja erityisesti katolisen kirkon voi- 
ma on perustunut ja perustuu siihen, että uskonnot 
tuntevat voimakkaasti koko ”uskovien” joukon opilli- 
sen yhtenäisyyden tarpeen ja että ne taistelevat sen 
puolesta, etteivät älyllisesti korkeammalla tasolla ole- 
vat kerrokset erkanisi alemmalla tasolla olevista. Roo- 
man kirkko on aina ollut kaikkein tinkimättömin tais- 
telussa sitä vastaan, että ”virallisesti” muodostuisi kak- 
si uskontoa — toisaalta ”sivistyneistön”, toisaalta ”yk- 
sinkertaisten sielujen” uskonto. Tämä taistelu on mer- 
kinnyt kirkolle myös suuria vaikeuksia, mutta vaikeu- 
det ovat sidoksissa historialliseen prosessiin, joka mul- 
listaa koko kansalaisyhteiskunnan? ja joka kokonaisuu- 
tena sisältää uskontoja hajottavan kritiikin. Sitä mer- 
kittävämpänä ilmeneekin kirkonmiesten organisatori- 
nen kyvykkyys kulttuurin alalla sekä siinä abstrakti- 
sesti rationaalisessa ja oikeassa suhteessa, jonka kirkko 
omassa piirissään on onnistunut vakiinnuttamaan si- 
vistyneistön ja yksinkertaisten ihmisten välille. Jesuii- 
tat ovat epäilemättä olleet suurimpia mestareita tuon 
tasapainon luomisessa. Sen säilyttämiseksi he ovat tuo- 
neet kirkkoon edistyksellisen liikkeen, joka tietyllä ta- 
valla pyrkii tyydyttämään tieteellisiä ja filosofisia vaati- 
muksia, mutta niin hitaasti ja järjestelmällisesti etteivät 
yksinkertaisten joukot havaitse muutoksia, vaikka ne 
”integralisteista” näyttävät ”vallankumouksellisilta” ja 
demagogisilta. 

Eräs immanenssifilosofioiden5 suurimpia yleisiä 
heikkouksia on juuri se, etteivät ne ole osanneet luoda 
perustason ja huipun, ”yksinkertaisten ihmisten” ja si- 
vistyneistön välistä ideologista yhtenäisyyttä. Tämä on 
ilmennyt Euroopassa länsimaisen sivistyksen historias- 
sa renessanssin nopeasti kärsimänä tappiona ja jossain 
määrin myös uskonpuhdistuksen Rooman kirkolle kär- 
simänä tappiona. Tuo immanenssifilosofioiden heik- 
kous näkyy myös koulukysymyksessä, sillä niiden pii- 
rissä ei ole edes yritetty luoda katsomusta, joka lasten 

kasvatuksessa voisi korvata uskonnon. Siten on synty- 
nyt näennäishistoristinen sofismi, jonka mukaan ei-us- 
konnolliset (ei-tunnustukselliset) kasvatusfilosofit, jot- 
ka itse asiassa ovat ateisteja, suostuvat uskonnon ope- 
tukseen, koska uskonto on ihmiskunnan lapsuuden fi- 
losofia, joka uusiutuu jokaisessa lapsuudessa. Idealismi 
on myös osoittanut torjuvansa ”kansaa lähestyvät” 
kulttuuriliikkeet, jotka käytännössä ilmenivät niin sa- 
nottuina kansankorkeakouluina ja samantapaisina lai- 
toksina, eikä niitä ole torjuttu pelkästään niiden epä- 
kohtien takia, koska siinä tapauksessa olisi vain pitänyt 
yrittää luoda jotain parempaa. Nämä liikkeet ovat kui- 
tenkin olleet hyvin mielenkiintoisia ja niitä on kannat- 
tanut tutkia. Niillä oli menestystä sikäli, että ne ilmen- 
sivät ”yksinkertaisten” vilpitöntä innostusta ja voima- 
kasta tahtoa nousta korkeammalle kulttuuritasolle ja 
omaksua korkeampi maailmankatsomus. Niiden filoso- 
fisesta ajattelusta, organisaation lujuudesta ja kulttuu- 
rin keskittämisestä puuttui kuitenkin täysin kaikki or- 
gaaninen yhtenäisyys. Niistä saa saman vaikutelman 
kuin englantilaisten kauppiaiden ja Afrikan neekerien 
ensimmäisistä kosketuksista: rihkamaa vaihdetaan kul- 
tajyväsiin. Toisaalta orgaanisen ajattelun yhtenäisyys 
olisi saattanut toteutua ja kulttuuri vakiintua vain mi- 
käli sivistyneistön ja yksinkertaisen kansan kesken oli- 
si vallinnut sama yhtenäisyys, jonka on vallittava teo- 
rian ja käytännön välillä. Se olisi siis ollut mahdollista, 
mikäli sivistyneistö olisi elimellisesti ollut noiden jouk- 
kojen sivistyneistöä, mikäli se olisi kehitellyt ja järjes- 
tänyt johdonmukaiseksi kokonaisuudeksi niitä periaat- 
teita ja ongelmia, jotka nuo joukot nostivat esiin käy- 
tännön toiminnallaan, ja näin luonut kulttuurillisesti ja 
sosiaalisesti yhtenäisen blokin. Kysymys on sama kuin 
se, johon edellä on viitattu: Onko filosofista liikettä pi- 
dettävä filosofisesti merkittävänä vain silloin, kun se 
pyrkii kehittämään erikoistunutta kulttuuria rajoite- 
tuille sivistyneistöryhmille, vai vain silloin, kun se ke- 
hittäessään terveen järjen ylittävää ja tieteellisesti joh- 

donmukaista ajattelua ei milloinkaan unohda yhteyttä 
”yksinkertaisiin”, vaan vieläpä löytää tuosta yhteydestä 
tutkittavien ja ratkaistavien ongelmien lähteen? Vain 
tämän yhteyden ansiosta filosofiasta tulee ”historiallis- 
ta”, se vapautuu intellektualistisista, individuaalisista 
aineksista ja muuttuu ”elämäksi”.* 

Käytännön filosofia ei aluksi voi olla esiintymättä 
asenteeltaan poleemisena ja kriittisenä, koska se mer- 
kitsee aikaisemman ajattelutavan ja olemassa olevan 
konkreettisen ajattelun voittamista (tai vallitsevan kult- 
tuurimaailman voittamista). Sen tähden käytännön filo- 
sofia on nähtävä ennen kaikkea ”terveen järjen” kritiik- 
kinä (vaikka se aluksi perustui terveeseen järkeen 
osoittaakseen, että ”kaikki” ovat filosofeja ja ettei ole 
kyse tieteen tuomisesta ex novo ”kaikkien” henkilö- 
kohtaiseen elämään, vaan että on kyse tietyn jo olemas- 
sa olevan toiminnan uudistamisesta ja ”kriittiseksi” te- 
kemisestä). Niin ollen se on nähtävä sivistyneistön filo- 
sofian kritiikkinä, filosofian, joka on antanut aiheen fi- 
losofian historialle, ja joka, koska se on yksilöllistä (oi- 
keastaan se olennaisesti kehittyykin erillisten, erityisen 
lahjakkaiden henkilöiden toiminnan vaikutuksesta), 
voidaan nähdä ikään kuin terveen järjen kehityksen 
”huippuina”, ainakin yhteiskunnan sivistyneimpien 
kerrosten terveen järjen huippuina ja niiden välityksel- 


* Ehkä on hyödyllistä ”käytännössä” erottaa filosofia ter- 
veestä järjestä, jotta paremmin voitaisiin osoittaa toisesta toi- 
seen siirtyminen. Filosofiassa tulevat esiin erityisesti ajatte- 
lun muovautumisen yksilölliset piirteet, terveessä järjessä 
sen sijaan tietyissä kansan piireissä vallitsevat, aikakauden 
yleisen ajattelun levinneet ja hajanaiset piirteet. Kuitenkin jo- 
kainen filosofia pyrkii muuttumaan terveeksi järjeksi ahtaas- 
sakin piirissä (koko sivistyneistön keskuudessa). On siis kehi- 
tettävä filosofia, joka, sitten kun sillä jo on tiettyä levinnei- 
syyttä tai leviämiskykyä — koska se on sidoksissa käytännön 
elämään ja sisältyy siihen - muuttuu uudistetuksi terveeksi 
järjeksi, sellaiseksi, jolla on erillisille filosofioille ominaista 
johdonmukaisuutta ja voimaa. Tämä ei voi toteutua, ellei 
kulttuuriyhteyttä ”yksinkertaisiin” lakkaamatta nähdä välttä- 
mättömäksi. (Gramscin huomautus) 

lä myös kansan terveen järjen kehityksenä. Sen tähden 
johdatuksessa filosofian opiskeluun on synteettisesti 
esitettävä ne ongelmat, jotka syntyvät kulttuurin ylei- 
sen kehitysprosessin aikana ja jotka vain osittain hei- 
jastuvat filosofian historiaan. Koska terveen järjen his- 
toriaa ei ole olemassa (sitä on mahdoton hahmottaa do- 
kumenttiaineiston puuttuessa), säilyy filosofian histo- 
ria kuitenkin tärkeimpänä lähdeaineistona kritikoitaes- 
sa puheena olevia ongelmia, osoitettaessa niiden todel- 
linen arvo (jos niillä sellainen vielä on) tai se merkitys, 
mikä niillä on ollut erään ketjun sivuutettuina renkaina 
sekä määritettäessä uusia ajankohtaisia ongelmia tai 
asetettaessa vanhoja nykyistä tilannetta vastaavasti. 
”Politiikka” turvaa ”kehittyneimmän” filosofian ja 
terveen järjen yhteyden samalla tavalla kuin se turvaa 
sivistyneistön katolisuuden ja ”yksinkertaisen kansan” 
katolisuuden välisen suhteen. Molempien tapausten vä- 
lillä on kuitenkin perustavanlaatuisia eroja. Se, että kir- 
kon on ratkaistava ”yksinkertaisten” ongelma, merkit- 
see nimenomaan sitä, että ”uskovien” yhteisössä on 
syntynyt repeämä, jota ei voida korjata kohottamalla 
”yksinkertaiset” sivistyneistön tasolle (kirkko ei edes 
aseta itselleen tätä tehtävää, johon sillä ei aatteellisesti 
eikä taloudellisesti ole voimavaroja). Kirkko pystyy ai- 
noastaan pitämään sivistyneistön rautaisessa kurissa, 
niin että sen ja yksinkertaisen kansan eroavuus ei kas- 
va niin suureksi, että sillä olisi tuhoisia ja peruuttamat- 
tomia seurauksia. Entisaikoina nuo ”repeämät” usko- 
vien yhteisössä parannettiin voimakkailla joukkoliik- 
keillä, jotka synnyttivät uusia uskonnollisia järjestöjä 
tai jotka ohjattiin näihin järjestöihin voimakkaiden per- 
soonallisuuksien ympärille (Dominicus ja Franciscus*). 
Vastauskonpuhdistus lamaannutti kuitenkin tuon 
kansan voimien orastavan liikehdinnän. Jesuiittaveljes- 
kunta on viimeinen suuri uskonnollinen järjestö, joka 
alkuperältään taantumuksellisena ja autoritaarisena, 
luonteeltaan sortavana ja ”diplomaattisena” oli syn- 
tyessään merkkinä katolisen kirkon elimistön jäykisty- 

misestä. Jälkeenpäin syntyneillä uusilla järjestöillä on 
ollut hyvin vähäinen ”uskonnollinen”, mutta sen sijaan 
suuri ”kurinpidollinen” merkitys uskovien joukoille. 
Ne ovat joko jo alun perin olleet jesuiittaveljeskunnan 
haarautumia ja lonkeroita tai sitten niistä on tullut sel- 
laisia. Niistä on tullut ”vastarinnan” välikappaleita, joil- 
la saavutetut poliittiset asemat yritetään säilyttää; ne ei- 
vät ole kehityksen uudistava voima. Katolisuudesta on 
tullut ”jesuiittamaisuutta”. Modernismi ei ole luonut 
”uskonnollisia järjestöjä” vaan poliittisen puolueen, 
kristillisdemokratian.** 

Käytännön filosofian kanta on katoliselle -näkökan- 
nalle vastakkainen: Käytännön filosofia ei pyri pitä- 
mään ”yksinkertaisia” terveen järjen alkeellisessa filo- 
sofiassa, vaan sen sijaan johtamaan heidät korkeam- 
paän elämänkatsomukseen. Jos se julistaa vaatimusta 
sivistyneistön ja yksinkertaisten välisestä yhteydestä, 
se ei tee sitä rajoittaakseen tieteellistä toimintaa eikä 
pitääkseen yhtenäisyyttä joukkojen alhaisella tasolla, 
vaan nimenomaan luodakseen älyllis-moraalisen liit- 
toutuman, mikä poliittisesti tekisi älyllisen kehityksen 
mahdolliseksi joukoille eikä enää vain harvoille sivisty- 
neistön ryhmille. 


* Keskiajan kerettiläiset liikkeet olivat samanaikainen vas- 
tareaktio kirkon politikoimiselle ja skolastiselle filosofialle, 
joka oli edellisen ilmaus. Niiden perustana -olivat kaupunki- 
valtioiden synnyn aiheuttamat yhteiskunnalliset ristiriidat, ja 
ne merkitsivät joukkojen ja sivistyneistön yhteyden katke- 
amista kirkon piirissä. Tämä repeämä ”korjaantui”, kun syn- 
tyi uskonnollisia kansanliikkeitä, jotka kirkko palautti vaiku- 
tuspiiriinsä kerjäläismunkkien veljeskuntien ja uuden uskon- 
nollisen yhtenäisyyden muodossa. (Gramscin huomautus) 

** Muistakaamme (Steedin muistelmissaan* kertomaa) jut- 
tua kardinaalista, joka selittää englantilaiselle katolismielisel- 
le protestantille, että pyhän Gennaron ihmeet ovat uskonkap- 
paleita Napolin rahvaalle, eivät sivistyneistölle ja että myös 
evankeliumeissa esiintyy ”liioittelua”. Kysymykseen ”Emme- 
kö kuitenkin ole kristittyjä?” kardinaali vastaa: ”Me olemme 
”prelaatteja? eli Rooman kirkon ”poliitikkoja'”.” (Gramscin 
huomautus) 

Aktiivinen joukkoihminen toimii käytännössä, mutta 
hänellä ei ole selkeää teoreettista tietoisuutta tästä toi- 
minnastaan, joka kuitenkin on maailman tuntemista, 
koska se on maailman muuttamista. Hänen teoreetti- 
nen tietoisuutensa voi historiallisesti olla jopa vastak- 
kainen hänen toiminnalleen. Voidaan melkeinpä sanoa, 
että hänellä on kaksi teoreettista tietoisuutta (tai ristirii- 
tainen tietoisuus): toinen, joka sisältyy hänen toimin- 
taansa ja joka tosiasiassa yhdistää hänet kaikkiin hänen 
tovereihinsa todellisuuden käytännöllisessä muutos- 
työssä, ja toinen pinnallisesti ilmaistu tai sanoissa ilme- 
nevä tietoisuus, jonka hän on saanut menneisyyden pe- 
rintönä ja omaksunut kritiikittä. Kuitenkin tuolla ”sa- 
noissa ilmenevällä” katsomuksella on tiettyjä seurauk- 
sia. Se kytkeytyy tiettyyn yhteiskuntaryhmään, vaikut- 
taa moraaliseen käyttäytymiseen, tahdon suuntautumi- 
seen heikommin tai voimakkaammin, ja se voi saavut- 
taa tason, jossa tietoisuuden ristiriitaisuus estää kaiken 
toiminnan, kaikki päätökset ja valinnat ja aiheuttaa 
moraalisen ja poliittisen toimettomuuden. Oman itsen- 
sä kriittinen käsittäminen tapahtuu siten poliittisten 
”hegemonioiden”, vastakkaisten suuntausten taistelun 
kautta, ensin etiikan alalla ja sitten politiikassa kunnes 
vihdoin oma käsitys todellisuudesta saavuttaa kor- 
keamman kehitysasteen. Tietoisuus siitä, että on osana 
tiettyä hegemonista voimaa (so. poliittinen tietoisuus) 
on myöhemmin muotoutuvan ja asteittain kehittyvän 
itsetuntemuksen ensimmäinen kehitysaste, sen, jossa 
teoria ja käytäntö lopulta yhtyvät. Teorian ja käytännön 
ykseyskään ei siis ole mekaaninen vaan historiallisesti 
kehkeytyvä tosiasia, jonka yksinkertainen ja alkeelli- 
nen kehitysaste on ”eron” ja ”irtautumisen” tunne ja 
vielä heikko vaistonvarainen riippumattomuuden tun- 
to, joka kehittyy johdonmukaisen ja yhtenäisen maail- 
mankatsomuksen todelliseen omaksumiseen asti. Sen 
vuoksi on tähdennettävä, että hegemonia-käsitteen po- 
liittinen kehitys? merkitsee paitsi käytännöllispoliittis- 
ta, myös suurta filosofista edistysaskelta, koska se vält- 

tämättä edellyttää älyllistä yhtenäisyyttä ja tietyn todel- 
lisuuskäsityksen mukaista etiikkaa, käsityksen, joka on 
voittanut terveen järjen ja josta on tullut, vaikkapa vain 
suppeassa mielessä kriittinen. 

Kuitenkin käytännön filosofian viimeaikaisessa kehi- 
tyksessä teorian ja käytännön ykseyden käsite on vasta 
syventämisensä alkuvaiheessa: mekanistisuudesta on 
yhä jäänteitä, koska teoriasta puhutaan käytännön 
”täydentäjänä” ja ”lisävarusteena”, käytännön palveli- 
jana. Näyttää oikealta asettaa myös tämä käsitys histo- 
riallisesti, siis sivistyneistöön liittyvän poliittisen ongel- 
man eräänä aspektina. Kriittinen itsetuntemus merkit- 
see historiallisesti ja poliittisesti sivistyneistöstä koos- 
tuvan eliitin luomista. Ihmisjoukko ei ”itsestään” ”ero- 
tu” eikä tule riippumattomaksi, ellei se järjestäydy (sa- 
nan laajassa merkityksessä). Toisaalta organisaatiota ei 
synny ilman sivistyneistöä, siis ilman organisaattoreita 
ja johtajia, eli ilman sitä, että teorian ja käytännön väli- 
sen ykseyden teoreettinen aspekti konkreettisesti ilme- 
nee ”erikoistuneiden” henkilöiden kerrostuman käsit- 
teellisessä ja filosofisessa kehittelytyössä. Mutta tuo si- 
vistyneistön luomisprosessi on pitkä, vaikea ja täynnä 
ristiriitoja. Siinä on edistysaskeleita ja takaiskuja, ha- 
joamista ja uudelleen ryhmittäytymistä, jolloin joukko- 
jen ”uskollisuus” (uskollisuus ja kurinalaisuus ovat 
aluksi ne muodot, joissa joukkojen mukaanliittyminen 
ja koko kulttuuri-ilmiön kehittämiseen osallistuminen 
ilmenee) usein joutuu kovalle koetukselle. Kehityspro- 
sessi on sidoksissa sivistyneistön ja joukkojen väliseen 
dialektiikkaan. Sivistyneistön kerros kehittyy määrälli- 
sesti ja laadullisesti, mutta jokainen harppaus sen ”laa- 
jentuessa” ja monipuolistuessa on sidoksissa laajojen, 
yksinkertaisten ihmisten muodostamien joukkojen 
vastaavaan liikkeeseen, joukkojen, jotka kohottautuvat 
kohti korkeampia kulttuurin tasoja ja jotka samanai- 
kaisesti laajentavat vaikutuspiiriään. Tämän kehityk- 
sen aikana jotkut yksilöt ja myös enemmän tai vähem- 
män tärkeät ryhmät kohottautuvat kohti erikoistuneen 

sivistyneistön kerrosta. Prosessin kuluessa toistuvat 
kuitenkin jatkuvasti tilanteet, joissa joukkojen ja sivis- 
tyneistön (tai sen tiettyjen jäsenten tai jonkin ryhmän) 
välille muodostuu kuilu, yhteys katkeaa, ja juuri tästä 
on peräisin vaikutelma teoriasta ”lisävarusteena”, sen 
täydentävästä, alisteisesta osuudesta. Teorian ja käy- 
tännön ykseyden ”käytännön” puolen ylikorostus sen 
jälkeen, kun nuo kaksi puolta on ensin irrotettu toisis- 
taan eikä vain eritelty niitä (mikä on pelkästään mekaa- 
ninen ja kaavamainen toimenpide), merkitsee, että suh- 
teellisen alkeellinen historiallinen vaihe yhä jatkuu ja 
että edelleen ollaan taloudellis-korporatiivisessa vai- 
heessa, jonka aikana ”rakenteen” yleiskuvassa tapah- 
tuu määrällisiä muutoksia ja jolloin sopiva laatu/pääl- 
lysrakenne on kehkeytymässä, mutta ei ole vielä eli- 
mellisesti muodostunut. On tähdennettävä poliittisten 
puolueiden tärkeää merkitystä ja asemaa maailmankat- 
somusten muovaajina ja levittäjinä nykymaailmassa, 
koska ne olennaisesti kehittävät katsomuksia vastaa- 
vaa etiikkaa ja politiikkaa eli lähestulkoon toimivat noi- 
den katsomusten historiallisina ”kokeilijoina”. Puo- 
lueet valikoivat toimivan joukon jäsenet yksitellen, ja 
valikointi tapahtuu sekä teorian että käytännön alalla 
samanaikaisesti, jolloin teorian ja käytännön suhde on 
sitä läheisempi mitä elävämmin ja syvemmin kyseinen 
katsomus on uutta luova ja vanhoille ajattelutavoille vi- 
hamielinen. Sen tähden voidaankin sanoa, että puo- 
lueet ovat uusien kokonaisten ja totalitaaristen sivisty- 
neistöyksiköiden? kehittäjiä, teorian ja käytännön to- 
dellisena historiallisena prosessina käsitetyn yhdistä- 
misen valinkauhoja. Voimme ymmärtää miten välttä- 
mätöntä on, että puolueiden muodostuminen tapahtuu 
yksilöllisen liittymisen tietä eikä Englannin työväen- 
puolueen tapaan, sillä jos on johdettava elimellisesti 
”koko taloudellisesti aktiivista väestöä” sitä ei tule joh- 
taa vanhojen kaavojen mukaan vaan uutta luovasti, ei- 
kä innovaatio voi ensimmäisestä vaiheestaan kehittyä 
joukkomittaiseksi tapahtumaksi ellei välittäjänä ole 

eliitti, joka jo on tietyssä määrin kehittänyt inhimilli- 
sessä toiminnassa piilevästä käsityksestä itselleen joh- 
donmukaista tietoisuutta ja täsmällistä, määrätietoista 
tahtoa. 

Yhtä tällaista kehitysastetta voidaan tutkia erään 
käytännön filosofian kaikkein viimeaikaisinta kehitys- 
tä ilmentävän keskustelun perusteella. Keskustelusta 
on tehnyt yhteenvedon Culturan vakinainen avustaja 
D. S. Mirsky eräässä artikkelissaan? Voimme nähdä 
miten tapahtui siirtyminen mekanistisesta ja puhtaasti 
ulkokohtaisesta katsomuksesta toiminnalliseen katso- 
mukseen, joka, kuten olemme voineet todeta, lähestyy 
yhä enemmän oikeata käsitystä teorian ja käytännön 
ykseydestä, vaikkei siinä vielä ole saavutettu kaikkea 
tuon suhteen synteettistä merkitystä. Voimme nähdä 
miten deterministinen, fatalistinen ja mekanistinen ai- 
nes on ollut välittömästi vaikuttavana ideologisena 
”aromina” käytännön filosofiassa, tiettynä uskonnon ja 
kiihokkeen muotona (mutta samaan tapaan kuin huu- 
mausaineet) ja miten se oli tullut välttämättömäksi ja 
historiallisesti oikeutetuksi tiettyjen yhteiskuntaker- 
rosten ”alisteisesta” luonteesta johtuen. 

Kun taistelussa ei ole aloitetta ja kun itse taistelu vih- 
doin samastuu sarjaan tappioita, mekanistisesta deter- 
minismistä tulee valtava moraalisen vastarinnan, yhte- 
näisyyden ja kärsivällisen ja itsepäisen sitkeyden voi- 
manlähde. ”Minut on voitettu tilapäisesti, mutta asiain 
kulku työskentelee puolestani pitkällä tähtäyksellä, 
jne.” Todellinen tahto naamioituu uskonkappaleeksi, 
se verhoutuu eräänlaiseen historialliseen rationaalisuu- 
teen, intohimoiseen kokemusperäiseen ja alkeelliseen 
päämääräuskoon!?, joka on kuin korvike tunnustuksel- 
listen uskontojen predestinaatiolle ja kaitselmukselle. 
On jatkuvasti korostettava sitä, että myös tuollaisessa 
tapauksessa todellisuudessa esiintyy voimakasta tahto- 
peräistä toimintaa, suoraa puuttumista ”tapahtumien 
vääjäämättömään kulkuun”, mutta nimenomaan kätke- 
tyssä, salatussa, itseään häpeävässä muodossa, ja sen 

vuoksi tietoisuus on ristiriitaista ja vailla kriittistä yhte- 
näisyyttä, jne. Mutta silloin kun ”käskyläisestä” tulee 
johtaja ja joukkojen taloudellisen toiminnan vastuun- 
alainen henkilö, mekanistinen ajattelutapa osoittautuu 
tietyssä vaiheessa uhkaavaksi vaaraksi, ja koko ajatte- 
lutapa arvioidaan uudelleen, koska yhteiskunnallisen 
olemisen muodoissa on tapahtunut mullistus. Miksi 
”tapahtumien vääjäämättömyyden” rajat ja valta ka- 
ventuvat? Siksi, että vaikka käskyläinen eilen olikin 
esine, ei hän enää tänään pohjimmiltaan olekaan esine 
vaan historiallinen henkilö, päähenkilö. Jos hän eilen 
olikin vailla vastuuta, koska hän oli pelkästään vieraan 
tahdon ”vastustaja”, niin tänään hän tuntee itsensä vas- 
tuulliseksi, koska hän ei enää ole vastustaja vaan välttä- 
mättä toimiva ja aloitekykyinen vaikuttaja. Mutta oliko 
hän eilen pelkkä ”esine”, oliko hän pelkkää ”vastarin- 
taa” ja ”vastuuttomuutta”? Ei varmasti, ja siksi onkin 
paljastettava, ettei fatalismi olekaan muuta kuin todel- 
liselta toimintatahdoltaan heikkojen suojapuku. Juuri 
sen tähden täytyy aina osoittaa mekaanisen determinis- 
min voimattomuus, sillä vaikka se onkin selitettävissä 
joukkojen naiiviksi filosofiaksi ja vain sellaisena ilmen- 
tää sisäistä voimaa, niin sivistyneistön tietoisesti omak- 
sumana valmiina ja johdonmukaisena filosofiana siitä 
tulee passiivisuuden ja aivottoman itseriittoisuuden 
syy, eikä se odota, että käskettävästä tulisi vastuunalai- 
nen johtaja. Kuitenkin käskynalaisen joukon eräs osa 
on aina johtava ja vastuullinen, ja tuon osan filosofia on 
aina kokonaisuuden filosofiaa edellä, eikä ainoastaan 
teoreettisena ennakkonäkemyksenä vaan myös ajan- 
kohtaisena välttämättömyytenä. 

Mekanistisen maailmankatsomuksen asema alistettu- 
jen uskontona käy ilmi, kun tarkastellaan kristinuskon 
kehitystä. Tietyllä historiallisella aikakaudella ja tie- 
tyissä historiallisissa oloissa kristinusko oli ja on yhä 
”välttämättömyys”, kansanjoukkojen tahdon välttämä- 
tön muoto, tietty elämän ja maailman järjellisyyden 
muoto, joka loi yleiset suuntaviivat todelliselle käytän- 

nön toiminnalle. Seuraavassa jaksossa, joka on peräisin 
”Civiltä Cattolica” -lehden kirjoituksesta (Pakanalli- 
nen individualismi ja kristillinen individualismi, 5. 
maaliskuuta 1932) tuo kristinuskon tehtävä on mieles- 
täni hyvin ilmaistu: ”Usko turvattuun tulevaisuuteen, 
sielun kuolemattomuuteen ja vanhurskauteen, var- 
muus osallisuudesta ikuiseen onneen oli jousi, jonka 
liikevoima innoitti työhön sisäisen täydellisyyden ja 
henkisen kohoamisen puolesta. Todellinen kristillinen 
individualismi on tästä löytänyt virikkeen voitoilleen. 
Kaikki kristityn voimat koottiin tuon jalon tavoitteen 
ympärille. Vapautettuna epäilevää sielua uuvuttavista 
arvailujen heilahteluista ja ikuisten periaatteiden valai- 
semana ihminen tunsi toivon syntyvän uudestaan. Var- 
mana siitä, että korkeampi voima tuki häntä taistelussa 
pahaa vastaan hän teki väkivaltaa itselleen ja voitti 
maailman.” Mutta tässäkin tapauksessa tarkoitetaan 
naiivia eikä jesuiittamaista kristillisyyttä, josta kansan- 
joukoille on tullut puhdasta huumausainetta. 

Yritteliäisyyden hengen voimakkaan leviämisen ai- 
heuttavan (tai sellaisen liikkeen muodoksi tulevan) kal- 
vinismin kanta rautaisine käsityksineen predestinaa- 
tiosta ja armosta on vielä selvempi ja merkityksellisem- 
pi.!! 

Miksi ja miten uudet maailmankatsomukset leviävät 
ja saavuttavat suosiota kansan keskuudessa? Vaikut- 
taako (miten ja missä määrin) tuohon leviämisproses- 
siin (joka samalla merkitsee vanhan korvaamista ja hy- 
vin usein uuden ja vanhan yhdistämistä) se järjellinen 
muoto, jossa uusi katsomus on ilmaistu ja esitetty? Vai- 
kuttaako esittäjän arvovalta tai niiden ajattelijoiden ja 
tiedemiesten arvovalta, joihin esittäjä viittaa (sikäli 
kuin he ovat yleisesti arvostettuja ja kunnioitettuja)? 
Vaikuttaako kuuluminen samaan järjestöön uuden kat- 
somuksen kannattajan kanssa (kun ensin on liitytty 
muilla perusteilla kuin siksi, että kannatettaisiin uutta 
maailmankatsomusta)? Todellisuudessa nämä ainekset 
vaihtelevat eri yhteiskuntaryhmissä ja riippuvat kysei- 


51 


sen ryhmän sivistystasosta. Mutta tutkimus on erityi- 
sen kiinnostava silloin, kun se koskee kansanjoukkoja, 
jotka eivät ole alttiita muuttamaan katsomuksiaan ja 
jotka eivät milloinkaan eivätkä missään tapauksessa 
hyväksy uusia katsomuksia sanoisimmeko niiden 
”puhtaassa muodossa” vaan aina vain enemmän tai vä- 
hemmän »sekalaisina ja kummallisina yhdistelminä. 
Järjellisellä muodolla, loogisesti johdonmukaisella täy- 
dellisellä päättelyllä, joka ei sivuuta mitään vähänkään 
arvokasta kielteistä tai myönteistä väitettä, on tiettyä 
merkitystä, mutta se ei suinkaan ole ratkaiseva. Se voi 
olla ratkaiseva tekijä silloin, kun kyseinen henkilö jo 
on älyllisessä kriisissä, hoipertelee vanhan ja uuden vä- 
lillä, on menettänyt uskonsa vanhaan, mutta ei vielä ole 
tehnyt päätöstään uuden puolesta jne. 

Ajattelijoiden ja tiedemiesten arvovallasta voitaisiin 
sanoa: Se on hyvin suuri kansan keskuudessa, mutta 
tosiasiassa jokaisella käsityksellä on omat ajattelijansa 
ja tiedemiehensä, jotka sitä edustavat, eikä arvovalta 
ole jakamaton. Lisäksi jokaisessa ajattelijassa voidaan 
nähdä eroja, voidaan epäillä hänen todella sanoneen 
niin jne. Voidaan päätellä, että uusien katsomusten le- 
viämisprosessi tapahtuu poliittisilla eli loppujen lopuk- 
si yhteiskunnallisilla perusteilla, mutta että mahdolli- 
sella loogisen jonhdonmukaisuuden muodollisella teki- 
jällä samoin kuin arvovalta- ja organisatorisella tekijäl- 
lä on tässä prosessissa hyvin suuri merkitys niin yksi- 
löiden kuin suurten ryhmienkin kohdalla välittömästi 
sen jälkeen kun pääsuunta on valittu. Tästä voidaan 
kuitenkin päätellä, etteivät joukot sellaisinaan voi ko- 
kea filosofiaa muuta kuin uskona. Ajateltakoon vaikka 
kansanmiehen älyllistä asemaa. Hän on muodostanut 
itselleen mielipiteitä, vakaumuksia, erittelyn perusteita 
ja käyttäytymisen normeja. Jokainen vastakkaisen nä- 
kökannan edustaja, joka on häntä älyllisesti vahvempi, 
kykenee perustelemaan väitteensä paremmin, pystyy 
puhumaan hänet logiikallaan pussiin jne. Täytyisikö 
kansanmiehen sen tähden muuttaa vakaumustaan? 

Senkö takia ettei hän selviydy keskustelussa? Mutta 
silloin voisikin käydä niin, että hän joutuisi muutta- 
maan vakaumustaan kerran päivässä, siis joka kerran 
kun hän kohtaa itseään älyllisesti vahvemman aatteelli- 
sen vastustajan. Mille aineksille hänen filosofiansa pe- 
rustuu, erityisesti se hänen filosofiansa muoto, jolla on 
hänelle suurin merkitys elämänohjeena? Tärkein aines 
on epäilemättä luonteeltaan epärationaalista, uskoon 
perustuvaa. Mutta kehen ja mihin asiaan hän uskoo? 
Erityisesti siihen sosiaaliseen ryhmään, johon hän itse 
kuuluu, koska tämä ryhmä yleisesti ajattelee kuin hän. 
Kansanmies uskoo, etteivät niin monet ihmiset voi niin 
täydellisesti erehtyä, kuten hänen vastaväittäjänsä us- 
kottelee. Vaikka onkin totta, ettei hän itse kykene puo- 
lustamaan eikä kehittelemään omia perustelujaan yhtä 
hyvin kuin vastustaja, hänen ryhmässään on kuitenkin 
sellaisia, jotka osaavat sen tehdä, varmasti jopa parem- 
min kuin tuo vastustaja, ja hän todella muistaakin 
kuulleensa esityksen uskonsa perusteista laajasti ja 
johdonmukaisesti, sillä tavoin, että hän tuli niistä va- 
kuuttuneeksi. Hän ei muista noita perusteluja konk- 
reettisesti, eikä hän osaisi niitä toistaa, mutta hän tie- 
tää, että ne ovat olemassa, koska hän on ne kuullut ja 
on niistä vakuuttunut. Se että hänet kerran on saatu 
häikäisevällä tavalla vakuuttuneeksi, on pysyvä perus- 
te sille, että hän pysyy vakaumuksessaan, vaikkei hän 
itse enää osaakaan sitä perustella. 

Tämä tarkastelu vie kuitenkin siihen johtopäätök- 
seen, että vakaumukset ovat kansanjoukkojen keskuu- 
dessa äärimmäisen horjuvia, erityisesti mikäli ne ovat 
vastakkaisia oikeaoppisille (vaikka uusillekin) vakau- 
muksille, jotka sosiaalisesti vastaavat hallitsevien luok- 
kien yleisiä etuja. Tämä on nähtävissä, kun ajatellaan 
uskontojen ja kirkkojen kohtaloita. Uskonto tai tietty 
kirkko säilyttää omien uskoviensa yhteisön (tietyissä, 
yleisen historiallisen kehityksen asettamien vaatimus- 
ten rajoissa) siinä määrin kuin se pitää oman uskonsa 
pysyvänä ja järjestäytyneenä, toistaen väsymättä apolo- 

getiikkaansa, taistellen aina ja joka tilanteessa samoin 
perusteluin ja ylläpitäen tiettyä sivistyneistön hierar- 
kiaa, jonka jäsenet antavat uskolle ajattelun arvokkuut- 
ta ainakin näennäisesti. Joka kerta kun kirkon ja usko- 
vien väliset suhteet on katkaistu väkivalloin, poliittisis- 
ta syistä, kuten Ranskan vallankumouksessa tapahtui, 
ovat kirkon kärsimät menetykset olleet suunnattomat. 
Ja jos vaikeat olot, jotka joskus estävät tavanomaisen 
uskonharjoituksen, olisivat jatkuneet yli tietyn ajan, 
voidaan ajatella, että senkaltaiset tappiot olisivat olleet 
lopullisia ja että olisi syntynyt uusi uskonto, kuten 
muuten Ranskassa syntyikin vanhan katolisuuden yh- 
teydessä. Tästä voidaan johtaa tietyt edellytykset jokai- 
selle kulttuuriliikkeelle, joka pyrkii korvaamaan ter- 
veen järjen ja yleensä vanhat maailmankatsomukset: 1) 
Herkeämättä milloinkaan, edes hetkeksi, on jatkettava 
omien perustelujen toistamista (muunnellen vain nii- 
den sanallista muotoa): toistaminen on kaikkein tehok- 
kain kasvatuskeino, kun pyritään vaikuttamaan kansan 
ajatteluun. 2) On lakkaamatta työskenneltävä yhä 
useampien kansankerrosten sivistykselliseksi kohotta- 
miseksi eli ominaisluonteen antamiseksi kansan muo- 
dottomalle ainekselle. Tämä merkitsee työskentelyä 
uuden tyypin sivistyneistön eliittien luomiseksi, eliit- 
tien, jotka syntyvät suoraan joukoista, mutta jotka py- 
syvät yhteydessä joukkoihin siten, että niistä tulee 
ikään kuin korsetin ”luut”. Mikäli tämä toinen ehto täy- 
tetään, tulee siitä se tekijä, joka todellisuudessa muut- 
taa aikakauden ”ideologisen näkymän”. Nämä eliitit ei- 
vät toisaalta voi muodostua eivätkä kehittyä, ellei nii- 
den keskuudessa muodostu arvovallalle ja älylliselle 
kyvylle perustuvaa hierarkiaa, joka voi huipentua yh- 
teen suureen filosofiin, mikäli tämä kykenee konkreet- 
tisesti kokemaan valtavan ideologisen yhteisön aatteel- 
liset tarpeet ja ymmärtämään, ettei sillä voi olla yksilön 
aivojen toimintanopeutta, ja mikäli hän sen tähden on- 
nistuu muovaamaan kollektiivisen opin siten, että se 
muodoiltaan parhaiten vastaa kollektiivisen ajattelijan 

ajattelutapoja ja soveltuu niihin. 

On ilmeistä, ettei tämänlaatuinen joukkoluonteinen 
rakennelma voi syntyä ”mielivaltaisesti” minkä tahan- 
sa ideologian ympärille jonkin henkilön muodollisesti 
rakentavan tahdon vaikutuksesta tai siksi että jokin 
ryhmä filosofisesta tai uskonnollisesta fanaattisuudesta 
asettaa sen tavoitteekseen. Siinä miten laajat joukot si- 
toutuvat tai ovat sitoutumatta johonkin tiettyyn ideolo- 
giaan ilmenee ajattelutapojen järkiperäisyyden ja histo- 
riallisuuden todellinen kritiikki. Mielivaltaiset raken- 
nelmat kumoutuvat ennemmin tai myöhemmin histo- 
rian kilpailussa, vaikka ne toisinaan välittömien, suo- 
tuisten olosuhteiden yhdistymisestä johtuen onnistu- 
vatkin saavuttamaan tiettyä suosiota. Sen sijaan sellai- 
set rakennelmat, jotka vastaavat jonkin historiallisen 
kauden monimutkaisia ja elimellisiä tarpeita, päätyvät 
aina läpimurtoon ja voittoon huolimatta siitä, että ne 
kulkevat monien erilaisten kehitysvaiheiden kautta, 
joissa ne toteutuvat vain enemmän tai vähemmän kum- 
mallisina ja hajanaisina yhdistelminä. 

Tuon kehityksen vaiheet tuovat esiin monia ongel- 
mia, joista kaikkein tärkeimmät keskittyvät sivistykse]l- 
lisesti erikoistuneiden kerrosten välisen suhteen muo- 
toon ja laatuun, siihen merkitykseen ja tehtävään, joka 
voi ja täytyy olla sivistyneistön parhaitten ryhmien luo- 
valla panoksella, kun se yhdistyy sivistyksellisesti alis- 
tettujen kerrosten elimelliseen kykyyn käsitellä ja kehi- 
tellä uusia kriittisiä katsomuksia. Kyseessä on siis kes- 
kustelun ja propagandan vapauden rajojen määrittele- 
minen, mutta tätä vapautta ei pidä ymmärtää hallinno]l- 
lisessa mielessä tai poliisitoimiin liittyvänä, vaan kysy- 
myksenä johtajien itselleen asettamista rajoista, oikeas- 
taan kulttuuripoliittisen suunnan määrittelemisenä. 
Toisin sanoen: kuka määrittelee ”tieteen oikeudet” ja 
tieteellisen tutkimuksen rajat ja voidaanko nämä oi- 
keudet ja rajat varsinaisesti määritellä? Näyttää välttä- 
mättömältä, että uusia totuuksia koskeva tutkimustyö 
ja niiden entistä parempi, johdonmukaisempi ja sel- 

keämpi käsitteellinen muotoilu on jätettävä yksittäis- 
ten tiedemiesten vapaan aloitteellisuuden varaan siitä- 
kin huolimatta, että nämä jatkuvasti asettavat kyseen- 
alaisiksi juuri kaikkein olennaisimmilta näyttävät peri- 
aatteet. Sitä paitsi ei ole vaikeata selvittää, milloin näil- 
lä keskusteluun tähtäävillä aloitteilla on jokin etupyrki- 
mys eikä tieteellinen tavoite. Ei muuten sekään ajatus 
ole mahdoton, että yksityisiä aloitteita ohjattaisiin ku- 
rinalaisesti ja järjestettäisiin siten, että ne kulkisivat 
erilaisten akateemisten ja kulttuurilaitosten muodosta- 
man seulan läpi ja julkistettaisiin vasta valikoinnin pe- 
rusteella, jne. 

Olisi hyvin kiintoisaa tutkia konkreettisesti jonkin 
yksittäisen maan kulttuuriorganisaatiota järjestelmänä, 
joka pitää liikkeessä ideologian maailmaa, ja tarkastella 
sitä käytännön toiminnassa. Arvio yksittäisten maiden 
kulttuurityötä tekevän väestönosan ja koko väestön 
määrällisestä suhteesta ja ei-ammattilaisten summittai- 
sesta määrästä olisi niin ikään hyödyllinen. Koulu kai- 
killa asteillaan ja kirkko ovat joka maassa kaksi suurin- 
ta kulttuurijärjestöä palveluksessaan olevien henkilöi- 
den määrän vuoksi; sitten tulevat päivälehdet, aika- 
kausjulkaisut, kirjakauppojen toiminta ja yksityiset op- 
pilaitokset, sekä sellaiset, jotka täydentävät valtion 
kouluja, että kansankorkeakoulun tyyppiset sivistyslai- 
tokset. Toisten erikoistuneiden ammattien toiminta kä- 
sittää tietyn väestönosan, joka kulttuurin kannalta ei 
ole merkityksetön, kuten lääkärit, armeijan upseerit ja 
oikeuslaitoksen lakimiehet. On kuitenkin huomattava, 
että joka maassa on olemassa suuri, tosin merkityksel- 
tään vaihteleva kuilu kansanjoukkojen ja sivistyneistön 
ryhmien välillä, myös kaikkein suurimpien ja kauimpa- 
na sivistyselämän keskuksista toimivien ryhmien ku- 
ten kansakoulunopettajien tai pappien ja kansan välillä. 
Tämä johtuu siitä, että hallitsevien väitteistä huolimat- 
ta valtiolla ei sellaisenaan ole yhtenäistä ja johdonmu- 
kaista maailmankatsomusta, ja sen tähden sivistyneis- 
tön ryhmät ovat hajallaan yhteiskuntakerrosten välillä 

ja sisällä. Yliopistolla ei muutamia maita lukuun otta- 
matta ole mitään yhdistävää tekijää. Usein yhdellä va- 
paalla ajattelijalla on enemmän vaikutusta kuin koko 
yliopistolla, jne. 

Käytännön filosofian fatalistisen aineksen historialli- 
selle tehtävälle voitaisiin pitää hautajaispuhe, jossa sa- 
malla kun puolustetaan sen tarpeellisuutta tiettynä his- 
toriallisena kautena, juuri siitä syystä vaaditaan maini- 
tun aineksen hautaamista kaikin asian edellyttämin 
kunnianosoituksin. Sen tehtävää voitaisiin todellakin 
verrata armon ja predestinaation teorian tehtävään uu- 
den ajan alussa; uusi aika kuitenkin huipentui sittem- 

'* min klassiseen saksalaiseen filosofiaan ja sen käsityk- 
seen vapaudesta välttämättömyyden tiedostamisena. 
Fatalistinen aines on ollut kansanomainen korvike 
huudolle: ”Se on Jumalan tahto!” Kuitenkin myös tuol- 
la alkeellisella ja alkukantaisella tasolla oli olemassa 
lähtökohta nykyaikaisemmalle ja hedelmällisemmälle 
katsomukselle kuin oli käsitys ”Jumalan tahdosta” ja 
armoteoriasta. Voiko uusi katsomus ”muodollisesti” 
esittäytyä muussa kuin rahvaan karkeassa ja korutto- 
massa asussa? Kuitenkin historioitsija, jolla on asian 
vaatimaa perspektiiviä, pystyy näkemään ja ymmärtä- 
mään, että vaikka uuden maailman alkutaipale aina on- 
kin karu ja kivinen, se on kuitenkin verrattomasti pa- 
rempi kuin katoavan maailman kuolinkouristukset ja 
joutsenlaulut.* 


* ”Fatalismin” ja ”mekanistisuuden” perikato merkitsee 
suurta historiallista käännettä. Siitä johtuu Mirskyn yhteen- 
vedonomaisen tutkimuksen aiheuttama voimakas vaikutel- 
ma. Muistoja, joita se on herättänyt: muista keskustelu asian- 
ajaja Mario Trozzin kanssa marraskuussa 1917 Firenzessä ja 
ensimmäiset viittaukset bergsonismiin ja voluntarismiin, 
jne.!? Olisi mahdollista tehdä puoliksi vakava luonnos siitä 
miten tuo katsomus todellisuudessa tuli esiin. Muistettava 
myös keskustelu professori Presuttin kanssa Roomassa kesä- 
kuussa 1924. Vertaus kapteeni Giuliettiin, jonka G. M. Serrati 
teki ja joka hänelle tuli ratkaisevaksi ja toi mukanaan kuole- 
mantuomion. Serratille Giulietti oli samaa kuin konfutselai- 
suus taolaiselle, kuin eteläkiinalainen toimelias ja työteliäs 

KRIITTISIÄ HUOMAUTUKSIA YRITYKSESTÄ 
KIRJOITTAA ”KANSANTAJUINEN TUTKIELMA 
SOSIOLOGIASTA” 


Alkulause 


Kansantajuisen tutkielman* tapainen työ, joka on eri- 
tyisesti tarkoitettu lukijakunnalle, joka ei kuulu sivisty- 
neistöön, olisi tullut aloittaa terveen järjen eli ”muiden 
kuin filosofien filosofian” kriittisestä analyysista, siis 


* Buharinin kirja, jota Gramsci kutsuu ”kansantajuiseksi 
tutkielmaksi” (saggio popolare) ilmestyi Moskovassa 1921. 
Siitä on eri yhteyksissä keskusteltu meidän päiviimme saak- - 
ka ja siitä on eri kielillä julkaistu uusia painoksia. G. Lukäcs 
kirjoitti 1925 Buharinin teoksen arvostelun, osittain samoista 
lähtökohdista kuin Gramsci (mekaanisen materialismin ja tie- 
tyn kaavamaisuuden vastustaminen), ks. esim. aikakauslehti 
L'Homme et la societe 2/66, s. 149-181, johon sisältyy Lukäcsin 
arvostelu ja otteita Buharinin kirjasta ym. 

Gramscin käytössä oli ranskankielinen käännös, joka on 
tehty neljännestä venäjänkielisestä painoksesta, ks. Bucha- 
rin, La thöorie du materialisme historigue. Manuel populaire 
de sociologie marriste. Suivie d'une note sur la ”Position du 
problöme du materialisme historigue (Historiallisen materia- 
lismin teoria. Marxilaisen sosiologian kansantajuinen käsikir- 


kauppias sivistyneelle pohjoisen mandariinille, miehelle, jolle 
elämässä ei enää ole arvoituksia ja joka viisaan ja valaistun 
ylenkatseella tarkastelee noita etelän mönkijöitä, jotka muu- 
rahaisten levottomin liikkein luulivat voivansa väkisin mur- 
tautua eteenpäin. Claudio Trevesin puhe hyvityksestä. Siinä 
puheessa oli raamatullisen profeetan henkeä: Sen, joka oli 
tahtonut sotaa ja aiheuttanut sodan, sen, joka oli nostanut 
maailman saranoiltaan ja joka sen tähden oli vastuussa so- 
danjälkeisestä epäjärjestyksestä, sen tuli hyvittää tekonsa ja 
ottaa vastuu epäjärjestyksestä. Niitä, jotka olivat syyllistyneet 
voluntarismin syntiin, niitä oli rangaistava synnistään, jne. 
Tuossa puheessa oli tiettyä papillista suuruutta, kirousten 
kirskuvuutta, jonka olisi pitänyt kivettää kuulijat kauhusta, 
mutta joka sen sijaan oli suuri lohdutus, koska se osoitti, ettei 
haudankaivaja vielä ollut valmiina ja että Lasarus saattoi 
nousta kuolleista. (Gramscin huomautus) 

maailmankatsomuksesta, jonka eri sosiaaliset ja kult- 
tuuripiirit ovat omaksuneet epäkriittisesti ja jossa kehi- 
tellään keskivertoihmisen moraalista yksilöllisyyttä. 
Terve järki ei ole yhdenmukainen katsomus, joka on 
sama ajasta ja paikasta riippumatta. Se on filosofian 
”folklorea” ja kuten folklorekin se esiintyy lukematto- 
missa eri muodoissa. Sen perustavimmat ja luonteen- 
omaisimmat piirteet ovat (yksilöidenkin aivoissa) haja- 
naisuus, epäjohdonmukaisuus ja epäyhtenäisyys ja se 
mukautuu niiden joukkojen yhteiskunnalliseen ja kult- 
tuurilliseen asemaan, joiden filosofia se on. Kun histo- 
rian kuluessa kehittyy yhtenäinen yhteiskuntaryhmä, 
kehittyy myös yhtenäinen, ts. johdonmukainen ja jär- 
jestelmällinen filosofia, joka on terveelle järjelle vastak- 
kainen. 

Kansantajuinen tutkielma erehtyy lähtiessään oletta- 
muksesta (lausumatta sitä julki), että perinteisten filo- 
sofioiden suuret järjestelmät ja ylimmän papiston us- 
konto, siis älymystön ja korkeakulttuurin maailman- 
katsomus on vastakkainen tälle kansanjoukkojen oma- 
peräiselle filosofialle. Todellisuudessa nämä järjestel- 
mät ovat tuntemattomia joukoille, eikä niillä ole väli- 
töntä vaikutusta joukkojen ajattelutapaan eikä toimin- 
taan. Tietenkään tämä ei merkitse, ettei niillä olisi mi- 
tään historiallista vaikutusta. Mutta tämä vaikutus on 
luonteeltaan toisenlaista. Nämä järjestelmät vaikutta- 


ja. Liitteenä muistiinpano ”historiallisen materialismin ongel- 
man asettelusta”), Ed. Sociales Internationales, Paris 1927. 

Paitsi Buharinin kirjaan Gramsci viittaa hänen esitelmään- 
sä Theory and Practice from the Standpoint of Dialectical 
Materialism tieteen ja teknologian historian II kansainväli- 
sessä kongressissa (Lontoo 1931). Buharin johti kongressiin 
saapunutta neuvostoliittolaista valtuuskuntaa, jonka jäsenten 
puheenvuorot tekivät syvän vaikutuksen vasemmistolaisiin 
englantilaisiin tiedemiehiin, ks. Science at the Cross Roads, 
Kniga, London 1931 (uusi painos Frank Cass & Co, London 
1971). 

Tähän kirjaan on otettu noin kolmasosa Gramscin ”kansan- 
tajuista tutkielmaa” koskevista kriittisistä huomautuksista. 
(Toim) 

vat kansanjoukkoihin ulkoisena poliittisena voimana, 
hallitsevia luokkia yhdistävänä tekijänä, ts. keinona 
alistaa kansanjoukot ulkoiselle hegemonialle, joka ra- 
joittaa niiden omintakeista ajattelua. Ne eivät ole ajatte- 
luun myönteisesti vaikuttava elintärkeä hiiva, joka saa 
aikaan sisäisen muutoksen joukkojen alkioasteisessa ja 
sekasortoisessa maailmankatsomuksessa. Terveen jär- 
jen tärkeimmät ainesosat ovat peräisin uskonnoista ja 
sen tähden terveen järjen ja uskonnon suhde on paljon 
läheisempi kuin terveen järjen ja sivistyneistön filoso- 
fisten järjestelmien suhde. Mutta myös uskontoja täy- 
tyy eritellä kriittisesti. Jokainen uskonto, myös katoli- 
nen (jopa erityisesti se ja nimenomaan siksi, että se on 
ponnistellut säilyäkseen ”pinnallisesti” yhtenäisenä 
välttääkseen hajoamisen kansallisiksi kirkoiksi tai yh- 
teiskunnallisten kerrosten mukaan) on todellisuudessa 
lukuisten erillisten ja usein ristiriitaisten uskontojen 
kokonaisuus: On talonpoikien katolisuus, pikkuporva- 
rien ja kaupunkien työläisten katolisuus, naisten katoli- 
suus ja älymystön katolisuus, joka sekin vaihtelee ja on 
epäyhtenäinen. Mutta terveeseen järkeen eivät vaikuta 
vain kaikkein karkeimmat ja yksinkertaisimmat nykyi- 
sin olemassa olevan katolisuuden muodot. Vaikutuk- 
sensa ja osuutensa aikamme terveeseen järkeen on ol- 
lut myös aikaisemmilla uskonnoilla, katolisuuden var- 
haisemmilla muodoilla, kerettiläisillä kansanliikkeillä, 
menneisyyden uskonnoista peräisin olevalla tieteelli- 
sellä taikauskolla jne. Terveessä järjessä etusijalla ovat 
”todenperäiset”, materialistiset ainekset, siis jäsenty- 
mättömän aistimuksen välittömät tuotteet, mikä toi- 
saalta ei ole ristiriidassa uskonnollisen aineksen kans- 
sa, päinvastoin. Mutta nämä ainekset ovat kritiikitöntä 
”taikauskoa”. Tästä syystä kansantajuinen tutkielma 
merkitsee tiettyä vaaraa: se antaa monessa tapauksessa 
vahvistuksen niille kritiikittömille aineksille, joiden ta- 
kia terve järki on jäänyt ptolemaiolaiseksi, ihmisperäi- 
seksi, ihmiskeskeiseksi, sen sijaan että se arvostelisi 
niitä tieteellisesti. 

Se mitä edellä on sanottu kansantajuisesta tutkiel- 
masta, joka arvostelee systemaattisia filosofioita, sen 
sijaan että ottaisi lähtökohdakseen terveen järjen arvos- 
telun, on ymmärrettävä metodologisena huomautukse- 
na ja tietyissä rajoissa. En tietenkään tarkoita, että si- 
vistyneistön systemaattisten filosofioiden kritiikki olisi 
sivuutettava. Kun joukon tietty osa yksilökohtaisesti 
kriittisesti syrjäyttää terveen järjen, se juuri siitä syystä 
hyväksyy uuden filosofian. Nimenomaan tästä johtuu, 
että käytännön filosofian esittelyssä on välttämätöntä 
käydä polemiikkia perinteisiä filosofioita vastaan. Eikä 
siinä vielä kaikki; koska käytännön filosofia pyrkii ole- 
maan joukkojen filosofiaa, sitä ei voida käsittää muuta 
kuin muodoltaan poleemiseksi, lakkaamatta taistele- 
vaksi. Lähtökohtana täytyy kuitenkin aina olla terve 
järki, ideologisesti yhtenäistettävien joukkojen vaiston- 
varainen filosofia. 

Ranskalaisessa filosofisessa kirjallisuudessa on käsi- 
telty ”tervettä järkeä” enemmän kuin muiden kansalli- 
suuksien kirjallisuudessa. Tämä johtuu ranskalaisen 
kulttuurin välittömämmin ”kansanomaisesta ja kansal- 
lisesta”!3 luonteesta, eli siitä että sivistyneistö pyrkii 
tiettyjen perinteisten olosuhteiden vuoksi Ranskassa 
enemmän kuin muualla lähestymään kansaa ohjatak- 
seen sitä aatteellisesti ja pitääkseen sen sidottuna hal- 
litsevaan ryhmään. Niinpä ranskalaisesta kirjallisuu- 
desta on mahdollista löytää paljon käyttökelpoista ja 
kehittelykelpoista aineistoa terveestä järjestä. Ranska- 
laisen filosofisen kulttuurin kanta terveeseen järkeen 
voi jopa tarjota hegemonisen ideologian rakennusmal- 
lin. Myös englantilainen ja amerikkalainen kulttuuri 
voivat tarjota monia virikkeitä, mutta eivät yhtä täydel- 
lisellä ja elimellisellä tavalla kuin ranskalainen kulttuu- 
ri. ”Tervettä järkeä” on tarkasteltu monella eri tavalla, 
jopa suorastaan filosofian perustana, tai sitä on arvos- 
teltu jonkin toisen filosofian näkökulmasta. Todellisuu- 
dessa tulos on kaikissa tapauksissa ollut se, että jokin 
tietty terve järki on syrjäytetty ja tilalle luotu sellainen 

terve järki, joka on paremmin liittynyt hallitsevan ryh- 
män maailmankatsomukseen. ”Nouvelles Litteraires” 
-lehdessä 17. lokakuuta 1931 eräässä Henri Gouhierin 
kirjoituksessa Löon Brunschvicgista kirjoittaja puhues- 
saan B:n filosofiasta sanoo: ”Il n'y a gwun seul et 
möme mouvement de spiritualisation, gu'il s'agisse de 
mathematigues, de physigue, de biologie, de philoso- 
phie et de morale: c'est Veffort par leguel Vesprit se 
debarrasse du sens commun et de sa mötaphysigue 
spontan6e gui pose un monde de choses sensibles reel- 
les et UVhomme au milieu de ce monde.”*14 

Crocen kanta terveeseen järkeen ei näytä selvältä. 
Crocella väite, että jokainen ihminen on filosofi, vaikut- 
taa liiaksi hänen arvioonsa terveestä järjestä. Näyttää 
siltä, että Croce usein tyytyy toteamaan, että tietyt filo- 
sofiset väitteet sisältyvät myös terveeseen järkeen, 
mutta mitä tämä voi konkreettisesti merkitä? Terve jär- 
ki on erilaisten katsomusten sekasortoinen yhdistelmä, 
josta voi löytää kaiken haluamansa. Toisaalta tuo Cro- 
cen suhtautuminen terveeseen järkeen ei ole johtanut 
hedelmälliseen katsomukseen kulttuurista kansallis- 
kansanomaiselta kannalta, siis konkreettisemmin his- 
toristiseen katsomukseen filosofiasta, mihin sitä paitsi 
voi johtaa vain käytännön filosofia. 

Gentilen!5 kohdalla on katsottava hänen kirjoitustaan 
”La concezione umanistica del mondo” (Humanistinen 
maailmankatsomus, ”Nuova Antologia” 1. kesäkuuta 
1931). Gentile kirjoittaa: ”Filosofian voisi määritellä 
ajattelun suureksi ponnistukseksi, jonka päämääränä 
on valloittaa terveen järjen ja naiivin tietoisuuden sisäl- 
tämät totuudet, ne jotka jokainen ihminen voi sanoa 
luonnollisesti tuntevansa ja jotka muodostavat sen ta- 
junnan kiinteän rakennelman, jota hän käyttää elääk- 
seen.” Tämäkin näyttää olevan esimerkki Gentilen ajat- 


* Leon Brunschvicgin teokset, Les etapes de la philoso- 
phie mathematigue. L'experience humaine et la causalite 
phy sigue. Le progres de la conscience dans la philosophie 
occidentale. La connaissance de soi. (Gramscin huomautus) 

telun muokkaamattomuudesta ja karkeudesta. Väite 
tuntuu olevan johdettu ”naiivisti” Crocen väitteistä, 
jotka koskevat kansan ajattelutapaa tiettyjen filosofis- 
ten väitteiden todenmukaisuuden todisteluna. Edem- 
pänä Gentile kirjoittaa: ”Terve ihminen uskoo Juma- 
laan ja henkensä vapauteen.” Jo näistä kahdesta Genti- 
len väitteestä tulevat esille seuraavat seikat: 1) ylihisto- 
riallinen ”ihmisluonto”, josta ei täsmälleen tiedetä mitä 
se on; 2) terveen ihmisen ihmisluonto; 3) terveen ihmi- 
sen terve järki ja siksi myös ei-terveen ihmisen järki. 
Entä mitä tarkoittaa terve ihminen? Fyysisestikö terve, 
vaiko sellainen joka ei ole hullu? Vai terveesti ajattele- 
va, konformisti tai poroporvari jne.? Entä mitä merkit- 
see ”terveen järjen totuus”? Esimerkiksi Gentilen filo- 
sofia on kokonaan vastakkainen terveelle järjelle, sekä 
silloin kun terveellä järjellä tarkoitetaan jokaisen sub- 
jektivistisen idealismin torjuvaa kansan naiivia filoso- 
fiaa että silloin kun sillä tarkoitetaan arvostelukykyä tai 
vihamielistä asennetta tiettyjen tieteellisten ja filosofis- 
ten esitysten monimutkaisuutta, sekavuutta ja hämä- 
ryyttä kohtaan. Tuo Gentilen keimailu terveellä järjellä 
on varsin hupaisaa. 

Se mitä tähän mennessä on sanottu ei merkitse, ettei 
terve järki sisällä totuuksia. Se merkitsee, että terve jär- 
ki on monimielinen, ristiriitainen ja monimuotoinen 
käsite, ja että terveeseen järkeen viittaaminen totuuden 
kriteerinä on järjetöntä. Voidaan tarkkaan sanoa, että 
jostain totuudesta on tullut tervettä järkeä, kun halu- 
taan osoittaa sen levinneen sivistyneistöpiirien ulko- 
puolelle, mutta siinä tapauksessa lausutaan vain histo- 
riallinen totuus, historiallisen rationaalisuuden tasolle 
sijoittuva väite. Tässä mielessä kyseisellä argumentilla 
on kohtuullisesti käytettynä oma arvonsa nimenomaan 
siksi, että terve järki on ahdasmielisesti uutta vihaava 
ja vanhoillinen; jos se saadaan omaksumaan jokin uusi 
totuus, se on osoitus siitä, että tuo totuus on poikkeuk- 
sellisen ilmeinen ja laajenemiskykyinen. 

Muistettakoon Giustin epigrammia: ”Terve järki, jo- 

ka kerran oli koulujen ylin ohje, on meidän kouluis- 
samme nykyään todellakin kuollut. Tiede, sen tytär otti 
sen hengiltä nähdäkseen miten se oli tehty.”!6 Tätä voi- 
daan siteerata luvun alussa ja sillä voidaan osoittaa, 
kuinka termejä arvostelukyky ja terve järki käytetään 
monessa mielessä: niillä voidaan tarkoittaa ”filosofiaa”, 
tiettyä ajattelutapaa, jolla on tietty uskomuksista ja 
mielipiteistä koostuva sisältönsä, tai asennetta, joka hy- 
väntahtoisen lempeästi torjuu käsittämättömyyden ja 
sekavuuden. Sen tähden oli välttämätöntä, että tiede 
otti hengiltä tietyn perinteisen terveen järjen, jotta se 
saattoi luoda ”uuden” terveen järjen. 

Marxilta löytyy usein viittauksia terveeseen järkeen 
ja sen uskomusten lujuuteen.!? Mutta kyse ei ole viit- 
tauksista mainittujen uskomusten sisällölliseen arvoon 
vaan nimenomaan niiden muodolliseen lujuuteen ja 
niin ollen niiden ehdottoman määräävään asemaan, sil- 
loin kun ne tuottavat käyttäytymisnormeja. Viittauk- 
siin jopa epäsuorasti sisältyy väite uusien kansanusko- 
musten välttämättömyydestä, siis siitä että on välttä- 
mätöntä luoda uusi terve järki ja siten uusi kulttuuri ja 
uusi filosofia, jotka juurtuisivat kansan tietoisuuteen 
yhtä lujasti ja ehdottomasti kuin perinteiset uskomuk- 
set. 


Huomautus. Siinä filosofian opetuksessa, joka ei ole suuntau- 
tunut valistamaan kuulijaa menneen filosofian kehityksestä, 
vaan muovaamaan hänen sivistystään, auttamaan häntä ke- 
hittämään kriittisesti omaa ajatteluaan, jotta hän voisi olla 
osallisena ideologisessa ja kulttuuriyhteisössä, on välttämä- 
töntä lähteä liikkeelle siitä mitä kuulija jo tuntee, hänen filo- 
sofisesta kokemuksestaan (kun hänelle ensin on nimen- 
omaan osoitettu, että hänellä on senlaatuinen kokemus ja että 
hän on tietämättään ”filosofi”). Ja koska oletetaan, että kuuli- 
joilla on tietty keskimääräinen älyllinen ja kulttuuritaso, että 
he todennäköisesti eivät vielä ole saaneet kuin sattumanva- 
raisia ja irrallisia tietoja ja että heiltä puuttuu täysin kaikki 
metodologinen ja kriittinen valmius, ei voida olla lähtemättä 

liikkeelle ensisijaisesti ”terveestä järjestä”, toiseksi uskon- 
nosta ja vasta kolmannessa vaiheessa perinteisten sivistyneis- 
töryhmien kehittämistä filosofisista järjestelmistä. 


Tiede ja järjestelmä 


Onko vielä väittelyn, polemiikin ja kehittelyn asteella 
olevasta opista mahdollista kirjoittaa alkeiskirja, oppi- 
kirja tai ”Kansantajuinen tutkielma”? Kansantajuisella 
oppikirjalla voidaan ymmärtää vain tietyn aiheen muo- 
dollisesti dogmaattista ja tyylillisesti ja tieteellisesti sel- 
keää esitystä. Se ei voi vielä olla omaperäisten tieteel- 
listen tutkimusten esitys, vaan ainoastaan johdatus tie- 
teelliseen tutkimukseen, koska se on tarkoitettu nuori- 
solle tai sellaiselle yleisölle, joka tieteellisen opin kan- 
nalta on nuorten tavoin alkeisopintojen vaiheessa ja jo- 
ka siksi välittömästi tarvitsee ”varmuuksia”, ainakin 
muodollisesti tosia ja itsestään selvinä pidettyjä mieli- 
piteitä. Mikäli jokin tietty oppi ei vielä ole saavuttanut 
tätä kehityksensä ”klassista” vaihetta, jokainen yritys 
”tehdä siitä oppikirja” on väistämättä tuomittu epäon- 
nistumaan. Mahdollisuus sen esittämiseen loogisena 
järjestelmänä on pelkkä harhakuvitelma, ja tuloksena 
on, kirjallisen esityksen antamasta näennäisestä yhte- 
näisyydestä huolimatta, armotta hajanaisiksi ja toisis- 
taan irrallisiksi jäävien erilaisten ainesten mekaaninen 
rinnakkainasettelu, kuten Tutkielma osoittaa. Miksei 
silloin asetettaisi kysymystä sen oikeassa teoreettisessa 
ja historiallisessa muodossa ja tyydyttäisi teokseen, jos- 
sa opin keskeiset ongelmat esitetään erikoistutkielmi- 
na? Se olisi vakavampaa ja ”tieteellisempää”. Mutta 
yleisen käsityksen mukaan tiede ehdottomasti tarkoit- 
taa ”järjestelmää”, ja sen vuoksi rakennetaan mitä ta- 
hansa järjestelmiä, joilla ei ole järjestelmille ominaista 
sisäistä ja välttämätöntä johdonmukaisuutta vaan aino- 
astaan niiden mekaaninen ulkoasu. 

Dialektiikka 


Tutkielmassa ei millään tavoin käsitellä dialektiikkaa. 
Se vain edellytetään tunnetuksi, mikä on hyvin pinnal- 
lista ja järjetöntä oppikirjassa, jonka tulisi sisältää käsi- 
tellyn opin keskeiset ainekset ja jonka lähdeviitteiden 
tulee innostaa opiskeluun aiheen tuntemuksen laajen- 
tamiseksi ja syventämiseksi, ei korvata itse oppikirjaa. 
Dialektiikan käsittelyn puuttuminen voi johtua kah- 
desta syystä; ensimmäinen voi olla se, että käytännön 
filosofian oletetaan olevan jakautunut kahteen osaan: 
yhtäältä historian ja politiikan teoriaan, joka käsitetään 
sosiologiaksi ja joka siis on rakennettava luonnontietei- 
den (ahtaan positivistisesti kokeellisena ymmärretyn) 
metodin mukaan, ja toisaalta varsinaiseen filosofiaan, 
jota siis edustaisi filosofinen, metafyysinen tai mekaa- 
ninen (vulgaari) materialismi. 

”Tutkielman” tekijä ei edes mekanistisuutta vastaan 
käydyn suuren keskustelun jälkeen näytä paljoakaan 
muuttaneen tapaansa asettaa tämä filosofinen ongelma. 
Kuten Lontoon tieteenhistorian kongressissa esitetystä 
muistiosta ilmenee, hän jatkuvasti katsoo käytännön fi- 
losofian olevan jakaantunut kahteen osaan: historian ja 
politiikan oppiin ja toisaalta filosofiaan, jota hän kui- 
tenkin kutsuu dialektiseksi materialismiksi, ei enää 
vanhaksi filosofiseksi materialismiksi. Kun kysymys 
asetetaan näin, ei enää ymmärrä, mikä on dialektiikan 
merkitys ja tärkeys, kun se asemastaan tieto-oppina ja 
historiankirjoituksen ja politiikan tieteen ydinainekse- 
na alennetaan formaalisen logiikan alalajiksi, alkeelli- 
seksi skolastiikaksi. Dialektiikan tehtävälle ja merki- 
tykselle voidaan antaa niiden perustavanlaatuinen arvo 
vain, jos käytännön filosofia käsitetään kokonaisvaltai- 
sena ja omaperäisenä filosofiana, joka aloittaa ajattelun 
maailmanlaajuisen historian ja kehityksen uuden vai- 
heen voittaessaan vanhoja yhteiskuntia ilmentävän pe- 
rinteisen idealismin ja materialismin (joiden elinvoi- 

maiset ainekset se samalla sisällyttää itseensä). Jos käy- 
tännön filosofiaa ajatellaan vain jollekin muulle filoso- 
fialle alisteisena, uutta dialektiikkaa ei voida ymmär- 
tää, sillä juuri siinä vanhan filosofian voittaminen ta- 
pahtuu ja ilmenee. 

Toinen syy näyttää olevan luonteeltaan psykologi- 
nen. Dialektiikka tuntuu hyvin hankalalta ja vaikealta, 
koska se on vulgaarille terveelle järjelle vastakkainen; 
terve järki on dogmaattinen, se vaatii kiistattomia tosi- 
asioita ja sen ilmaisumuotona on formaalinen logiikka. 
Asian selventämiseksi voi ajatella mitä tapahtuisi, jos 
koulujen ala- ja keskiasteella luonnontieteitä opetettai- 
siin Einsteinin suhteellisuusteorian pohjalta ja lisättäi- 
siin perinteiseen ”luonnonlain” käsitteeseen tilastolli- 
sen lain tai suurten lukujen lain käsite. Lapset eivät 
ymmärtäisi mistään mitään ja sattuisi niin vakava 
kouluopetuksen ja tavallisen perhe-elämän yhteentör- 
mäys että koulusta tulisi pilkallisen skeptisismin koh- 
de. 

Tämä syy näyttää olevan psykologisesti jarruttava te- 
kijä Tutkielman laatijalle; hän tosiasiallisesti antautuu 
terveen järjen ja vulgaarin ajattelun edessä, koska hän 
ei ole asettanut ongelmaa itselleen teoreettisesti oikein 
ja on siksi käytännöllisesti katsoen aseeton ja kyvytön 
sen edessä. Kasvattaja on ollut sivistymättömän ja kar- 
kean ympäristönsä vaikutuksen alainen, vulgaari terve 
järki on saanut yliotteen tieteestä eikä päinvastoin; jos 
ympäristö onkin kasvattaja, pitää sitäkin vuorostaan 
kasvattaa, mutta Tutkielma ei käsitä tätä vallanku- 
mouksellista dialektiikkaa.18 Tutkielman ja sen tekijän 
(jonka kanta ei ole muuttunut edes sen suuren keskus- 
telun jälkeen, jonka seurauksena hän tuntuu sanoutu- 
neen irti -kirjastaan, kuten Lontoon kongressissa esite- 
tystä muistiosta ilmenee) tekemien kaikkien virheiden 
alkusyy on nimenomaan hänen virheellisessä tavassaan 
jakaa käytännön filosofia kahteen osaan: ”sosiolo- 
giaan” ja systemaattiseen filosofiaan. Jos filosofia ero- 
tetaan historian ja politiikan teoriasta, se ei voi olla 

muuta kuin metafysiikkaa. Nykyaikaisen ajattelun his- 
torian suurin, käytännön filosofian edustama voitto sen 
* sijaan on nimenomaan filosofian konkreettinen histo- 
riallistaminen ja sen samastaminen historiaan. 


Ns. ”ulkoisen maailman todellisuus” 


Koko polemiikki subjektivistista todellisuudenkäsitys- 
tä vastaan ”kauheine” kysymyksineen ”ulkoisen maail- 
man objektiivisesta todellisuudesta” on huonosti ase- 
tettu, vielä huonommin toteutettu ja suureksi osaksi tu- 
loksetonta ja turhanpäiväistä (viittaan myös muistioon, 
joka esitettiin tieteenhistorian kongressissa Lontoossa 
kesä-heinäkuussa 1931). ”Kansantajuisessa tutkielmas- 
sa” koko ongelman käsittely on pikemminkin älyllistä 
hiuksenhalkomista kuin looginen välttämättömyys. 
Suuri yleisö ei edes usko, että tuontapainen kysymys 
ulkomaailman objektiivisesta .olemassaolosta voidaan 
asettaa. Kun se vain esitetäänkin tuossa muodossa, se 
saa aikaan hillittömän, gargantuamaisen riemunpur- 
kauksen. Yleisö ”uskoo”, että ulkomaailma on objektii- 
visesti todellinen, mutta juuri tästä syntyykin ongelma: 
Mikä on tämän ”uskomuksen” alkuperä ja mikä kriitti- 
nen arvo sillä on ”objektiivisesti”? Tosiasiassa tämä us- 
komus on alkuperältään uskonnollinen, vaikka sen 
kannattaja olisikin uskonnollisesti välinpitämätön. 
Koska kaikki uskonnot ovat opettaneet ja opettavat, et- 
tä jumala loi maailman, luonnon ja maailmankaikkeu- 
den ennen ihmistä ja että ihminen siten tuli jo valmii- 
seen, kertakaikkiaan kirjoihin vietyyn ja määriteltyyn 
maailmaan, tästä uskomuksesta on tullut ”terveeseen 
järkeen” sisältyvä raudanluja totuus, joka elää vieläkin 
yhtä lujana, vaikka uskonnollinen tunne on sammunut 
ja haihtunut. Sen tähden on pikemminkin ”taantumuk- 
sellista” lähteä tästä terveen järjen kokemuksesta, kun 

halutaan tuhota ”koomisuuden” avulla subjektivisti- 
nen käsitys, koska silloin itse asiassa palataan uskon- 
nolliseen tunteeseen; tosiasiassa katoliset kirjailijat ja 
puhujat turvautuvat samaan keinoon saman syövyttä- 
vän ivallisen vaikutuksen luomiseksi.* Lontoon kong- 
ressissa esitetyssä muistiossa Kansantajuisen tutkiel- 
man tekijä vastaa välillisesti tähän (luonteeltaan ulko- 
naiseen, joskin tärkeään) kohtaan huomauttaessaan, et- 
tä Berkeley!?, jolta on peräisin subjektivistisen katso- 
muksen ensimmäinen täydellinen esitys, oli arkkipiis- 
pa (sen tähden lienee pääteltävä teorian olevan uskon- 
nollista alkuperää) ja todeten sitten, että ainoastaan jo- 
ku ”Aatami”, joka on ensimmäistä kertaa maailmassa, 
voi ajatella, että maailma on olemassa vain siksi, että 
hän ajattelee sen olevaksi (ja tässäkin vihjataan siihen, 
että teorian alkuperä on uskonnollinen, mutta ei kovin- 
kaan tai ollenkaan vakuuttuneesti). 

Ongelma sen sijaan on mielestäni tämä: miten on se- 
litettävissä, että kun tuollainen, ei edes käytännön filo- 
sofin kannalta tyhjänpäiväinen, katsomus tänään esite- 
tään yleisölle, niin se aiheuttaa vain naurua ja irvailua? 
Mielestäni se on tyypillisin esimerkki kuilusta, joka on 
muodostunut tieteen ja elämän välille, korkeakulttuu- 
rin ”keskusjohdossa” toimivien tiettyjen sivistyneistö- 
ryhmien ja suurten kansanjoukkojen välille. Se on 
myös esimerkki siitä miten filosofian kielestä on tullut 
ammattislangia, joka saa filosofit näyttämään pelleiltä. 
Mutta jos ”terve järki” huvittuu, käytännön filosofian 
täytyisi kuitenkin etsiä selitystä sekä katsomuksen to- 
delliselle merkitykselle että sille miksi se on syntynyt 


* Kirkko (jesuiittojen ja erityisesti neoskolastikkojen väli- 
tyksellä: Louvainin ja Milanon Sacro Cuoren yliopistot) on 
pyrkinyt positivismin sulauttamiseen ja käyttää jopa hyväk- 
seen seuraavaa perustelua tehdäkseen idealistit naurunalai- 
siksi kansanjoukkojen keskuudessa: ”Idealistit ovat niitä, jot- 
ka ajattelevat, että tuo kellotapuli on olemassa vain, koska 
ajattelet sen olevaksi: ellet ajattelisi, kellotapulia ei enää olisi 
olemassa”. (Gramscin huomautus) 

ja levinnyt sivistyneistön keskuuteen ja myös sille mik- 
si se saa ”terveen järjen” nauramaan. On varmaa, että 
subjektivistinen katsomus on ominainen nykyajan filo- 
sofialle sen kaikkein täydellisimmässä ja kehittyneim- 
mässä muodossa, jos kerran kyseisestä katsomuksesta 
ja voittona siitä on syntynyt historiallinen materialismi, 
joka ylärakenteen teoriassa sanoo realistisella, historis- 
tisella kielellä sen, minkä perinteinen filosofia ilmaisi 
spekulatiivisesti. Jos tämä väite, johon tässä on vain 
viitattu, osoitettaisiin todeksi, sillä olisi erittäin suuri 
kulttuurimerkitys, koska se lopettaisi kokonaisen sar- 
jan turhia ja tyhjänpäiväisiä keskusteluja ja sallisi käy- 
tännön filosofian kehittyä elimellisesti ja tulla lopulta 
korkeakulttuurin hegemoniseksi edustajaksi. On todel- 
lakin hämmästyttävää, ettei koskaan ole asian vaati- 
malla tavalla vahvistettu eikä kehitelty sitä yhteyttä, jo- 
ka vallitsee yhtäältä sen idealistien väitteen, että maail- 
ma on ihmishengen luomus, ja toisaalta sen käytännön 
filosofian väitteen välillä, että ideologiat ovat historialli- 
sia ja katoavaisia, koska ne ilmentävät yhteiskunnan 
rakennetta ja muuttuvat sen muuttuessa. 

Kysymys liittyy tietysti kiinteästi kysymykseen niin 
sanottujen eksaktien tieteiden tai luonnontieteiden ar- 
vosta ja siihen asemaan, jonka nämä ovat saavuttaneet 
käytännön filosofian piirissä lähes jonkinlaisena fetissi- 
nä, suorastaan ainoana oikeana filosofiana tai tietona 
maailmasta. 

Mutta mitä sitten subjektiivisella todellisuuskäsityk- 
sellä tulisi tarkoittaa? Voidaanko hyväksyä mikä tahan- 
sa niistä monista stbjektivistisista, jopa solipsistisista2? 
teorioista, joita suuri joukko filosofeja ja professoreja 
on kehittänyt? 

On ilmeistä, että käytännön filosofia tässäkin tapauk- 
sessa on välttämättä asetettava hegeliläisyyden yhtey- 
teen, joka näistä filosofioista edustaa kaikkein täydelli- 
sintä ja nerokkainta muotoa, ja että hegeliläisyyden jäl- 
keisistä teorioista on otettava huomioon vain muuta- 
mia näkökohtia ja käyttökelpoisia arvoja. Täytyy myös 

tutkia niitä kummallisia muotoja, joita tuo katsomus on 
saanut enemmän tai vähemmän älykkäillä seuraajilla ja 
kriitikoilla. Niinpä on muistettava, mitä Tolstoi kirjoit- 
taa teoksessaan Lapsuuden ja nuoruuden muistelmia. 
Tolstoi kertoo olleensa erittäin innostunut subjektivis- 
tisesta todellisuuden katsomuksesta, ja että häntä usein 
pyörrytti käännyttyään yhtäkkiä taaksepäin vakuuttu- 
neena siitä, että kykenisi vangitsemaan hetken, jona 
hän ei ollut nähnyt mitään, koska hänen hengellään ei 
ollut voinut olla aikaa ”luoda” todellisuutta (tai jotain 
samantapaista: tämä ote Tolstoilta on tyypillinen ja kir- 
jallisesti hyvin mielenkiintoinen).* Bernardino Varis- 
co? kirjoittaa niin ikään teoksessaan Linee di filosofia 
critica (Kriittisen filosofian suuntaviivoja): ”Avaan leh- 
den saadakseni tietää uutiset; haluatteko väittää, että 
minä avaamalla lehden olen luonut uutiset?” On mah- 
dollista selittää, miksi Tolstoi antoi subjektivismille 
näin välittömän ja mekaanisen merkityksen. Mutta ei- 
kö ole hämmästyttävää, että tuolla tavalla on voinut 
kirjoittaa Varisco, joka huolimatta nykyisestä suuntau- 
tumisestaan uskontoon ja transsendentaaliseen dualis- 


* Vrt. Tolstoi, Lapsuus, poikaikä, nuoruus (Porvoo 1930, s. 
215), ”Mutta ei mikään kaikista filosofisista suunnista viehät- 
tänyt minua niin kuin skeptisismi, joka yhteen aikaan saattoi 
minut mielenvikaisuutta lähentelevään tilaan. Minä kuvitte- 
lin, ettei paitsi minua ole olemassa ketään eikä mitään koko 
maailmassa, etteivät esineet ole esineitä, vaan kuvia, jotka il- 
mestyvät vain silloin, kun minä kiinnitän niihin huomiota, ja 
että nämä kuvat katoavat heti, kun lakkaan niitä ajattelemas- 
ta. Sanalla sanoen päädyin samaan vakaumukseen kuin 
Schelling, ettei ole olemassa esineitä, vaan minun suhteeni 
niihin. Oli hetkiä, jolloin minä tämän muuttumattoman idean 
vaikutuksesta jouduin siinä määrin mielenvikaisuuden val- 
taan, että toisinaan nopeasti katsahdin vastakkaiseen suun- 
taan toivoen äkkiä arvaamatta yllättäväni tyhjyyden (neant) 
siellä, missä minua ei ollut.” N 

Tolstoilta otetun esimerkin lisäksi muistettakoon huvittava 
tapa, jolla eräs lehtimies kuvasi ”perinteisen ammattifiloso- 
fin” (jota Croce edustaa luvussa ”Filosofi”), joka on vuosia is- 
tunut pöytänsä ääressä katsoen yhä uudestaan mustepulloa ja 
kysyen itseltään: ”Onko tämä mustepullo minussa vai minun 
ulkopuolellani.” (Gramscin huomautus) 

miin on kuitenkin vakava tutkija, jonka täytyisi tuntea 
aineistonsa? Variscon kritiikki perustuu terveeseen jär- 
keen, ja on huomionarvoista, että idealistiset filosofit 
sivuuttavat juuri tällaisen kritiikin, jolla on erittäin suu- 
ri merkitys pyrittäessä estämään erään tietyn ajatteluta- 
van ja kulttuurin leviäminen. Tässä yhteydessä voidaan 
palauttaa mieleen eräs Mario Missirolin?? kirjoitus ”Ita- 
lia Letteraria” -lehdessä, jossa Missiroli kirjoittaa, että 
hän olisi hyvin vaivautunut, jos hänen pitäisi puolustaa 
subjektivistista näkökantaa tavallisen yleisön edessä 
esim. jotakuta neoskolastikkoa vastaan. Missiroli huo- 
mauttaa myös, kuinka katolisuus kilpaillessaan idealis- 
tisen filosofianm kanssa pyrkii anastamaan itselleen 
luonnontieteet. Eräässä toisessa kirjoituksessaan Missi- 
roli on ennustanut rappion kauden kohtaavan spekula- 
— tiivista filosofiaa ja kokeilevien ja ”realististen” tietei- 
den leviävän yhä laajemmalle. (Tuossa kirjoituksessa, 
joka julkaistiin ”Saggiatore”-lehdessä, hän kuitenkin 
ennustaa myös kirkonvastaisen aallon nousun eli hän 
ei näytä enää uskovan katolisuuden omivan luonnon- 
tieteitä.) Samoin muistettakoon Roberto Ardigön 
”Kiista kurpitsasta” niteessä Scritti vari, jonka on 
koonnut ja järjestänyt G. Marchesini (Lemonnier, 1922). 
Eräässä kirkollisessa paikallislehdessä muuan kirjoitta- 
ja (piispallisen kuurian pappeja) halventaakseen Ar- 
digöta kansan silmissä nimittää häntä suunnilleen 
”erääksi niistä filosofeista, jotka väittävät, että (Manto- 
van tai jonkun muun kaupungin) tuomiokirkko on ole- 
massa vain, koska he ajattelevat sen olevaksi, mutta 
kun he eivät enää ajattele sitä, tuomiokirkko katoaa 
jne.”, mistä Ardigo suuttui katkerasti, koska hän oli 
positivisti ja yhtä mieltä katolisten kanssa tavasta käsit- 
tää ulkoinen todellisuus. 

Täytyy osoittaa, että ”subjektivistinen katsomus”, 
jonka pohjalta on voitu kritikoida sekä transsendenssi- 
filosofiaa että terveen järjen ja filosofisen materialismin 
naiivia metafysiikkaa, voi toteutua ja saada historisti- 
sen tulkintansa vain ylärakenteiden käsitteessä, mutta 

että se spekulatiivisessa muodossaan on vain filosofi- 
nen romaani. * 

Kansantajuista tutkielmaa vastaan on huomautetta- 
va, että se on esittänyt subjektivistisen katsomuksen si- 
ten kuin se esiintyy terveen järjen mukaisessa kritiikis- 
sä ja että katsomus ulkoisen maailman objektiivisesta 
todellisuudesta on otettu sen arkipäiväisimmässä ja 
epäkriittisimmässä muodossa edes epäilemättä, että si- 
tä kohtaan voidaan esittää vastaväitteitä ja syytöksiä 
mystisismistä, niin kuin todella on tapahtunutkin.** 
Analysoitaessa tätä katsomusta ei ole kovinkaan help- 
poa perustella näin mekaanisesti käsitettyä näkökantaa 
ulkoisesta objektiivisuudesta. Näyttääkö siltä, että voisi 
olla olemassa historian ja ihmisen yläpuolella oleva to- 
dellisuus? Kuka arvioisi sellaista objektiivisuutta? Ku- 
ka voisi asettua katsomaan asioita ”maailmankaikkeu- 
desta sinänsä”, ja mitä merkitsisi tuollainen näkökul- 
ma? Voi hyvinkin väittää, että kysymyksessä on juma- 
la-käsitteen jäänne, juuri mystisessä tuntemattoman ju- 
malan merkityksessä. Engelsin lause, että ”maailman 
todellinen ykseys on sen materiaalisuudessa, ja tämän 
on todistanut filosofian ja luonnontieteen pitkä ja vai- 
valloinen kehitys”24, sisältää juuri oikean katsomuksen 
idun, koska siinä vedotaan historiaan ja ihmiseen ob- 
jektiivisen todellisuuden osoittamiseksi. Objektiivinen 
merkitsee aina ”inhimillisesti objektiivinen”, mikä voi 
vastata täsmälleen ”historiallisesti subjektiivista”, eli 
objektiivinen merkitsisi ”subjektiivisesti universaali- 
nen”. Ihmisen tieto on objektiivista siinä määrin kuin 


* Viittauksen hieman realistisempaan tulkintaan subjektivis- 
mista klassisessa saksalaisessa filosofiassa löytää G. de Rug- 
gieron ”Criticassa? muutamia vuosia sitten julkaistusta 
B. Constantin postuumien kirjoitusten (luullakseni kirjeiden) 
arvostelusta. (Gramscin huomautus) 

** Muistiossa, joka esitettiin Lontoon kongressissa, Kansan- 
tajuisen tutkielman tekijä viittaa syytökseen mystisismistä 
pannen sen Sombartin33 tiliin ja sivuuttaen sen halveksivasti: 
Sombart on epäilemättä ottanut sen Crocelta. (Gramscin huo- 
mautus) 

se on todellista yhtenäiseen kulttuurijärjestelmään his- 
toriallisesti yhdistetylle ihmissuvulle. Mutta tämä his- 
toriallinen yhdistymisprosessi toteutuu sitä mukaa 
kuin ihmiskuntaa raastavat sisäiset ristiriidat katoavat. 
Nämä ristiriidat ovat edellytyksenä ryhmien muodostu- 
miselle ja ideologioiden syntymiselle, ideologioiden, 
jotka eivät ole konkreettisia eivätkä yleismaailmallisia, 
vaan joista niiden sisällön käytännöllinen alkuperä te- 
kee ohimeneviä. Siten vallitsee taistelu objektiivisuu- 
den puolesta (jotta vapauduttaisiin yksipuolisista ja vir- 
heellisistä ideologioista), ja tämä taistelu on sama kuin 
taistelu ihmissuvun kulttuurillisen yhdistymisen puo- 
lesta. Se mitä idealistit kutsuvat ”hengeksi” ei ole läh- 
tökohta, vaan päätös, kohti konkreettista ja objektiivi- 
sesti universaalista yhdistymistä kehittyvien päällysra- 
kenteiden kokonaisuus, ei yhdistymisen ennakkoehto. 

Kokeellinen tiede on tähän mennessä tarjonnut maa- 
perän, jossa tuollainen kulttuurin yhtenäisyys on saa- 
vuttanut laajimman levinneisyytensä. Kokeellinen tie- 
de on ollut se tiedon elementti, joka eniten on vaikutta- 
nut ”hengen” yhdistymiseen ja universalisoitumiseen. 
Kokeellinen tiede on kaikkein objektivoiduinta ja 
konkreettisesti universalisoiduinta subjektiivisuutta. 

Metafyysisen materialismin käsite ”objektiivinen” 
näyttää tarkoittavan objektiivisuutta, joka on olemassa 
myös ihmisen ulkopuolella. Mutta kun väitetään, että 
jokin todellisuus olisi olemassa, vaikka ihmistä ei olisi 
olemassa, se on joko metafora tai jonkinlaista mystisis- 
miä. Me tunnemme todellisuuden vain suhteessa ihmi- 
seen, ja koska ihminen on historiallinen prosessi, myös 
tieto ja todellisuus, myös objektiivisuus ovat historialli- 
sia prosesseja jne. 

Engelsin lause: ”maailman materiaalisuuden osoittaa 
filosofian ja luonnontieteiden pitkä ja vaivalloinen ke- 
hitys” täytyisi eritellä ja täsmentää. Tarkoitetaanko tie- 
teellä tiedemiesten teoreettista vai käytännöllis-kokeel- 
lista toimintaa? Vai näiden molempien toimintojen 
synteesiä? Tätä voitaisiin pitää tyyppiesimerkkinä siitä, 

että todellisuus on yhtenäinen prosessi. Se ilmenee tie- 
demiehen kokeellisessa toiminnassa, joka on ihmisen 
ja luonnon välisen vuorovaikutuksen ensimmäinen dia- 
lektinen malli, historiallinen alkusolu, jonka ansiosta 
ihminen tuntee ja hallitsee luontoa asettuessaan sen 
kanssa suhteeseen teknologian välityksellä. Ei ole epäi- 
lystäkään siitä, että kokeellisen menetelmän vakiintu- 
minen erottaa kaksi historiallista maailmaa, kaksi aika- 
kautta, panee alulle teologian ja metafysiikan hajoami- 
sen ja aloittaa nykyaikaisen ajattelun kehitysprosessin, 
jonka kruunaa käytännön filosofia. Tieteellinen kokeilu 
on uuden tuotantotavan, ihmisen ja luonnon välisen 
uudenmuotoisen toimivan liiton alkusolu. Tiedemies- 
kokeilija on myös työläinen, ei pelkkä ajattelija, ja hä- 
nen ajatteluaan kontrolloi jatkuvasti käytäntö ja päin- 
vastoin, kunnes muodostuu täydellinen teorian ja käy- 
tännön ykseys. 

Neoskolastikko Casotti (Mario Casotti, Maestro e Sco- 
gien tutkimukset olettavat jo olemassa oleviksi elämän 
ja todellisen elimistön.” Tämä lausuma on lähellä En- 
gelsin lausetta Anti-Diihringissä. 

Katolisuus ja aristotelisuus ovat yhtä mieltä todelli- 
suuden objektiivisuudesta. 

Jotta voisi tarkalleen ymmärtää mitä eri merkityksiä 
ulkoisen maailman todellisuuden ongelmalla voi olla, 
saattaa olla hyödyllistä. kehitellä käsitteiden ”itä” ja 
”länsi” tarjoamaa esimerkkiä. Nämä käsitteet eivät lak- 
kaa olemasta ”objektiivisesti todellisia”, vaikka ne eri- 
teltäessä eivät osoittaudu olevan muuta kuin sovinnai- 
nen eli ”historiallis-kulttuurinen” rakennelma. (Usein 
termit ”keinotekoinen” ja ”sovinnainen” ilmentävät 
”historiallisia”, kulttuurin kehityksen tuottamia tosi- 
asioita, eivätkä rationalistisesti mielivaltaisia tai yksi- 
löllisesti keinotekoisia rakennelmia.) Muistettakoon 
myös esimerkki, joka sisältyy erääseen Bertrand Rus- 
sellin kirjaseen joka on käännetty italiaksi ja julkaistu 
Sonzognon uudessa tieteellisessä sarjassa. Russell sa- 

noo suunnilleen näin: ”Me emme voi ajatella Lontoon 
ja Edinburghin olemassaoloa ilman ihmisen olemassa- 
oloa maapallolla, mutta voimme kyllä ajatella, että ava- 
ruudessa on kaksi pistettä, joissa tänään ovat Lontoo ja 
Edinburgh, toinen pohjoisessa, toinen etelässä.”?5 Voi- 
daan esittää vastaväite, että ajattelematta ihmisen ole- 
massaoloa ei voida ajatella että ”ajatellaan”, ei voida 
ylipäätään ajatella mitään tosiasiaa tai suhdetta, joka 
olisi olemassa vaikka ihminen ei olisi olemassa. Mitä 
merkitsisivät pohjoinen-etelä, itä-länsi ilman ihmistä? 
Nämä ovat todellisia suhteita, ja kuitenkaan niitä ei oli- 
si olemassa ilman ihmistä ja kulttuurin kehitystä. On il- 
meistä, että itä ja länsi ovat mielivaltaisia, sopimukseen 
perustuvia ja siis historiallisia rakennelmia, koska his- 
toriallisen todellisuuden ulkopuolella maapallon jokai- 
nen piste on itää ja länttä samalla hetkellä. Tämä näkyy 
vielä selkeämmin siitä, että nämä termit eivät ole kitey- 
tyneet jonkin hypoteettisen melankolisen ihmisen nä- 
kökulmasta yleensä, vaan Euroopan sivistyneiden 
luokkien näkökulmasta, jotka ovat saattaneet ne kaik- 
kialla yleiseen käyttöön maailmanvaltansa kautta. Ja- 
pani ei ole kaukaisin itä ainoastaan eurooppalaiselle, 
vaan ehkä myös Kalifornian amerikkalaiselle ja japani- 
laiselle itselleenkin, joka englantilaisen poliittisen kult- 
tuurin välityksellä voi kutsua Egyptiä Lähi-idäksi. Täl- 
lä tavoin historiallisen sisällön kautta, joka vähitellen 
on tullut maantieteellisten termien kiinteäksi osaksi, il- 
maisut ”itä” ja ”länsi” ovat päätyneet merkitsemään 
tiettyjä erilaisten kulttuurien muodostamien kokonai- 
suuksien välisiä suhteita. Niinpä kun italialaiset puhu- 
vat Marokosta, he usein nimittävät sitä ”itämaiseksi” 
viitaten muhamettilaiseen ja arabialaiseen kulttuuriin. 
Ja kuitenkin nämä viittaukset ovat todellisia, vastaavat 
olemassa olevia tosiasioita, tekevät mahdolliseksi mat- 
kustaa maalla ja merellä ja saapua juuri sinne, mihin oli 
päätetty saapua, ”ennustaa” tulevaisuutta, objektivoida 
todellisuus ja ymmärtää ulkoisen maailman cbjektiivi- 
suus. Järjellinen ja todellinen samastuvat. 

Näyttää siltä, että ennen kuin tämä suhde on käsitet- 
ty, on mahdotonta käsittää käytännön filosofiaa, sen 
asemaa verrattuna idealismiin ja mekaaniseen materia- 
lismiin ja ylärakenteiden opin tärkeyttä ja merkitystä. 
Ei ole oikein sanoa, että käytännön filosofiassa hegeli- 
läinen ”idea” on korvattu rakenteen ”käsitteellä”, ku- 
ten Croce väittää. Hegeliläinen ”idea” on ratkaistu sekä 
rakenteessa että ylärakenteessa, ja koko filosofian kä- 
sittämistapa on ”historisoitu”, eli on pantu alulle uusi 
edellistä konkreettisempi ja historiallisempi tapa kehit- 
tää filosofiaa. 


Huomautus. On tutkittava prof. Lukäcsin kantaa käytännön 
filosofiaan. Näyttää siltä, että Lukäcs väittää Jdialektisuudesta 
voitavan puhua vain ihmisten historian, mutta ei luonnon yh- 
teydessä.?6 Hän voi olla väärässä tai oikeassa. Jos hänen väit- 
teensä olettaa, että luonnon ja ihmisen välillä vallitsee dualis- 
mi, hän on väärässä, koska silloin hän sortuu sellaiseen käsi- 
tykseen luonnosta, joka on ominainen uskonnolle ja kreikka- 
lais-kristilliselle filosofialle sekä myös idealismille, joka todel- 
lisuudessa ei pysty yhdistämään eikä asettamaan suhteeseen 
ihmistä ja luontoa muuta kuin puheessa. Mutta jos inhimilli- 
nen historia on käsitettävä myös luonnon historiana (myös 
tieteen historian välityksellä), miten dialektiikka silloin voi- 
daan irrottaa luonnosta? Ehkä Lukäcs vastustaessaan Kan- 
sanomaisen tutkielman irvokkaita teorioita on sortunut vas- 
takkaiseen virheeseen, jonkinlaiseen idealismiin. 


”Oikeaoppisuuden” käsitteestä 


Muutamista edellä kehitellyistä aiheista käy ilmi, että 
”oikeaoppisuuden” käsite on uudistettava ja sen todel- 
linen alkuperä selvitettävä. Oikeaoppisuutta ei pidä ha- 
kea mistään tietystä käytännön filosofian kannattajasta 
eikä mistään tietystä, alkuperäiselle opille vieraisiin 
virtauksiin sidotusta suuntauksesta, vaan siitä peruskä- 

sitteestä, että käytännön filosofia on ”itseriittoinen”, et- 
tä se itsessään sisältää kaikki perusainekset totaalisen 
ja kaikinpuolisen maailmankatsomuksen sekä totaali- 
sen filosofian ja luonnontieteiden teorian muodostami- 
seksi. Eikä siinä ole aineksia ainoastaan tähän, vaan 
myöskin yhteiskunnan kaikinpuolisen käytännöllisen 
organisaation eli totaalisen, kaikinpuolisen yhteiskun- 
nan luomiseen. 

Tämän näin uudistetun oikeaoppisuuden käsitteen 
avulla voidaan paremmin täsmentää ”vallankumouk- 
sellisuuden” määre, joka usein niin helposti liitetään 
erilaisiin maailmankatsomuksiin, teorioihin ja filosofi- 
oihin. Kristinusko oli vallankumouksellinen pakanuu- 
teen verrattuna, koska se edusti täydellistä välirikkoa 
vanhan ja uuden maailman kannattajien välillä. Teo- 
rian ”vallankumouksellisuus” riippuukin nimenomaan 
siitä, missä määrin se on kahden osapuolen välisen tie- 
dostetun eron ja poikkeavuuden aines, vastapuolelle 
saavuttamaton huippu. Se että kielletään käytännön fi- 
losofialta sen täysi autonomisuus ja itsenäisyys kaikille 
perinteisille filosofioille ja uskonnoille vastakkaisena 
ajatusrakennelmana merkitsee tosiasiassa sitä, ettei ole 
katkottu siteitä vanhaan maailmaan, tai suorastaan sitä, 
että on antauduttu. Käytännön filosofia ei tarvitse mui- 
den filosofioiden tukea; se on itsessään niin väkevä ja 
uusista totuuksista hedelmällinen että vanha maailma 
turvautuu siihen täydentäessään asevarastoaan kaik- 
kein uudenaikaisimmilla ja tehokkaimmilla aseilla. Tä- 
mä merkitsee, että käytännön filosofia alkaa harjoittaa 
omaa hegemoniaansa perinteiseen kulttuuriin, joka 
kuitenkin yhä voimakkaana ja ennen kaikkea hienostu- 
neempana ja keinotekoisena koettaa reagoida tilantee- 
seen valloitetun Kreikan tavoin voittaakseen lopulta si- 
vistymättömän roomalaisen voittajansa. 

Voidaan sanoa, että suuri osa B. Crocen filosofisesta 
tuotannosta edustaa tätä yritystä sulattaa käytännön 
filosofia perinteiseen kulttuuriin ja tehdä edellisestä 
jälkimmäisen palvelija. Mutta kuten ”Tutkielmasta” 

nähdään, myöskin käytännön filosofian ”oikeaoppisik- 
si” kutsutut kannattajat voivat joutua tähän ansaan ja 
käsittää filosofiansa (vulgaari-) materialistisen yleisteo- 
rian alaiseksi samalla tavoin kuin toiset filosofit käsittä- 
vät oppinsa idealistisen yleisteorian alaiseksi. (Tämä ei 
tarkoita sitä, ettei käytännön filosofian ja vanhojen filo- 
sofioiden välillä olisi yhteyksiä, mutta ne eivät ole yhtä 
merkittäviä kuin kristinuskon ja kreikkalaisen filoso- 
fian väliset yhteydet.) Otto Bauerin uskontoa käsittele- 
västä kirjasesta?? voidaan löytää joitakin viittauksia nii- 
hin sekamuotoihin, jotka ovat saaneet alkunsa siitä vir- 
heellisestä käsityksestä, jonka mukaan käytännön filo- 
sofia ei ole autonominen eikä itsenäinen, vaan tarvitsee 
kerta kerralta jonkun muun materialistisenttai idealisti- 
sen teorian tukea. Bauer kannattaa poliittisena teesinä 
puolueiden agnostisismia ja jäsenille myönnettävää lu- 
paa ryhmittyä idealisteihin, materialisteihin, ateistei- 
hin, katolisiin jne. eli mitä halpamaisinta opportunis- 
mia. 


Huomautus. Yksi syy erehdykseen, jonka vuoksi epäsuorasti 
kielletään käytännön filosofialta sen sisällöllinen ja metodolo- 
ginen omaperäisyys ja etsitään sen perustana olevaa yleistä fi- 
losofiaa, näyttää olevan se, että sekoitetaan keskenään käy- 
tännön filosofian perustajan oma filosofinen kulttuuri, ts. ne 
virtaukset ja suuret filosofit, joista hän nuoruudessaan oli 
suuresti kiinnostunut ja joiden kieltä hän usein itsekin käyt- 
tää (kuitenkin aina eri hengessä ja toisinaan huomauttaen, et- 
tä hän siten haluaa tehdä oman käsitteensä paremmin ym- 
märrettäväksi), ja käytännön filosofian alkuperä sekä osat, 
joista se koostuu. Tällä virheellä on kokonainen historiansa 
varsinkin kirjallisuuskritiikissä, ja on tunnettua, että suurten 
runoteosten alkuperän selvittämisestä oli tiettynä aikana tul- 
lut monien merkittävien oppineiden päätyö. Kysymys on ul- 
konaisesti ns. plagiaateista, mutta on myös tunnettua, että 
muutamia ”plagiaatteja” tai pikemminkin kirjallisia lainauk- 
sia voidaan pitää omaperäisinä. Tästä voidaan mainita kaksi 
kuuluisaa esimerkkiä: 1) Giordano Brunon Tansillolta teok- 
seensa Eroici furori (tai Cena delle Ceneri) lainaama sonetti 

”Poich6 spiegate ho Vali al bel desio” (joka Tansillolla oli 
markiisitar del Vastolle omistettu rakkaussonetti); 2) säkeet 
Dogalin kuolleille, jotka D'Annunzio esitti ominaan ja jotka 
oli sanasta sanaan kopioitu Tommaseon serbialaisten laulu- 
jen kokoelmasta.28 Kuitenkin Brunolla ja D'Annunziolla nä- 
mä lainaukset saavat uuden ja omaperäisen sävyn, jonka an- 
siosta niiden alkuperä unohtuu. Marxin kaltaisen miehen filo- 
sofisen kulttuurin tutkiminen ei ole ainoastaan mielenkiin- 
toista vaan myös välttämätöntä, kunhan kuitenkaan ei unoh- 
deta, että se kuuluu yksinomaan hänen älyllisen elämäkertan- 
sa rekonstruointiin ja etteivät spinozalaisuuden, feuerbachi- 
laisuuden, hegeliläisyyden, ranskalaisen materialismin jne. 
ainekset mitenkään ole käytännön filosofian olennaisia osia 
ja ettei käytännön filosofia rajoitu niihin, vaan että kiinnosta- 
vinta on nimenomaan vanhojen filosofioiden voittaminen, 
uusi synteesi tai uuden synteesin ainekset, uusi tapa käsittää 
filosofia, jonka elementit sisältyvät mietelauseisiin tai ovat 
hajallaan käytännön filosofian perustajan kirjoituksissa ja jo- 
ka nimenomaan on erotettava muista filosofioista ja jota on 
kehitettävä johdonmukaisesti. Teoreettisesti käytännön filo- 
sofia ei sekoitu muihin eikä ole samaa kuin mikään muu filo- 
sofia: se ei ole omaperäinen ainoastaan siksi että se ylittää si- 
tä edeltävät filosofiat, vaan erityisesti siksi, että se avaa täysin 
uuden tien, ts. uudistaa läpikotaisin itse tavan käsittää filoso- 
fia. Historiallis-elämäkerrallisen tutkimuksen on selvitettävä 
mikä kulloinkin on antanut käytännön filosofian perustajalle 
aiheen filosofian kehittelyyn ottaen huomioon nuoren tutki- 
jan psykologia hänen kerta kerralta kiinnostuessaan kustakin 
tutkimastaan ja tarkastelemastaan virtauksesta. On myös sel- 
vitettävä kuinka hänen yksilöllisyytensä muotoutuu juuri tä- 
män etsiskelyn kautta, joka luo kriittisen hengen ja kyvyn 
omaperäiseen ajatteluun hänen ensin kokeiltuaan ja verrattu- 
aan toisiinsa niin monia keskenään vastakkaisia ajatuksia, ja 
Edelleen mitä niiden aineksia hän ne yhdenmukaistaen on 
liittänyt mukaan ja erityisesti mikä on uutta. On varmaa, että 
hegeliläisyys on (suhteellisesti) tärkein tutkijamme filosofi- 
sen kehittelyn lähtökohdista myös ja erityisesti sen vuoksi, 
että hegeliläisyys on koettanut ylittää idealismin ja materia- 
lismin perinteiset käsitykset uudella synteesillä, joka varmas- 
ti oli poikkeuksellisen tärkeä ja edustaa filosofian tutkimuk- 
sen maailmanhistorialJlista huippua. Näin ollen kun Tutkiel- 

massa sanotaan termiä ”immanenssi” käytettävän käytännön 
filosofiassa metaforisessa merkityksessä?9, ei sanota kerras- 
saan mitään; todellisuudessa termi immanenssi on saanut eri- 
tyisen merkityksen, joka ei ole se minkä ”panteistit” sille an- 
tavat, eikä sillä ole muutakaan perinteistä metafyysistä mer- 
kitystä, vaan uusi merkitys, joka on sille vakiinnutettava. 
Erään hyvin yleisen ilmaisun? kohdalla on unohdettu, että 
on korostettava toista termiä, termiä ”historiallinen”, eikä en- 
simmäistä, alkuperältään metafyysistä termiä. Käytännön fi- 
losofia on ehdotonta ”historismia”%, ajatuksen ehdotonta 
maailmallistamista ja maallisuutta, historian ehdotonta hu- 
manismia. Tältä suunnalta on etsittävä uuden maailmankat- 
somuksen johtoajatusta. 


KOLME MUISTIINPANOA* 


Säännöllisyys ja välttämättömyys 


Miten historiallisen kehityksen säännöllisyyden ja vält- 
tämättömyyden käsite syntyi käytännön filosofian pe- 


* Gramscin filosofisen kritiikin pääkohteisiin kuului Buha- 
rinin mekaanisen materialismin lisäksi Crocen spekulatiivi- 
nen historismi. Lukuisat muistiinpanot Crocesta (ks. 4 10, s. 
1205-1362) muodostavat Vankilavihkoissa erikoisen osaston, 
jossa Crocen filosofian kritiikki on kiinteästi yhdistetty Ita- 
lian sivistyneistön poliittisen roolin analyysiin. 

Croce mainitaan tietenkin usein myös ”johdatuksessa filo- 
sofiaan”. Seuraavat kolme muistiinpanoa eivät ole erityisen 
edustavia tässä suhteessa, mutta toisessa niistä Gramsci viit- 
taa lyhyesti Croce-kritiikkinsä yhteen tärkeään aspektiin: 
Gramscin mukaan Crocen filosofia on ”puhdistettavissa” 
idealistisista ja metafyysisistä aineksista; jäljelle jäävä ”puh- 
distettu” osa voi edustaa ”klassista saksalaista filosofiaa” uu- 
dessa kulttuurisynteesissä, joka muistuttaa Marxin aikansa 
kulttuurista tekemää synteesiä. 

On vielä kerran sanottava, että Gramsci oli ”historismin” 

rustajalla? Sen johtamista luonnontieteistä ei voida aja- 
tella vaan se on pikemmin syntynyt poliittisessa talous- 
tieteessä alkunsa saaneiden käsitteiden kehittelystä eri- 
tyisesti siinä muodossa ja sillä metodologialla, jonka ta- 
loustiede sai David Ricardolta. ”Määrätyt markkinat” 
käsitteenä ja tosiasiana, siis tieteellinen havainto siitä, 
että on olemassa tiettyjä ratkaisevia ja pysyviä histo- 
riallisia voimia; näiden voimien toiminnassa ilmenee 
tietty ”automaattisuus”, joka antaa tietyn mahdollisuu- 
den ”ennakoida” ja saada varmuutta yksittäisten aloit- 
teiden tulevaisuudesta jos näissä aloitteissa mukaudu- 
taan kyseisten intuitiivisesti tai tieteellisesti havaittu- 
jen voimien vaikutukseen. ”Määrätyt markkinat” on 
toisin sanoen ”määrätyssä tuotantoaparaatin rakentees- 
sa vallitseva yhteiskunnallinen voimasuhde”, jonka ta- 
kaa (eli tekee pysyväksi) määrätty poliittinen, siveelli- 
nen ja oikeudellinen ylärakenne. Havaittuaan nämä rat- 
kaisevat ja pysyvät voimat ja niiden spontaanin ”auto- 
maattisuuden” (eli suhteellisen riippumattomuuden 
yksilöiden tai hallitusten mielivaltaisista toimenpiteis- 
tä) tiedemies on hypoteesin muodossa tehnyt tästä ”au- 
tomaattisuudesta” jotain ehdotonta eli eristänyt pelkäs- 
tään taloudelliset tosiasiat niistä enemmän tai vähem- 
män tärkeistä yhdistelmistä, joihin ne todellisuudessa 
sisältyvät; hän on todennut syy- ja vaikutussuhteita, 
edellytyksiä ja seurauksia ja näin hän on luonut määrä- 
tyn taloudellisen yhteiskunnan abstraktin kaavion. (Tä- 
män realistisen ja konkreettisen tieteellisen rakennel- 


kannattaja; ”historistisesti” hän myös lähestyi kysymystä his- 
toriallisen kehityksen säännöllisyydestä ja välttämättömyy- 
destä, hahmottaen tutkimusta klassisen taloustieteilijän Da- 
vid Ricardon filosofisen merkityksen selvittämiseksi. Gramsci 
ei saanut tilaisuutta toteuttaa tätä tutkimustehtävää, jota aja- 
tellen hän mielenkiinnolla seurasi ystävänsä Piero Sraffan 
työtä Cambridgen yliopistossa Ricardon koottujen teosten 
toimittajana (ks. LC, s. 480-81). 

Seuraavat kolme muistiinpanoa on suppea valikoima laa- 
jasta aineistosta. Niistä ilmenee keskitetyssä muodossa 
Gramscin käsitys ”käytännön filosofian” lähteistä ja aines- 
osista. (Toim) 

man päälle on jälkeenpäin asetettu uusi yleisempi abst- 
raktio: ”ihminen” sellaisenaan eli ”epähistoriallinen” 
ihminen, ihminen yleensä ja tämä abstraktio on näyttä- 
nyt ”todelliselta” taloustieteeltä.) 

Klassisen taloustieteen syntyolosuhteet huomioon ot- 
taen puhuminen uudesta ”tieteestä” tai uudesta tavasta 
käsittää taloustiede (mikä on sama asia) olisi vaatinut 
osoitusta siitä, että on ilmennyt uusia voimasuhteita, 
oloja ja edellytyksiä eli että markkinat ovat uudelleen 
”määräytyneet” ja että niillä on oma ilmiömaailmansa 
ja ”automaattisuutensa”, joka on siinä määrin ”objek- 
tiivinen” että sitä voi verrata luonnontapahtumien au- 
tomaattisuuteen. Klassinen taloustiede aiheutti ”poliit- 
tisen taloustieteen kritiikin” mutta uusi tiede tai tieteen 
ongelman uudelleenasettelu ei toistaiseksi näytä mah- 
dolliselta. Poliittisen taloustieteen ”kritiikin” lähtökoh- 
tana on käsitys ”määrättyjen markkinoiden” ja niiden 
”automaattisuuden” historiallisesta luonteesta kun taas 
puhtaat taloustieteilijät käsittävät ne ”ikuisina” ja 
”luonnollisina”. Kritiikki erittelee realistisesti markki- 
noita määräävät voimasuhteet; se tutkii perin pohjin 
ristiriidat ja arvioi uusiin elementteihin ja näiden voi- 
mistumiseen liittyvät muutosmahdollisuudet ja esittää 
arvostellun tieteen ”ohimenevänä” ja ”korvattavana” 
asiana; se tutkii sitä sekä elävänä että kuolleena löytäen 
siitä itsestään ainekset, jotka vääjäämättä tulevat johta- 
maan sen hajoamiseen ja voittamiseen. Ja se osoittaa 
”perillisen”, joka on pelkkä olettamus kunnes se on an- 
tanut selvän näytteen elinvoimastaan jne. 

Se tosiasia, että yksilöiden, yhtiöiden tai valtion 
”mielivaltaisilla? toimenpiteillä nykyisessä talouselä- 
mässä on merkitys, jota niillä aikaisemmin ei ollut, ja 
että nämä toimenpiteet perusteellisesti ovat häirinneet 
perinteistä automaattisuutta ei sinänsä oikeuta uusien 
tieteellisten ongelmien asettamista nimenomaan koska 
väliintulot ovat ”mielivaltaisia”, laajuudeltaan vaihtele- 
via ja ennakoimattomia. Se voi oikeuttaa väitteen, että 
talouselämä on muuttunut, että vallitsee ”kriisi”, mikä 

joka tapauksessa on ilmeistä. Toisaalta ei ole varmaa, 
että entinen ”automaattisuus” on kadonnut, se toteu- 
tuu vain aikaisempaa suuremmassa mitassa, se koskee 
suuria taloudellisia ilmiöitä kun taas yksityiskohdat 
ovat ”suistuneet raiteiltaan”. 

Näiden tarkastelujen pohjalta on määriteltävä mitä 
merkitsevät ”säännöllisyys”, ”laki” ja ”automaatti- 
suus” kun kysymyksessä ovat historialliset tosiasiat. 
Kysymyksessä ei ole metafyysisen ”determinismin” 
lain ”löytäminen” eikä myöskään kausaliteetin ”yleis- 
pätevän” lain määritteleminen. Sen sijaan on osoitetta- 
va miten historian kulussa muodostuu suhteellisen 
”pysyviä” voimia, jotka vaikuttavat tietyllä säännölli- 
syydellä ja automaattisuudella. Myöskään suurten lu- 
kujen laista32, olkoonkin että se on vertailuissa hyödyl- 
linen, ei voida tehdä historiallisten tosiasioiden ”lakia”. 

Käytännön filosofian tämän ainesosan (mikä itse 
asiassa on yhtä kuin käytännön filosofian erityinen ta- 
pa käsittää ”immanenssi”83) alkuperän määrittelemi- 
seksi täytyy tutkia tapaa, jolla David Ricardo asetti ta- 
loudelliset lait. Kysymys on siitä, että Ricardon merki- 
tys käytännön filosofian perustamisessa ei rajoittunut 
taloustieteen ”arvo”-käsitteeseen vaan että hän on ollut 
myös ”filosofisesti” merkittävä, että hän on antanut al- 
kusysäyksen eräälle historian ja elämän käsitystavalle. 
Menetelmä, johon sisältyy ”edellyttäen että” eli premis- 
si, joka tuottaa tietyn seurauksen, näyttää olevan eräs 
käytännön filosofian perustajien filosofisen kokemuk- 
sen lähtökohdista (älyllisistä virikkeistä). Täytyy katsoa 
onko David Ricardoa milloinkaan tutkittu tästä näkö- 
kulmasta. * 

Historiallisen ”välttämättömyyden” käsite näkyy kyt- 


* Samoin on tarkasteltava ”sattuman” ja ”lain” filosofisia 
käsitteitä, ajatusta ”järjestä” tai ”kaitselmuksesta” mikä joh- 
taa transsendentaaliseen, jos ei tuonpuoleiseen päämääräus- 
koon sekä ”sattuman” käsitettä metafyysisessä materialismis- 
sa, joka”- -maailman luoduks-luuli sattumalta”.34 (Gramscin 
huomautus) 

keytyvän suoraan ”säännöllisyyden” ja ”järjenmukai- 
suuden” käsitteisiin. Välttämättömyys ”spekulatiivis- 
abstraktisessa” ja toisaalta ”historiallis-konkreettises- 
sa” mielessä. Välttämättömyys vallitsee kun on olemas- 
sa todellinen ja toimiva premissi, josta ihmisten kes- 
kuudessa vallitsee aktiiviseksi muuttunut tietoisuus, 
joka asettaa kollektiiviselle tietoisuudelle konkreettisia 
tavoitteita ja luo ”kansan uskonkappaleiden” lujuudel- 
la vaikuttavan vakaumusten ja uskomusten kokonai- 
suuden. Premissiin täytyy sisältyä jo kehittyneet tai ke- 
hittymässä olevat välttämättömät ja riittävät aineelliset 
edellytykset kollektiivisen tahdon antaman sysäyksen 
toteuttamiseksi. Mutta on selvää, että tästä ”aineellises- 
ta” premissistä, joka voidaan määrällisesti arvioida, ei 
voida erottaa tiettyä kulttuurin tasoa eli tiettyjä älyllisiä 
toimintoja eikä viimeksi mainituista toiminnoista (nii- 
den tuotteena ja seurauksena) voida erottaa tiettyä into- 
himojen ja tunteiden kokonaisuutta eli niitä, jotka ovat 
tarpeeksi voimakkaita synnyttämään toimintaa ”mihin 
hintaan hyvänsä”. 

Kuten on sanottu, vain tätä tietä saavutetaan historis- 
tinen (eikä spekulatiivinen ja abstrakti) käsitys histo- 
rian ”järjellisyydestä” (ja siis ”epäjärjellisyydestä”). 

”Kaitselmuksen” ja ”kohtalon” käsitteet siinä mieles- 
sä kuin niitä ovat käyttäneet (spekulatiivisesti) italialai- 
set idealistifilosofit, erityisesti Croce; täytyisi tutkia 
Crocen kirjaa G. B. Vicosta35, jossa ”kaitselmuksen” 
käsite on käännetty spekulatiivisille termeille ja jossa 
pannaan alulle vicolaisen filosofian idealistinen tulkin- 
ta. ”Kohtalon” käsitteen merkitys Machiavellilla (ks. 
Luigi Russon selitys, ”Ruhtinas”, s. 23). Russon mu- 
kaan ”kohtalon” käsitteellä on Machiavellilla kaksi 
merkitystä, objektiivinen ja subjektiivinen. ”Kohtalo” 
on asioiden luonnollinen voima (siis syy-yhteys), tapah- 
tumien myönteinen yhteensattuminen, mikä Vicolla tu- 
lee olemaan ”kaitselmus”, tai sitten se on keskiaikaisen 
opin mukainen yliluonnollinen voima — siis jumala — ja 
Machiavellilla tämä ei ole muuta kuin yksilön hyve, 

jonka juuret ovat ihmisen tahdossa. Machiavellin hyve, 
kuten Russo toteaa, ei ole enää skolastikkojen eettinen, 
taivaasta voimansa saava hyve eikä myöskään Titus Li- 
viuksen, enimmäkseen sotilaallista kelpoisuutta mer- 
kitsevä hyve, vaan kykyä, taitoa, ahkeruutta, yksilöllis- 
tä voimaa, herkkyyttä, otollisten tilanteiden vaistoamis- 
ta ja omien mahdollisuuksien arviointikykyä merkitse- 
vä renessanssi-ihmisen hyve. 

Jatkossa Russon analyysi alkaa horjua. Hänellä ”koh- 
talon” käsite asioiden luonnonvoimana, joka Machia- 
vellilla kuten humanisteilla säilyttää vielä naturalisti- 
sen ja mekanistisen luonteen, saavuttaa historiallisen 
toteutumisensa ja syventymisensä vasta Vicon ja Hege- 
lin järjellisenä kaitselmuksena. Mutta on huomautetta- 
va, etteivät tällaiset käsitteet Machiavellilla koskaan ole 
luonteeltaan metafyysisiä niin kuin humanismin varsi- 
naisilla filosofeilla, vaan ne ovat yksinkertaisia ja syväl- 
lisiä oivalluksia (siis filosofiaa!) elämästä, jotka myös 
ymmärretään ja selitetään tunteiden symboleina.* 


Spekulatiivinen immanenssi ja historistinen tai 
realistinen immanenssi 


Väitetään, että käytännön filosofia syntyi 1800-luvun al- 
kupuoliskon kaikkein kehittyneimmän kulttuurin maa- 
perästä. Tätä kulttuuria edustivat klassinen saksalainen 
filosofia, klassinen englantilainen taloustiede sekä 
ranskalainen kirjallisuus ja käytännön politiikka. Nämä 
kolme kulttuurivirtausta ovat käytännön filosofian al- 


* Mainitessaan näiden käsitteiden hitaan metafyysisen ke- 
hityksen ennen Machiavellia Russo viittaa Gentilen teokseen 
Giordano Bruno e il pensiero del Rinascimento (luku ”Il con- 
cetto dell'uomo nel Rinascimento” sekä ”Appendice”), Firen- 
ze, Vallecchi. Samoista Machiavellin käsitteistä, vrt. F. Erco- 
le, La politica del Machiavelli. (Gramscin huomautus) 

kuperänä. Mutta missä mielessä tämä väite on ymmär- 
rettävä? Onko niin, että jokainen näistä kulttuurivir- 
tauksista on vastaavasti ollut osallisena käytännön filo- 
sofian eri osien eli filosofian, taloustieteen ja politiikan 
kehittämisessä? Vai onko päinvastoin niin, että käytän- 
nön filosofia on kehittänyt synteettisesti näitä kolmea 
virtausta eli aikakauden koko kulttuuria ja että uutta 
synteesiä tarkasteltaessa joko filosofian, taloustieteen 
tai politiikan kannalta havaitaan aina kaikkien kolmen 
kulttuurivirtauksen muodostavan yhdessä ”valmistele- 
van momentin”? Juuri näin minusta näyttää olevan. Ja 
yhdistävä synteettinen momentti on mielestäni tunnus- 
tettavissa uudessa immanenssin käsitteessä, joka sak- 
salaisen filosofian tarjoamasta spekulatiivisesta muo- 
dostaan on käännetty historistiseen muotoon ranskalai- 
sen politiikan ja klassisen englantilaisen taloustieteen 
avulla. 

Saksalaisen filosofisen ja ranskalaisen poliittisen kie- 
len perustavanlaatuisesta yhtäläisyydestä ks. eri vih- 
koissa olevia muistiinpanoja3s. Saksalaisen filosofian, 
ranskalaisen politiikan ja englantilaisen taloustieteen 
välisistä suhteista voisi mielestäni tehdä erittäin mie- 
lenkiintoisen ja hedelmällisen tutkimuksen. Tietyssä 
mielessä minusta näyttää mahdolliselta sanoa että käy- 
tännön filosofia on yhtä kuin Hegel plus David Ricar- 
do. Aluksi ongelma on esitettävä näin: onko Ricardon 
taloustieteeseen tuomat uudet metodologiset säännöt 
nähtävä pelkästään välineellisinä (kuin uutena lukuna 
formaalisessa logiikassa) vai onko niillä ollut filosofi- 
sesti uudistavaa merkitystä? Eikö ”tendenssin lain” 
muodollisen loogisen periaatteen löytäminen, mikä 
johtaa perustavien taloustieteellisten homo oeconomi- 
cus- ja ”markkina”(mercato determinato)-käsitteen tie- 
teelliseen määritelmään, samalla ollut tietoteoreettises- 
ti arvokas löytö? Eikö siitä seuraa juuri uusi ”imma- 
nenssi”, uusi käsitys ”välttämättömyydestä” ja vapau- 
desta jne? Juuri tällaisen käännöstehtävän näyttää käy- 
tännön filosofia mielestäni tehneen, kun se on yleistä- 

nyt Ricardon löydöt laajentaen ne oikealla tavalla koko 
historiaa koskeviksi ja kehittäen niistä uuden maail- 
mankatsomuksen. 

Tästä saadaan koko joukko tutkimusongelmia: 1) yh- 
teenvedon tekeminen Ricardon tieteellis-muodollisista 
periaatteista niiden empiiristen sääntöjen muodossa; 2) 
ricardolaisten periaatteiden historiallisen alkuperän et- 
siminen; nämä periaatteet liittyvät taloustieteen syn- 
tyyn, siis porvariston syntyyn ”konkreettisesti yleis- 
maailmallisena” luokkana ja siis maailmanmarkkinoi- 
den syntyyn siinä vaiheessa kun maailmanmarkkinoil- 
la jo niin ”tiheästi” esiintyy monimutkaisia liikkeitä, et- 
tä niiden välttämättömiä säännönmukaisuuden lakeja 
eli tendenssilakeja on mahdollista tutkia erikseen: ei la- 
keja naturalistisessa tai spekulatiivisen determinismin 
mielessä vaan ”historistisessa” mielessä, koska kysy- 
myksessä ovat ”markkinat” eli orgaanisesti elävä ym- 
päristö, jonka kehitysliikkeet kytkeytyvät toisiinsa. 
(Taloustiede tutkii näitä tendenssilakeja ilmiöiden 
määrällisinä ilmauksina; kun siirrytään taloustieteestä 
yleiseen historiaan, määrän käsite yhdistyy laadun kä- 
sitteeseen ja laaduksi muuttuvan määrän dialektiik- 
kaan);* 3) yhteyden osoittaminen Ricardon ja Hegelin 
sekä Robespierren välillä; 4) miten käytännön filosofia 
on päätynyt näiden kolmen elävän virtauksen syntee- 
sistä uuteen immanenssin käsitteeseen, joka on puhdis- 
tettu jokaisesta transsendenssin ja teologian jäänteestä. 

Edellä osoittamani, Ricardon merkitystä koskevan 
tutkimuksen yhteydessä on tehtävä toinen tutkimus, 
johon viittaan (toisaalla) tässä samassa vihkossa ja joka 
koskee käytännön filosofian suhdetta klassisen saksa- 
laisen filosofian nykyisiin jatkajiin, joita edustaa Cro- 
cen ja Gentilen moderni italialainen idealistinen filoso- 
fia. Miten on ymmärrettävä Engelsin lause klassisen 


* Määrä=-välttämättömyys; laatu=vapaus. Määrän-laadun 
dialektiikka on sama kuin välttämättömyyden-vapauden dia- 
lektiikka. 

saksalaisen filosofian perinnöstä? Onko kysymyksessä 
suljettu historiallinen ympyrä, onko katsottava, että he- 
geliläisyyden elinvoimainen osa on jo lopullisesti, kerta 
kaikkiaan kehitetty loppuun saakka? Vai voidaanko se 
ymmärtää historialliseksi prosessiksi, joka vielä etenee 
ja joka tekee filosofisen kulttuurisynteesin uudelleen 
välttämättömäksi? Mielestäni tämä jälkimmäinen vas- 
taus on oikea. Todellisuudessa toistuu vielä ensimmäi- 
sessä Feuerbach-teesissä arvosteltu yksipuolinen mate- 
rialistinen tai idealistinen kanta ja niin kuin tuolloin 
synteesi on tarpeen, tosin käytännön filosofian kehityk- 
sen korkeammalla asteella. 


Antonio Labriola 


Olisi hyvin hyödyllistä tehdä objektiivinen ja järjestel- 
mällinen yhteenveto (vaikka se olisikin luonteeltaan 
koulumaisen analyyttinen) Antonio Labriolan kaikista 
käytännön filosofiaa koskevista julkaisuista korvaa- 
maan loppuunmyytyjä painoksia. Sellainen työ on pe- 
rustavanlaatuinen jokaiselle yritykselle tehdä tunne- 
tuksi Labriolan filosofisia näkemyksiä, joita tietyn sup- 
pean piirin ulkopuolella tuskin lainkaan tunnetaan. On 
hämmästyttävää, että Leo Bronstein puhuu Muistelmis- 
saan Labriolan ”diletantismista”%7. Tätä arviota ei voi 
ymmärtää (ellei tarkoiteta Labriolalla ilmenevää teo- 
rian ja käytännön eroa mistä ei kuitenkaan näytä ole- 
van kysymys) muuten kuin saksalaisen älymystön 
pseudotieteellisen pikkumaisuuden tiedostamattoma- 
na heijasteluna, sillä tuolla ryhmällä oli hyvin paljon 
vaikutusta Venäjällä. Todellisuudessa on niin, että kun 
Labriola väittää käytännön filosofian olevan omavarai- 
nen ja riippumaton kaikista muista filosofian virtauk- 
sista, hän on ainoa, joka on yrittänyt tieteellisesti ra- 
kentaa käytännön filosofiaa. 

Vallitseva tendenssi on esiintynyt kahtena pääsuun- 
tauksena: 

1) Ns. oikeaoppinen suuntaus, jota edustaa Plehanov. 
Huolimatta päinvastaisista väitteistään Plehanov todel- 
lisuudessa sortuu vulgaari-materialismiin. Kysymystä 
käytännön filosofian perustajan ajattelun ”alkuperästä” 
ei ole asetettu oikein. Huolellinen tutkimus M:n filoso- 
fisesta kulttuurista (sekä siitä yleisestä filosofisesta il- 
mapiiristä, josta hän sai sekä välittömiä että välillisiä 
vaikutteita) on tietenkin välttämätön, mutta vain lähtö- 
kohta selvästi tärkeämmälle tutkimukselle, nimittäin 
tutkimukselle, joka koskee hänen omaa ”alkuperäistä” 
filosofiaansa ja joka ei voi rajoittua pelkästään joihin- 
kin ”lähteisiin” tai hänen henkilökohtaiseen ”kulttuu- 
riinsa”. Täytyy ennen kaikkea ottaa huomioon hänen 
luova ja rakentava toimintansa. Tapa, jolla Plehanov 
asettaa kysymyksen, on ominainen positivistiselle me- 
todille ja ilmentää hänen vajavaista kykyään ajattelija- 
na ja historioitsijana.38 

2) ”Oikeaoppinen” suuntaus on aiheuttanut vasta- 
reaktion, käytännön filosofian yhdistämisen kantilai- 
suuteen ja muihin filosofisiin suuntauksiin, jotka eivät 
ole positivistisia eivätkä materialistisia. Tämä on johta- 
nut aina Otto Bauerin ”agnostiseen” päätelmään asti. 
Bauer kirjoittaa kirjasessaan ”Uskonnosta”?, että mar- 
xismia voi tukea ja että sen voi omaksua mikä tahansa 
filosofia, niin ollen myös tomismi. Tämä vastareaktio ei 
siis ole suuntaus sanan ahtaassa mielessä, vaan kaik- 
kien niiden suuntausten kokonaisuus, jotka eivät hy- 
väksy niin sanottua saksalaisen pikkumaisuuden ”oi- 
keaoppisuutta”. Näihin voidaan lukea jopa De Manin 
freudilainen suuntaus. 

Miksi Labriolalla filosofisine ongelman asetteluineen 
on ollut niin huono onni? Tästä voidaan sanoa samaa 
kuin Rosa sanoi kriittisestä taloustieteestä ja sen suu- 
rimmista ongelmista: taistelun romanttisella kaudella, 
kansanomaisella Sturm und Drang -kaudella koko huo- 
mio oli suunnattu välittömimpiin aseisiin, taktiikan ky- 

symyksiin politiikassa ja vähäisempiin kulttuurikysy- 
myksiin filosofiassa.!! Mutta sillä hetkellä, kun alistettu 
ryhmä tulee todella itsenäiseksi ja hegemoniseksi ja 
synnyttää uuden tyypin valtion, syntyy konkreettinen 
tarve muodostaa uusi älyllinen ja moraalinen järjestys, 
eli uuden tyyppinen yhteiskunta. Tällöin tulee myös 
välttämättömäksi kehittää kaikkein universaaleimmat 
käsitteet sekä raffinoiduimmat ja ratkaisevimmat ideo- 
logiset aseet. Sen tähden on välttämätöntä herättää 
henkiin Antonio Labriola ja tehdä vallitsevaksi hänen 
filosofinen kysymyksen asettelunsa. Näin voidaan käy- 
dä taistelua korkeamman itsenäisen kulttuurin puoles- 
ta; tämä on myönteinen puoli taistelusta, joka kieltei- 
sessä ja poleemisessa muodossa ilmenee varustettuna 
alfa-privativum- ja anti-etuliitteellä (antiklerikalismi, 
ateismi jne.). Täten luodaan nykyaikainen ja ajankohtai- 
nen muoto perinteiselle ja maalliselle humanismille, 
jonka on oltava uuden tyypin valtion eettisenä perusta- 
na. (Antonio Labriolan filosofisen kokemuksen ana- 
lyyttinen ja järjestelmällinen käsittely voisi olla filosofi- 
sena osastona tavallisessa aikakauslehdessä — Voce, 
Leonardo, Ordine Nuovo - jollaisesta puhun lehtimies- 
työtä koskevissa muistiinpanoissani. Olisi laadittava 
kansainvälinen bibliografia Labriolasta — Neue Zeit jne.) 

Käytännön filosofian 
tutkimusongelmia 


Käytännön filosofian tutkimusongelmia* 


Ongelman asettelu 


Uusien maailmankatsomusten (Weltanschauung) tuo- 
tanto, jotka hedelmöittivät ja ruokkivat tietyn historial- 
lisen kauden kulttuuria; tuotanto, joka on filosofisesti 
suunnattu alkuperäisten maailmankatsomusten mu- 
kaan. Marx on maailmankatsomuksen luoja — mutta 
mikä on Iljitsin asema? Onko se vain toissijainen ja 
alisteinen? Selitys sisältyy itse marxismiin, joka on tie- 
dettä ja toimintaa. 

Siirtyminen utopiasta tieteeseen ja tieteestä toimin- 
taan. (Muistettava Karl Radekin kirjanen? aiheesta.) 
Johtavan luokan (eli valtion) luominen on sama kuin 
maailmankatsomuksen luominen. Miten on ymmärret- 
tävä ilmaisu, että Saksan proletariaatti on klassisen 
saksalaisen filosofian perillinen?8 Eikö Marx halun- 
nutkin osoittaa filosofiansa historiallista tehtävää, filo- 
sofian, josta oli tullut tietyn valtioksi tulevan luokan fi- 
losofia? Iljitsin kautta tämä on todellisuudessa tapah- 
tunut tietyssä maassa. Olen toisaalla viitannut siihen fi- 
losofiseen merkitykseen, joka hegemonian käsitteellä 
ja toteutuneella hegemonialla on IljitSin ansiosta.t4 


* Tämän osaston otsikko perustuu muistiinpanoon, jota 
Gramsci kutsuu nimellä ”Eräitä käytännön filosofian kehi- 
tyksen tutkimusongelmia”, seuraavassa otsikolla ”Käytännön 
filosofia ja nykyajan kulttuuri”. Osaston aihepiiri on ts. mar- 
xismin historian tutkimus. Muistiinpanot on koottu eri vih- 
koista (O 7, G 16), eri yleisotsikoiden (esim. otsikon ”kulttuu- 
riargumentteja”) alta. Niiden ryhmittely tässä kirjassa perus- 
tuu Vankilavihkojen ensimmäiseen laitokseen, ks. Gramsci, 
Il materialismo storico e la filosofia di Benedetto Croce (His- 
toriallinen materialismi ja B. Crocen filosofia), Einaudi, Tori- 
no 1948, s. 73-116. (Toim) 

Toteutettu hegemonia merkitsee tietyn filosofian todel- 
lista kritiikkiä, sen todellista dialektiikkaa. Vertaa mitä 
Graziadei* kirjoittaa Hinnan ja ylihinnan46 johdannos- 
sa: hän pitää Marxia vain yhtenä muiden suurten tiede- 
miesten joukossa. Tämä on perusvirhe; kukaan noista 
muista ei ole tuottanut omaperäistä ja kaikinpuolista 
maailmankatsomusta. Marx aloittaa älyllisesti historial- 
lisen aikakauden, joka on todennäköisesti kestävä vuo- 
sisatoja eli siihen saakka kunnes poliittinen yhteiskun- 
ta katoaa ja säädelty yhteiskunta toteutuu. Vasta sil- 
loin hänen maailmankatsomuksensa voitetaan (välttä- 
mättömyyden käsitteen voittaa vapauden käsite). 

Marxin ja Iljitsin vertaaminen arvojärjestyksen 
muodostamiseksi on typerää ja tyhjänpäiväistä. He il- 
mentävät kahta vaihetta, tiedettä ja toimintaa, jotka 
ovat samanaikaisesti sekä homogeenisiä että heterogee- 
nisiä. 

Samoin olisi historiallisesti järjetöntä Kristuksen ja 
Paavalin vertaaminen. Kristus-Weltanschauung - Paa- 
vali-organisaattori, toiminta, maailmankatsomuksen le- 
vitys; nämä molemmat ovat yhtä välttämättömiä ja niil- 
lä on yhtä suuri historiallinen merkitys. Kristinuskoa 
voitaisiin nimittää historiallisesti kristillisyys-paavali- 
laisuudeksi, ja se olisikin täsmällisin ilmaus. (Vain us- 
ko Kristuksen jumalallisuuteen on estänyt sen, ettei 
näin ole käynyt, mutta tämä usko on sekin vain histo- 
riallinen eikä teoreettinen elementti.) 


Metodikysymyksiä 


Jos halutaan tutkia jonkin sellaisen maailmankatso- 
muksen syntyä, jota sen perustaja ei ole milloinkaan 


* Graziadei jää jälkeen monsignor Olgiatista, joka kirjases- 
saan Marxista% ei löydä muuta mahdollista vertailukohdetta 
kuin Jeesuksen; papille tällainen vertailukohde merkitsee 
myönnytyksen huippua, koska hän uskoo Kristuksen juma- 
lalliseen luonteeseen. (Gramscin huomautus) 

esittänyt järjestelmällisesti (ja jonka olennaista johdon-- 
mukaisuutta ei ole etsittävä kustakin erillisestä kirjoi- 
tuksesta tai kirjoitusten sarjasta, vaan koko tuon vaih- 
televan älyllisen työn kehityksestä, joka kätkee itseen- 
sä kyseisen katsomuksen ainekset), täytyy ensin tehdä 
alustava yksityiskohtainen filologinen työ. Se on suori- 
tettava mitä suurimmalla huolella, tieteellisellä tunnon- 
tarkkuudella ja älyllisellä rehellisyydellä, ilman min- 
käänlaista ennakkonäkemystä ja apriorisuutta tai puo- 
lueellisuutta. Täytyy ennen kaikkea rekonstruoida ky- 
seisen ajattelijan älyllinen kehitysprosessi, jotta voitai- 
siin tunnistaa vakiintuneet ja ”pysyviksi” tulleet ainek- 
set, siis ne, jotka hän on omaksunut omaksi ajatteluk- 
seen ja jotka ovat erilaisia ja tärkeämmällä sijalla kuin 
aiemmin tutkittu virikkeenä toiminut ”aineisto”. Vain 
nämä ainekset ovat kehitysprosessin olennaisia osia. 
Tuo valinta voi tapahtua pitemmiltä tai lyhyemmiltä 
jaksoilta ja siten kuin käy ilmi kohteen sisäisistä omi- 
naisuuksista eikä ulkoisista tiedoista (joita kuitenkin 
myös voidaan käyttää), ja siitä on seurauksena tiettyjä 
”poissulkemisia”, eli voidaan eliminoida osaoppeja ja 
-teorioita, joihin kyseisellä ajattelijalla on saattanut olla 
tiettyinä hetkinä mieltymystä jopa siinä määrin, että 
hän on hyväksynyt ne tilapäisesti ja käyttänyt niitä 
kriittiseen työhönsä tai historialliseen ja tieteelliseen 
luomiseensa. 

Jokaiselle tutkijalle yhteisenä henkilökohtaisena 
huomiona ja kokemuksena on se, että jokainen uusi 
teoria, jota tutkitaan ”sankarillisella raivolla”48 (eli kun 
ei tutkita pelkästä ulkonaisesta uteliaisuudesta vaan sy- 
vällisestä kiinnostuksesta) tietyn aikaa, vetää varsinkin 
nuorta tutkijaa puoleensa oman itsensä takia. Koko 
persoonallisuus joutuu sen valtaan, ja sitä rajoittaa seu- 
raava tutkimuksen kohteena oleva teoria, kunnes va- 
kiintuu kriittinen tasapaino ja tutkimus tapahtuu syväl- 
lisenä ilman että kuitenkaan heti joudutaan tutkitun 
järjestelmän tai sen tekijän pauloihin. Nämä havainnot 
pitävät paikkansa sitä paremmin mitä kiivaampi ja po- 

leemisempi kyseinen ajattelija on ja mitä vähemmän 
hänessä on järjestelmällisyyttä, eli kun on kyseessä 
henkilö, jonka kohdalla teoreettinen ja käytännön toi- 
minta erottamattomasti punoutuvat yhteen, jonka äly 
on alituisesti luova ja liikkuva ja joka tuntee voimak- 
kaasti mitä armottominta ja johdonmukaisinta itsekri- 
tiikkiä. 

Nämä alustavat näkökannat huomioon ottaen työn 
tulee noudattaa seuraavia suuntaviivoja: 1) elämäker- 
ran rekonstruktio, eikä pelkän käytännöllisen vaan eri- 
tyisesti älyllisen toiminnan kannalta; 2) luettelo kaikis- 
ta töistä, vähäpätöisimmätkin mukaan lukien, aikajär- 
jestyksessä ja aihepiirien mukaan: älyllinen kehitys ja 
kypsyys, uuden ajattelutavan sekä maailman ja elämän 
uuden käsittämistavan omaksuminen ja sen sovellutus. 
Leitmotivinf, kehittymässä olevan ajattelun rytmin et- 
simisen on oltava tärkeämpää kuin huomion kiinnittä- 
minen tilapäisiin ja yksittäisiin toteamuksiin ja irralli- 
siin aforismeihin. | 

Tämä alustava työ mahdollistaa kaiken jatkotutki- 
muksen. Kyseisen ajattelijan teoksissa on lisäksi tehtä- 
vä ero toisaalta niiden välillä, jotka hän on vienyt pää- 
tökseen ja julkaissut, ja toisaalta niiden, jotka ovat jää- 
neet julkaisematta keskeneräisyyden vuoksi ja jotka jo- 
kin ystävä tai oppilas on julkaissut muutoksin, kor- 
jauksin, poistoin jne., toisin sanoen osallistuen aktiivi- 
sesti julkaisemiseen. On ilmeistä, että näiden postuu- 
mien teosten sisältöön on suhtauduttava hyvin varauk- 
sellisesti ja varovasti, koska sitä ei voida pitää lopullise- 
na vaan ainoastaan vielä kehittelyvaiheessa olevana ai- 
neistona; ei voida myöskään sulkea pois sitä mahdolli- 
suutta, että tekijä olisi hylännyt ne osittain tai koko- 
naan epätyydyttävinä töinä, varsinkin jos niitä oli val- 
misteltu hyvin pitkään eikä tekijä milloinkaan ollut 
päättänyt saattaa niitä loppuun. 

Käytännön filosofian perustajan erityistapauksessa 
kirjalliset työt voidaan ryhmittää seuraavasti: 1) tekijän 
välittömällä vastuulla julkaistut teokset. Näihin on ylei- 

sesti ottaen katsottava kuuluviksi ei ainoastaan varsi- 
naisesti painettavaksi luovutetut teokset, vaan myös te- 
okset, jotka tekijä on ”julkaissut” tai laskenut liikkeelle 
missä tahansa muodossa kuten kirjeet, kiertokirjeet 
jne. (tyypillisenä esimerkkinä Gothan ohjelman arvos- 
telua ja kirjekokoelma); 2) teokset, jotka on painettu 
muiden kuin tekijän omalla välittömällä vastuulla teki- 
jän kuoleman jälkeen. Näistä olisi hyvä saada diplo- 
maattiset tekstit5?, joita jo ollaan parhaillaan tekemäs- 
sä, tai ainakin yksityiskohtainen kuvaus alkuperäisestä 
tekstistä tieteellisin kriteerein. 

Sekä edellinen että jälkimmäinen ryhmä olisi järjes- 
tettävä uudelleen kronologis-kriittisiin jaksoihin siten, 
että voitaisiin tehdä päteviä eikä vain mekaanisia ja 
mielivaltaisia vertailuja. 

Olisi yksityiskohtaisesti tutkittava ja eriteltävä, kuin- 
ka tekijä on kehitellyt sittemmin itse painattamiensa 
teosten aineistoa. Tällainen tutkimus antaisi ainakin os- 
viittoja ja kriteereitä, kun arvioidaan kriittisesti muiden 
kokoamien postuumien teosten luotettavuutta. Mitä 
enemmän tekijän julkaisemien teosten valmisteleva ai- 
neisto etääntyy tekijän toimittamasta lopullisesta teks- 
tistä, sitä vähemmän voidaan luottaa toisen toimitta- 
maan, saman tyyppisestä aineistosta kokoonpantuun 
laitokseen. Teosta ei voida koskaan samastaa muokkaa- 
mattomaan aineistoon, joka on koottu valmistelua var- 
ten. Nimenomaan lopullinen valinta, eri osa-ainesten 
ryhmittely ja kunkin kerätyn elementin tärkeysaste 
ovat ne tekijät, jotka muodostavat varsinaisen teoksen. 

Myös kirjekokoelman tutkimus on tehtävä varsin va- 
rovasti. Jotain kirjeessä tehtyä jyrkkää väitettä ei ehkä 
olisi toistettu kirjassa. Vaikka kirjeiden tyylillinen elä- 
vyys usein onkin taiteellisesti tehokkaampaa kuin kir- 
jan hallitumpi ja harkitumpi tyyli, siitä on toisinaan 
seurauksena asioiden puutteellinen perustelu. Kirjeissä 
samoin kuin puheissa ja keskusteluissa esiintyy useam- 
min loogisia virheitä. Ajattelun lujuudelle on usein hai- 
taksi liian suuri nopeus. 

Vasta toiselle sijalle luovan ajattelun tutkimuksessa 
tulee muiden henkilöiden panos sen dokumentoimi- 
seksi. Siten siis ainakin periaatteellisena linjana, mene- 
telmänä, on asetettava kysymys käytännön filosofian 
kahden perustajan”! välisistä yhdenmukaisuuksista. 
Kummankin väite molemminpuolisesta yksimielisyy- 
destä koskee vain kulloinkin kyseessä olevaa väitettä. 
Sekään, että toinen on kirjoittanut muutamia lukuja 
toisen kirjoittamaan kirjaan, ei ole ehdoton peruste sil- 
le, että koko teosta olisi tarkasteltava täydellisen yksi- 
mielisyyden tuloksena. Ei pidä aliarvioida jälkimmäi- 
sen osuutta, mutta ei pidä myöskään samastaa jälkim- 
mäistä edelliseen eikä ajatella, että kaikki mitä jälkim- 
mäinen on lukenut edellisen ansioksi olisi ehdottoman 
alkuperäistä ja vailla vaikutteita. On varmaa, että jäl- 
kimmäinen on osoittanut koko kirjallisuuden historias- 
sa ainutlaatuista epäitsekkyyttä ja henkilökohtaisen 
turhamaisuuden puutetta, mutta siitä ei tässä ole kysy- 
mys, enempää kuin siitäkään, että hänen ehdoton tie- 
teellinen vilpittömyytensä asetettaisiin kyseenalaiseksi. 
Kysymys on siitä, ettei jälkimmäinen ole edellinen ja 
että mikäli halutaan oppia tuntemaan edellinen, häntä 
täytyy etsiä erityisesti hänen alkuperäisistä teoksistaan, 
jotka on julkaistu hänen välittömällä vastuullaan. Näis- 
tä huomioista seuraa useita menetelmää koskevia huo- 
mautuksia sekä muutamia osviittoja sivututkimuksia 
varten. Mikä merkitys esimerkiksi on Rodolfo Mondol- 
fon teoksella F. E:n historiallinen materialismi”?, jonka 
Formiggini julkaisi vuonna 1912? Sorel (eräässä kirjees- 
sään Crocelle) asettaa kyseenalaiseksi, että senkaltaista 
väitettä voitaisiin tutkia, kun otetaan huomioon Engel- 
sin heikko omaperäinen ajattelukyky, ja hän toistaa 
usein, ettei pidä sekoittaa käytännön filosofian kahta 
perustajaa. Aivan riippumatta Sorelin asettamasta ky- 
symyksestä näyttää siltä, että juuri siksi, että väitetään 
toisen noista kahdesta ystävästä olevan teoreettisilta 
kyvyiltään heikko (tai ainakin asemaltaan alisteinen 
edelliseen nähden), on välttämätöntä tutkia keneltä on 

lähtöisin alkuperäinen ajatus jne. Tosiasiassa tämänlaa- 
tuista järjestelmällistä tutkimusta (Mondolfon teosta lu- 
kuun ottamatta) ei kulttuurin piirissä ole koskaan teh- 
ty. On päinvastoin käynyt niin, että jälkimmäisen muu- 
tamat suhteellisen järjestelmälliset kirjoitukset on sit- 
temmin asetettu ensimmäiselle sijalle alkuperäisenä 
lähteenä. Tämän vuoksi Mondolfon kirja on mielestäni 
hyvin hyödyllinen ainakin asettamiensa suuntaviivojen 
kannalta. 


Käytännön filosofia ja nykyajan kulttuuri 


Käytännön filosofia on ollut nykyajan kulttuurin eräs 
momentti. Se on tietyssä määrin aiheuttanut ja hedel- 
möittänyt eräitä virtauksia. Niin sanotut oikeaoppiset 
ovat laiminlyöneet tai kokonaan sivuuttaneet tämän 
erittäin tärkeän ja merkityksellisen asian tutkimisen. 
Syy on ollut seuraava: merkittävin filosofinen yhdistel- 
mä on syntynyt käytännön filosofiasta ja erilaisista 
idealistisista suuntauksista, mikä niin sanotuista oikea- 
oppisista näytti järjenvastaiselta ellei peräti puoskarien 
juonilta, koska he olivat olennaisesti sidoksissa viime 
vuosisadan viimeisen neljänneksen erityiseen kulttuu- 
rivirtaukseen (positivismi, skientismi). (Plehanovin 
teoksessa PeruskysymyksiäsS3 on kuitenkin joitakin 
viittauksia tähän, mutta vain ohimennen ja yrittämättä 
minkäänlaista kriittistä selitystä.) Sen tähden näyttää 
välttämättömältä arvioida uudelleen kysymyksen aset- 
telu siten kuin sitä yritti Antonio Labriola. 

On käynyt seuraavalla tavalla: käytännön filosofia on 
todellisuudessa joutunut kaksinkertaisen tarkistuksen 
kohteeksi, eli se on otettu kahteen filosofiseen yhdistel- 
mään. Toisaalta sen eräät ainekset on joko avoimesti tai 
peitetysti sulautettu ja liitetty joihinkin idealistisiin vir- 
tauksiin (tarvitsee vain mainita Croce, Gentile, Sorel, it- 

se Bergson sekä pragmatismi). Toisaalta niin sanotut 
oikeaoppiset ovat kantaneet huolta siitä, että löytyisi fi- 
losofia, joka olisi heidän hyvin ahtaalta näkökannaltaan 
laajasisältöisempi kuin ”yksinkertainen” historiantul- 
kinta. He ovat uskoneet olevansa oikeaoppisia samasta- 
essaan filosofiansa pääasiassa perinteiseen materialis- 
miin. Toinen virtaus on palannut kantilaisuuteen (wie- 
niläisen prof. Max Adlerin54 lisäksi voidaan mainita 
kaksi italialaista professoria, Alfredo Poggi ja Adelchi 
Baratono). Voidaan yleisesti todeta, että virtaukset, jot- 
ka ovat pyrkineet yhdistämään käytännön filosofian 
idealistisiin suuntauksiin, ovat erittäin suuressa määrin 
”puhtaan” älymystön edustajien yrityksiä, kun taas oi- 
keaoppisuuden perustanut osa muodostui sellaisista 
älymystöön kuuluvista henkilöistä, jotka paljon koros- 
tetummin olivat omistautuneet käytännön toiminnalle 
ja joilla sen tähden oli enemmän (enemmän tai vähem- 
män ulkonaisia) yhteyksiä laajoihin kansanjoukkoihin 
(mikä muuten ei ole estänyt suurinta osaa heistä teke- 
mästä melkoisia historiallis-poliittisia kuperkeikkoja). 
Tällä erottelulla on huomattava vaikutus. Koska 
”puhtaat” sivistyneistön edustajat olivat hallitsevien 
luokkien laajimmalle levinneiden ideologioiden muok- 
kaajia, oman maansa sivistyneistöryhmien johtajia, he 
eivät voineet olla käyttämättä ainakin joitakin käytän- 
nön filosofian aineksia lujittaakseen katsomuksiaan ja 
säädelläkseen ylenpalttista spekuloivaa filosofoimista 
uuden teorian historistisen realismin avulla sekä varus- 
taakseen oman yhteiskunnallisen liittolaisryhmänsä ar- 
senaalia uusilla aseilla. Toisaalta oikeaoppinen suun- 
taus joutui taistelemaan kansanjoukkojen keskuudessa 
kaikkein levinneintä ideologiaa, uskonnollista trans- 
sendentalismia vastaan ja se uskoi voivansa kukistaa 
sen vain kaikkein karkeimmalla ja arkipäiväisimmällä 
materialismilla, joka sekin oli terveen järjen varsin huo- 
mattava kerrostuma. Sitä piti hengissä paljon enem- 
män kuin uskottiin ja uskotaan nykyäänkään se sama 
uskonto, joka kansan keskuudessa ilmenee triviaalina 

ja alkeellisena, taikauskon ja noituuden sävyttämänä ja 
jossa materialla on varsin merkittävä osuus. 

Labriola erottuu sekä edellisistä että jälkimmäisistä, 
kun hän toteaa (muttei totta puhuen aina varmana sa- 
noistaan), että käytännön filosofia on riippumaton ja 
omaperäinen filosofia, joka sisältää oman kehittymi- 
sensä ainekset niin, että se historian tulkinnasta tulee 
yleiseksi filosofiaksi. Nimenomaan tässä mielessä on 
työskenneltävä ja kehitettävä Antonio Labriolan lähtö- 
kohtaa. Sitä eivät (ainakaan muistaakseni) Rodolfo 
Mondolfon teokset näytä johdonmukaisesti tekevän.* 

Miksi käytännön filosofian kohtalona on ollut vaikut- 
taa sellaisten yhdistelmien muodostumiseen, joissa sen 
perusosat ovat liittyneet sekä idealistiseen että materia- 
listiseen filosofiaan? Tämän tutkiminen on pakostakin 
monimutkaista ja vaikeaa. Se vaatii sekä erittäin tark- 
kaa analyysia että älyllistä selkeyttä. On nimittäin hy- 
vin helppoa joutua ulkonaisten yhtäläisyyksien vietä- 
väksi ja olla näkemättä piileviä samankaltaisuuksia ja 
välttämättömiä mutta kätkettyjä yhteyksiä. Niiden käy- 
tännön filosofian ajatusten tunnistaminen, jotka se on 
”luovuttanut” perinteisille filosofioille ja jonka ansiosta 
nämä ovat saavuttaneet hetkellisen nuorentumisen, 
täytyy suorittaa hyvin kriittisesti ja varovasti; se ei mer- 

vkitse enempää eikä vähempää kuin nykyajan kulttuuri- 
historian kirjoittamista käytännön filosofian perusta- 
jien toiminnan jälkeiseltä kaudelta. 


Avointa omaksumista ei epäilemättä ole vaikea jäljit- 
tää, mutta sitäkin on eriteltävä kriittisesti. Eräs klassi- 
nen esimerkki on kuinka Croce tekee käytännön filoso- 
fiasta pelkän empiirisen historiantutkimuksen sään- 


* Näyttää siltä, ettei Mondolfo Roberto Atdigön oppilaana 
ole milloinkaan hylännyt positivistista perusnäkökantaa. 
Mondolfon oppilaan Diambrini Palazzin (jonka Mondolfo 
esittelee esipuheessaan) kirjoittama teos Antonio Labriolan 
filosofiasta on todisteena Mondolfon ajatusten ja hänen yli- 
opisto-opetuksensa köyhyydestä. (Gramscin huomautus) 

nön5 Tämä käsitys on tunkeutunut myös katolisten 
ajatteluun (vrt. Mons. Olgiatin kirjaa), ja se on ollut mu- 
kana luomassa myös Italian ulkopuolelle levinnyttä 
historiografista taloudellis-lakitieteellistä koulukun- 
taa. 56 Kaikkein vaikein ja tarkkuutta vaativin tutkimus 
on kuitenkin se joka koskee ”implisiittisesti” omaksut- 
tua tunnustamatonta ainesta, joka on sisäistetty juuri 
sen tähden, että käytännön filosofia on ollut nykyajan 
kulttuurin eräs momentti, yleisesti levinnyt ilmapiiri, 
joka on muokannut vanhoja ajattelutapoja piilevien ja 
välillisten toimien ja vastatoimien välityksellä. Sorelin 
tutkimus on erityisen mielenkiintoinen tältä kannalta, 
sillä häneltä ja hänen menestyksensä ansiosta voidaan 
saada monia osviittojaa. Sama koskee myös Crocea. 
Kaikkein tärkein tutkimuskohde näyttää kuitenkin ole- 
van Bergsonin filosofia sekä pragmatismi, jotta nähtäi- 
siin missä määrin jotkut niiden katsomuksista eivät ole 
ymmärrettäviä ilman käytännön filosofian muodosta- 
maa historiallista rengasta. 

Toinen kysymykseen liittyvä aspekti on käytännön 
filosofian vastustajilleenkin antama käytännön oppi- 
tunti politiikan tieteessä. Nämä vastustajat taistelevat 
käytännön filosofiaa vastaan jyrkästi ja periaatteen 
vuoksi samalla tavalla kuin jesuiitat teoriassa vastusti- 
vat Machiavellia, vaikka käytännössä olivatkin hänen 
parhaat oppilaansa. Eräässä Mielipiteessä, jonka Mario 
Missiroli julkaisi ”Stampassa” ollessaan kirjeenvaihta- 
jana Roomassa (v:n 1925 paikkeilla), hän toteaa suun- 
nilleen, että täytyisi ottaa selvää, eivätkö kaikkein älyk- 
käimmät tehtailijat olekin sydämensä syvyydessä va- 
kuuttuneita siitä, että ”Kriittinen taloustiede”57 on näh- 
nyt miten heidän asiansa ovat, ja eivätkö he käytäkin 
hyväkseen sitä mitä he näin ovat oppineet. Kaikki tuo 
ei olisi ollenkaan yllättävää, sillä jos kerran käytännön 
filosofian perustaja on täsmällisesti eritellyt todelli- 
suutta, ei hän ole tehnyt enempää kuin systematisoinut 
järkiperäisesti ja johdonmukaisesti sen, mitä tämän to- 
dellisuuden historialliset vaikuttajat tunsivat ja tunte- 

vat sekavasti ja vaistonvaraisesti ja josta he ovat tulleet 
tietoisemmiksi vastustajansa kritiikin perusteella. 

Kysymyksen toinen näkökohta on vielä kiinnosta- 
vampi. Miksi myös niin sanotut oikeaoppiset ovat he- 
kin ”yhdistelleet” käytännön filosofian muihin filoso- 
fioihin ja miksi jokin niistä on asetettu etusijalle? Oi- 
keastaan tärkeintä on perinteisen materialismin kanssa 
suoritettu yhdistelmä. Kantilaisuuteen yhdistäminen 
on saavuttanut vain suppeata menestystä ja se on saa- 
nut mukaansa vain rajoittuneita sivistyneistön ryhmiä. 
Tästä aiheesta ks. Rosan kirjoitus Pysähtymistä ja ete- 
nemistä käytännön filosofiassass, jossa todetaan että tä- 
män filosofian perusosat ovat kehittyneet eri mitassa 
mutta aina käytännön toiminnan asettamien vaatimus- 
ten mukaisesti. Toisin sanoen: uuden filosofian perus- 
tajat olisivat aina olleet paljon aikaansa edellä ja myös 
seuraavaa aikakautta edellä, olisivat luoneet asevaras- 
ton, joka ei vielä ollut tarpeen koska se oli ennenaikai- 
nen, siis vasta ajan mukaan käyttökelpoinen. Selitys on 
hieman harhaanjohtava, koska suurimmaksi osaksi se 
ei tarjoa selitykseksi muuta kuin selitettävän tosiasian 
abstrahoituna, mutta kuitenkin siinä on jotain tottakin 
jota voidaan syventää. Eräs historiallisista syistä näyt- 
tää olevan löydettävissä siitä, että käytännön filosofian 
on täytynyt liittoutua vieraiden pyrkimysten kanssa 
taistellakseen esikapitalistisen maailman jäänteitä vas- 
taan kansanjoukkojen keskuudessa erityisesti uskon- 
non alueella. 

Käytännön filosofialla oli kaksi tehtävää: taistella ny- 
kyisiä ideologioita vastaan niiden hienostuneimmassa 
ilmenemismuodossa, jotta voitaisiin luoda oma riippu- 
maton sivistyneistöryhmä, ja kasvattaa kansanjoukko- 
ja, joiden kulttuuri oli keskiaikaista. Tämä toinen tehtä- 
vä, joka oli perustavanlaatuinen ottaen huomioon uu- 
den filosofian luonteen on kuluttanut kaikki voimat, ei- 
kä vain määräliisesti vaan myös laadullisesti. ”Didakti- 
sista” syistä uusi filosofia on yhdistynyt kulttuurin 
muotoon, joka oli hieman korkeammalla tasolla kuin 

kansan keskimääräinen taso (joka oli hyvin matala) 
mutta ei mitenkään soveltunut vastustamaan sivisty- 
neiden luokkien ideologioita. Kuitenkin uusi filosofia 
oli syntynyt nimenomaan voittamaan ajan korkeimmal- 
le kehittyneen kulttuuri-ilmiön, klassisen saksalaisen 
filosofian sekä synnyttämään oman sivistyneistön uu- 
delle yhteiskuntaryhmälle, jonka maailmankatsomuk- 
sena oli tuo uusi filosofia. Toisaalta nykyajan kulttuuri, 
erityisesti idealistinen kulttuuri ei kykene kehittämään 
uutta kansankulttuuria. Se ei kykene antamaan omille 
koulutusohjelmilleen moraalista eikä tieteellistä sisäl- 
töä. Ne jäävät abstrakteiksi ja teoreettisiksi kaavoiksi ja 
tuo kulttuuri jää suppean sivistyneistöaristokratian 
omaisuudeksi eikä vedä mukaansa nuorisoa kuin 
muuttuessaan välittömäksi, tilapäiseksi politiikaksi. 
Onkohan (tämänkaltainen ”asetelma” kulttuurin 
alueella historiallinen välttämättömyys? Löytyykö 
menneisyydestä samankaltaisia ”asetelmia” ottaen 
huomioon ajan ja paikan senhetkiset olot? Klassinen 
nykyaikaa edeltävä esimerkki on epäilemättä Italian re- 
nessanssi ja protestanttisten maiden uskonpuhdistus. 
Kirjassaan Italian barokin ajan historia sivulla 11 Cro- 
ce kirjoittaa: ”Renessanssin liike oli jäänyt aristokraat- 
tiseksi, valittujen piirien omaisuudeksi, ja juuri Italias- 
sa, joka oli sen äiti ja imettäjä, se ei ylittänyt hovipiire- 
jä, se ei tunkeutunut kansaan asti, siitä ei tullut tapaa ja 
'ennakkoluuloa”, toisin sanoen se ei tullut kollektiivi- 
seksi vakaumukseksi eikä uskoksi. Sen sijaan uskon- 
puhdistuksella oli tosin tuo kyky tunkeutua kansan 
keskuuteen mutta se maksoi siitä sisäisen kehityksensä 
viivästymisellä, hitaalla ja useita kertoja keskeytyneel- 
lä elämänitunsa kypsymisellä.”59 Ja sivulla 8: ”Luther ... 
tuomitsee surun ja ylistää iloa, tuomitsee velttoilun ja 
käskee työhön, mutta toisaalta hän on taipuvainen vä- 
heksymään sivistystä ja opintoja ja hyökkäämään niitä 
vastaan niin että Erasmus saattoi sanoa: ubicumgue 
regnat lutheranismus, ibi literarum est interitus.”s0 
Joskaan nämä perustajan kielteiset tunteet eivät olleet 

ainoana syynä, saksalainen protestantismi oli pari vuo- 
sisataa jokseenkin hedelmätön tutkimuksen, kritiikin 
ja filosofian alalla. Italian uskonpuhdistajat, erityisesti 
Giovanni de Valdesin piiri sekä heidän ystävänsä yh- 
distivät sen sijaan vaikeuksitta humanismin mystisis- 
miin, tutkimuksen harrastuksen moraaliseen ankaruu- 
teen. Ankaran armokäsityksensä ja kovan kurinsa 
vuoksi kalvinismikaan ei suosinut vapaata tutkimusta 
eikä kauneuden palvontaa, mutta tulkiten, kehitellen ja 
soveltaen armon käsitettä kutsumuksen käsitteeseen 
sen onnistui päästä tarmokkaasti edistämään talouselä- 
mää, tuotantoa ja rikkauksien kasvattamista. Luterilai- 
nen uskonpuhdistus ja kalvinismi herättivät laajan 
kansallis-kansanomaisen liikkeen, johon ne sulautui- 
vat, ja vasta myöhempinä kausina korkeamman kult- 
tuurin. Italian uskonpuhdistajat olivat kyvyttömiä suu- 
riin historiallisiin saavutuksiin. On totta, että myös us- 
konpuhdistus omaksui korkeimmassa kehitysvaihees- 
saan välttämättä vaikutteita renessanssista ja levisi sel- 
laisena myös ei-protestanttisiin maihin, joissa uskon- 
puhdistus ei ollut kypsynyt kansanjoukoissa. Mutta 
kansanomaisen kehitysvaiheensa ansiosta protestantti- 
set maat ovat kyenneet vastustamaan sitkeästi ja voit- 
toisasti katolisia sotajoukkoja; ja niin syntyi saksalai- 
nen kansakunta nykyajan Euroopan erääksi kaikkein 
elinvoimaisimmaksi kansakunnaksi. Uskonsodat raate- 
livat Ranskaa ja katolisuus saavutti ilmeisen voiton 
mutta maassa tapahtui suuri kansanomainen uskon- 
puhdistus 1700-luvun valistuksen, voltairelaisuuden ja 
ensyklopedismin muodossa liikkeenä, joka edelsi vuo- 
den 1789 vallankumousta ja liittyi siihen. Tosiasiassa 
oli kysymys Ranskan kansan suuresta älyllisestä ja mo- 
raalisesta uudistuksesta, joka oli täydellisempi kuin lu- 
terilainen uudistus Saksassa koska se käsitti myös 
maaseudun suuret talonpoikaisjoukot, koska sillä oli 
korostetusti maallinen perusta ja koska se yritti korva- 
ta uskonnon täysin maallisella ideologialla, jota edusti 
kansallinen ja isänmaallinen sitoutuminen. Mutta se- 

kään ei johtanut välittömästi kukoistukseen korkea- 
kulttuurin tasolla paitsi politiikan tieteessä positiivisen 
oikeustieteen muodossa. (Ks. miten Hegel vertaa sa- 
man kulttuurin kansallisia erityispiirteitä Ranskassa ja 
Saksassa Ranskan vallankumouksen kaudella; hegeli- 
läinen käsitys johti pitkähkön ketjun kautta Carduccin 
kuuluisiin säkeisiin: ”con opposta fe decapitaro Emma- 
nuel Kant, Iddio, Maximiliano Robespierre il re”61.) 

Käsitys käytännön filosofiasta nykyaikaisena kansan- 
omaisena uskonpuhdistuksena (ne, jotka Missirolin ja 
Crocen tapaan odottavat uskonnollista uskonpuhdis- 
tusta Italiassa, kalvinismin uutta italialaista painosta, 
ovat kyllä puhtaita abstraktionisteja) liikkui ehkä Geor- 
ges Sorelin mielessä mutta hänen käsityksensä oli vä- 
hän (tai hyvin paljon) hajanainen ja intellektualistinen, 
mikä johtui hänen jansenistisesta raivostaan parlamen- 
tarismin epäkohtia ja poliittisia puolueita vastaan. So- 
rel on saanut Renanilta$? käsityksen älyllisen ja moraa- 
lisen uudistuksen välttämättömyydestä. Hän on väittä- 
nyt (eräässä kirjeessään Missirolille) ettei suuria histori- 
allisia liikkeitä useinkaan edusta uudenaikainen kult- 
tuuri jne. Mutta minusta näyttää että sellainen käsitys 
on Sorelilla piilevänä kun hän käyttää alkukristillisyyt- 
tä vertauskohteena, tosin hyvin kaunokirjallisella tava]l- 
la. Siinä on kuitenkin useampikin totuuden jyvänen. Ja 
vaikka hänen viittauksensa ovat mekaanisia ja usein 
keinotekoisia, niissä on kuitenkin muutama syvällisen 
näkemyksen välähdys. 

Käytännön filosofia edellyttää koko tämän kulttuuri- 
menneisyyden, renessanssin ja uskonpuhdistuksen, 
saksalaisen filosofian ja Ranskan vallankumouksen, 
kalvinismin ja englantilaisen taloustieteen, maallikkoli- 
beralismin ja historismin, joka on koko nykyaikaisen 
elämänkatsomuksen perustana. Käytännön filosofia 
kruunaa kaiken tuon älyllisen ja moraalisen uudistus- 
liikkeen, jonka kansankulttuurin ja korkeakulttuurin 
vastakohtaisuus tekee dialektiseksi. Se vastaa yhdistel- 
mää: protestanttinen uskonpuhdistus + Ranskan val- 

lankumous. Se on filosofiaa, joka on myös politiikkaa, 
ja politiikkaa, joka on myös filosofiaa. Se on vielä kan- 
sanomaisessa kehitysvaiheessaan: riippumattoman si- 
vistyneistön kehittäminen ei ole mikään helppo tehtä- 
vä. Se edellyttää pitkää prosessia, johon liittyy toimin- 
taa ja vastatoimintaa, yhteenliittymistä ja hajoamista, 
hyvin monenlaista ja monimutkaista uudelleen ryhmit- 
tymistä. Tämä katsomus kuuluu alistetulle yhteiskun- 
taryhmälle, jolla ei ole ollut historiallista aloitetta, joka 
laajenee jatkuvasti mutta epäelimellisesti ja joka ei yllä 
tietylle laadulliselle asteelle eli valtion haltuunottoon ja 
hegemonian toteuttamiseen koko yhteiskunnassa mikä 
yksin tekee mahdolliseksi tietyn elimellisen tasapainon 
sivistyneistöryhmän kehityksessä. Myös käytännön fi- 
losofiasta on tullut ”ennakkoluulo” ja ”taikausko”: sel- 
laisenaan se on nykyajan historismin kansanomainen 
aspekti, mutta se pitää sisällään tämän historismin voit- 
tamisen periaatteen. Kulttuurin historiassa, joka muu- 
ten on paljon laajempi kuin filosofian historia, on joka 
kerran tapahtunut ”materialismin” kukoistus kun kan- 
sankulttuuri on puhjennut kukoistukseen koska silloin 
elettiin murrosvaihetta ja kansan muodostamasta mal- 
mista sulatettiin uuden luokan metalli. Samalla hetkel- 
lä perinteiset luokat takertuivat puolestaan spiritualis- 
miin. Ranskan vallankumouksen ja restauraation välis- 
sä Hegel on antanut dialektisen muodon ajattelun kah- 
delle momentille, materialismille ja spiritualismille, 
mutta synteesiksi tuli ”mies joka kävelee päällään” .s3 
Hegelin työn jatkajat ovat särkeneet tuon ykseyden ja 
palanneet toisaalta materialistisiin ja toisaalta spiritu- 
alistisiin järjestelmiin. Käytännön filosofia on perusta- 
jassaan elänyt uudelleen koko tämän kokemuksen, jon- 
ka muodostavat hegeliläisyys, feuerbachilaisuus ja 
ranskalainen materialismi, voidakseen rakentaa jälleen 
dialektisen ykseyden synteesin: ”miehen, joka kävelee 
jaloillaan”. Hegeliläisyyden osaksi tullut jakautuminen 
on toistunut käytännön filosofian kohdalla eli dialekti- 
sesta ykseydestä palattiin toisaalta filosofiseen materi- 

alismiin kun taas nykyajan idealistinen korkeakulttuu- 
ri on pyrkinyt sisäistämään käytännön filosofiasta sen, 
minkä se välttämättä tarvitsi uuden elämännesteen löy- 
tämiseksi. 

”Poliittisesti” materialistinen katsomus on lähellä 
kansaa, lähellä ”tervettä järkeä”. Se liittyy suoraan mo- 
niin uskomuksiin ja ennakkoluuloihin, lähes kaikkeen 
kansanomaiseen taikauskoon (noituuteen, henkiin jne). 
Tämä on nähtävissä kansanomaisessa katolisuudessa ja 
erityisesti kreikkalaiskatolisuudessa. Kansanomainen 
uskonto on karkean materialistista; kuitenkin sivisty- 
neistön virallinen uskonto pyrkii estämään että syntyisi 
kaksi erillistä uskontoa, kaksi erillistä kerrostumaa, jot- 
tei sivistyneistön uskonto erkanisi joukoista, jottei siitä 
tulisi myös virallisesti suppeiden piirien ideologia niin 
kuin se todellisuudessa on. Mutta ei pidä sekoittaa käy- 
tännön filosofian ja katolisuuden suhtautumistapoja tä- 
hän kysymykseen. Kun edellinen ylläpitää dynaamista 
yhteyttä ja pyrkii jatkuvasti kohottamaan yhä uusia 
kansanjoukkoja korkeammalle kulttuurin tasolle, jäl- 
kimmäinen on taipuvainen ylläpitämään puhtaasti me- 
kaanista yhteyttä, ulkonaista yhtenäisyyttä, joka ennen 
kaikkea perustuu suuriin joukkoihin eniten vetoavaan 
liturgiaan ja palvontaan. Monet kerettiläisten yritykset 
olivat kansanjoukkojen voimanosoituksia kirkon uu- 
distamiseksi ja sen lähentämiseksi kansaan kansaa ko- 
hottamalla. Kirkko on usein vastannut tähän erittäin 
väkivaltaisesti. Se on perustanut jesuiittojen veljeskun- 
nan. Se on panssaroinut itsensä Trenton kirkollisko- 
kouksen$1 päätöksillä. Se on luonut ihmeellisen valin- 
tamekanismin, jolla se valitsee intellektuellinsa ”de- 
mokraattisesti” mutta ne on valittu yksilöinä eikä kan- 
san piirissä esiintyvien ryhmien edustajina. 

Kulttuurikehityksen historiassa on kiinnitettävä eri- 
tyistä huomiota kulttuurin organisaatioon ja henkilös- 
töön, joka konkreettisesti muodostaa tämän organisaa- 
tion. Guido de Ruggieron renessanssia ja uskonpuhdis- 
tusta koskevasta kirjasta*5 voidaan nähdä mikä on ollut 

lukuisien intellektuellien kanta. Heidän etunenässään 
oli Erasmusf$$: he taipuivat vainojen ja polttorovioiden 
edessä. Uskonpuhdistuksen kantajana on sen tähden 
ollut koko Saksan kansa, eriytymättömänä joukkona, 
eikä sivistyneistö. Nimenomaan sivistyneistön luopu- 
ruus vihollisen edessä selittää uskonpuhdistuksen ”he- 
delmättömyyden” korkeakulttuurin piirissä kunnes us- 
konnollisina pysyneistä kansanjoukoista hitaasti erot- 
tui uusi sivistyneistöryhmä, joka saavutti huippunsa 
klassisessa filosofiassa. 

Jotakin samankaltaista on tapahtunut tähän mennes- 
sä käytännön filosofiassa. Suuria ajattelijoita, joita syn- 
tyi sen piirissä, oli vain muutamia eivätkä he olleet si- 
doksissa kansaan. He eivät lähteneet kansasta vaan pe- 
rinteisistä keskiluokista, joiden piiriin he palasivat 
suurten historiallisten ”käänteiden” aikoina. Toiset jäi- 
vät, mutta suorittaakseen uuden katsomuksen järjestel- 
mällisen revisioinnin eivätkä edistääkseen sen itsenäis- 
tä kehitystä. Kun väitetään käytännön filosofian olevan 
uusi, riippumaton, omaperäinen katsomus, vaikka se 
onkin yksi momentti maailmanhistoriassa, väitetään 
uuden, yhteiskunnallisten suhteiden myötä kehittyvän 
mutta vasta kehkeytyvän kulttuurin olevan riippuma- 
tonta ja omaperäistä. Se mikä kulloinkin on olemassa 
on vanhan ja uuden muuttuva yhdistelmä, kulttuuri- 
suhteiden hetkellinen tasapaino, joka vastaa yhteiskun- 
nallisten suhteiden tasapainoa. Vasta uuden valtion 
muodostamisen jälkeen kulttuuriongelma kohoaa esiin 
kaikessa monimutkaisuudessaan ja vaatii johdonmu- 
kaisen ratkaisun. Ennen valtion muodostamista on jo- 
ka tapauksessa suhtauduttava kriittisesti ja poleemises- 
ti, ei koskaan dogmaattisesti. Suhtautumistavan on ol- 
tava romanttinen mutta tämän romanttisuuden on tie- 
toisesti pyrittävä klassisismiin. 


Huomautus 1. On tutkittava restauraation kauttas? kautena 
jolloin kehiteltiin nykyajan kaikki historistiset opit mukaan 

lukien käytännön filosofia, joka kruunaa tuon aikakauden ja 
joka muuten muotoiltiin vuoden 1848 aattona, kun restauraa- 
tio luhistui kaikkialla ja Pyhä Allianssi hajosi palasiksi. Res- 
tauraatio on, kuten tiedetään, vain vertauskuvallinen ilmaus. 
Mitään todellista ancien rögimen restauraatiota ei suoritettu 
vaan pelkästään voimien uudelleen ryhmittäminen siten, että 
keskiluokkien vallankumoukselliset saavutukset rajattiin ja 
saatettiin lain muotoon. Ranskan kuninkaasta ja Rooman 
paavista tuli kummastakin oman puolueensa johtaja eivätkä 
he enää kiistattomasti edustaneet Ranskaa ja kristikuntaa. 
Erityisesti paavin asemaa järkytettiin ja tuosta lähtien alkoi 
muodostua ”taistelevien katolilaisten” pysyviä elimiä, jotka 
muiden välivaiheiden jälkeen, 1848—49, 1861 (kun kirkkoval- 
tion hajoaminen alkoi Emilian legaatioiden annektoinnilla), 
1870 ja sodanjälkeisenä kautena, muodostivat Azione Cattoli- 
can mahtavan mutta puolustusasemissa olevan järjestön. 
Restauraatiokauden historistiset teoriat olivat vastakkaisia 
1700-luvun abstrakteille ja utopistisille ideologioille, jotka jat- 
koivat eloaan 1870 asti proletaarisena etiikkana, politiikkana 
ja filosofiana erityisesti Ranskassa. Käytännön filosofia vas- 
tustaa 1700-luvulta peräisin olevaa joukkojen filosofiaa sen 
kaikissa muodoissa, alkaen kaikkein lapsellisimmista muo- 
doista ja päätyen Proudhoniin johon on ympätty jonkinlainen 
konservatiivinen historismi ja jota voitaisiin sanoa Ranskan 
Giobertiksis8; hän on kuitenkin kansanjoukkojen Gioberti 
mikä johtuu Italian historiallisesta jälkeenjääneisyydestä 
Ranskaan verrattuna kuten v. 1848 ilmenikin. Vaikka konser- 
vatiiviset historioitsijat, vanhoillisuuden teknikot ovatkin hy- 
vissä asemissa arvostelemaan muumioituneiden jakobiinis- 
ten ideologioiden utopistista luonnetta, käytännön filosofeilla 
on parempi lähtökohta arvioida jakobinismin todellista histo- 
riallista arvoa Ranskan uuden kansakunnan luovana osateki- 
jänä, tietyissä olosuhteissa suoritettuna, rajoitettuna toiminta- 
na eikä sen abstraktista arvoa ihailtuna toimintana. 


Käytännön filosofeilla on parempi lähtökohta arvioida 
myös sitä historiallista tehtävää joka kuului näille samoille 
konservatiiveille. Nämä olivat itse asiassa jakobiinien häpei- 
leviä jälkeläisiä, jotka kirosivat jakobiinien liioitteluja samalla 
kun hallitsivat huolella heidän perintöään. Käytännön filoso- 
fia ei ainoastaan väittänyt selittävänsä ja perustelevansa koko 
menneisyyttä vaan myös selittävänsä ja perustelevansa itsen- 

sä historiallisesti. Se oli suurinta ”historismia”, totaalista va- 
pautumista abstraktisesta ”ideologiasta”, historiallisen maail- 
man todellista valloittamista, uuden sivilisaation alku. 


Talous ja ideologia 


Vaatimus (joka tuodaan esiin historiallisen materialis- 
min perusväittämänä), jonka mukaan politiikan ja ideo- 
logian kaikki heilahtelut on esitettävä rakenteen välit- 
töminä ilmauksina, on torjuttava teoreettisesti alkeelli- 
sena lapsentautina ja käytännössä se on torjuttava 
konkreettisten poliittisten ja historiallisten teosten kir- 
joittajan Marxin autenttisella todistusaineistolla. Erityi- 
sen tärkeitä ovat tässä yhteydessä Brumairekuun 18 ja 
kirjoitukset Idän kysymyksestä, mutta myös muut 
(Vallankumous ja vastavallankumous Saksassa, Kan- 
salaissota Ranskassa ja pienemmät työt). Näiden teos- 
ten erittely sallii määritellä paremmin marxilaisen 
historiallisen metodologian, kun yhdistetään, selvite- 
tään ja tulkitaan kaikissa teoksissa hajallaan esiintyvät 
teoreettiset väitteet. Näin nähdään kuinka monta todel- 
lista varausta Marx liittää konkreettisiin tutkimuksiin- 
sa, varauksia, joille ei voinut olla sijaa yleisteoksissa.* 
Näiden varausten joukosta voidaan valita seuraavat esi- 
merkit: 

1) Rakenteen tunnistamisen (staattisesti, ikään kuin 
hetken vangitsevalla valokuvalla) vaikeus kerrasta toi- 
seen. Politiikka on todellisuudessa kerta kerralta ra- 


* Niitä voisi sijoittaa vain Bernheim-tyyppiseen järjestel- 
mälliseen metodinselvitykseen.s9 Bernheimin teos voidaan 
pitää mielessä historiallisen materialismin koulukirjan tai 
”kansantajuisen tutkielman” tyyppiesimerkkinä, jossa filolo- 
gisen ja tieteellisen metodin ohella —- Bernheim pitäytyy ohjel- 
mansa mukaan metodin tarkasteluun mutta siihen sisältyy 
kuitenkin lausumattomana tietty maailmankatsomus — olisi 
avoimesti käsiteltävä marxilaista historiankäsitystä. (Gram- 
scin huomautus) 

kenteen kehitystendenssien heijastusta eikä näiden 
tendenssien välttämättä tarvitse toteutua. Rakenteen 
kehityksen tiettyä vaihetta voidaan konkreettisesti tut- 
kia ja analysoida vasta sen jälkeen kun se on käynyt lä- 
pi koko kehitysprosessinsa, mutta ei prosessin aikana 
muuten kuin esittäen hypoteeseja ja ilmoittaen selvästi, 
että kysymys on hypoteeseista. 

2) Edellisestä varauksesta seuraa, että tietty poliitti- 
nen toimenpide on saattanut olla hallitsevien luokkien 
johtajien tekemä virhearviointi, virhe, jonka historian 
kehitys hallitsevien luokkien parlamentaaristen ”halli- 
tuskriisien” kautta korjaa ja voittaa: mekaaninen histo- 
riallinen materialismi ei ota huomioon erehdyksen 
mahdollisuutta vaan näkee kaikki poliittiset toimenpi- 
teet välittömästi rakenteen määrääminä tapahtumina, 
siis heijastumina todellisesta ja pysyvästä (ja toteutu- 
neesta) rakenteen muutoksesta. ”Erehdyksen” periaate 
on monimutkainen: kysymyksessä voi olla sekä yksi- 
löllinen virheellisestä arviosta lähtevä impulssi että 
tiettyjen ryhmien tai ryhmäkuntien hegemoniapyrki- 
mysten (jotka saattavat epäonnistua) ilmentymiä johta- 
van ryhmittymän sisällä. 

3) Ei oteta tarpeeksi huomioon, että monet poliittiset 
toimenpiteet johtuvat sisäisestä, organisatorisluontoi- 
sesta pakosta eli puolueen, ryhmän tai yhteiskunnan 
koossapitämisen tarpeesta. Tämä ilmenee selvästi esim. 
katolisen kirkon historiasta. Mikäli jokaiselle kirkon si- 
säiselle ideologiselle taistelulle haluttaisiin löytää väli- 
tön ja ensisijainen selitys rakenteesta, joutuisi siinä no- 
peasti kiinni. Näin on kirjoitettu monia poliittis-talou- 
dellisia romaaneja. On ilmeistä, että suurin osa näistä 
keskusteluista liittyy lahkolaisiin järjestötarpeisiin. 
Rooman ja Bysantin välisessä, Pyhän Hengen vuoda- 
tusta koskevassa kiistassa olisi naurettavaa etsiä Itä- 
Euroopan rakenteesta väitettä, että Pyhä Henki tulee 
vain Isästä, ja toisaalta lännen rakenteesta väitettä, että 
se tulee sekä Isästä että Pojasta. Molemmat kirkot, joi- 
den olemassaolo ja joiden välinen ristiriita on riippu- 

vainen rakenteesta ja ylipäänsä historiasta, ovat esittä- 
neet nämä kysymykset eron ja sisäisen koossapysymi- 
sen perusteina. Mutta kumpikin kirkko olisi yhtä hyvin 
voinut väittää sitä, mitä väitti toinen: eron ja kamppai- 
lun periaate olisi kuitenkin säilynyt. Kysymyksessä 
olevan historiallisen ongelman muodostaa juuri tämä 
eron ja kamppailun ongelma eikä lippu, jota jokin osa- 
puoli sattumalta kantoi. 

Ideologisia jatkokertomuksia kirjoittava Problemi del 
Lavoro -lehden avustaja (joka lienee maineikas Franz 
Weiss) väittää viihdejutussaan ”Venäläinen dumping ja 
sen historiallinen merkitys”, jossa puhutaan juuri kris- 
tinuskon alkuaikojen kiistoista, että nämä kiistat liittyi- 
vät välittömästi ajan aineellisiin oloihin ja että syy mik- 
si emme onnistu tunnistamaan tätä välitöntä yhteyttä 
on se, että tapahtumat ovat kaukaisia tai että meillä on 
älyllisiä puutteita. Tämä on helppo mutta tieteellisesti 
merkityksetön ratkaisu. Jokaisesta todellisesta histo- 
riallisesta vaiheestahan jää jälkiä seuraaviin vaiheisiin 
ja näistä jäljistä muodostuu tavallaan paras aineisto sen 
dokumentoimiseksi. Historiallinen prosessi on ajalli- 
nen ykseys, jossa nykyaika sisältää koko menneisyy- 
den ja menneisyydestä toteutuu vain se mikä on ”olen- 
naista” ilman jäänteitä siitä ”jota on mahdotonta tietää” 
ja joka muka olisi tosi ”olemus”. ”Kadonnut” osa, joka 
siis ei välittynyt dialektisesti historiallisessa prosessis- 
sa, ei sinänsä ollut varteenotettava, vaan sattumalta 
syntynyttä ”kuonaa”, se oli kronikkaa eikä historiaa, 
pintailmiö, joka loppujen lopuksi voidaan sivuuttaa. 

Sivistyneistön muodostuminen 


Sivistyneistön muodostuminen 


Gramscin kirje Tanjalle 7.9.1931 


”.. Tekemäni tutkimus intellektuelleista on suunnitel- 
mana hyvin mittava ja itse asiassa luulen, ettei Italiassa 
ole kirjoitettu kirjoja tästä aiheesta. On tietysti olemas- 
sa koko joukko oppinutta aineistoa, joka kuitenkin on 
hajonnut lukemattomiin aikakauslehtiin ja paikallisiin 
historiallisiin arkistoihin. Muutoin laajennan suuressa 
määrin intellektuellin käsitettä enkä rajoitu tavanmu- 
kaiseen käsitykseen, joka laskee mukaan vain suuret 
intellektuellit. Tämä tutkimus koskee myös tiettyjä val- 
tion käsitteen määrityksiä. Valtio on tapana käsittää 
poliittisena yhteiskuntana (tai diktatuurina tai pakko- 
koneistona, joka yhdenmukaistaa kansanjoukot vallit- 
sevaa tuotannon tai talouden tyyppiä vastaaviksi) eikä 
poliittisen yhteiskunnan ja kansalaisyhteiskunnan tasa- 
painotilana (tai sinä hegemoniana, jota tietty yhteiskun- 
taryhmä harjoittaa koko kansakunnassa ns. yksityisten 
organisaatioiden kuten kirkon, ammattiyhdistysten, 
koulujen jne. kautta), jolloin intellektuellit toimivat 
juuri kansalaisyhteiskunnassa (esim. Ben. Croce on 
eräänlainen maallikkopaavi ja erityisen tehokas hege- 
monian harjoittamisen väline, vaikka hän silloin tällöin 
huomaa olevansa vastakkain yhden tai toisen hallituk- 
sen kanssa jne.). Tämä intellektuellien funktio, kuten 
minä sen näen, selvittää syyn tai yhden syistä keskiai- 
kaisten kaupunkikommuunien tuhoutumiselle, siis 
syyn sille, että hallitus, jota johti taloudellinen luokka 
joka ei osannut luoda omaa intellektuellien katego- 
riaansa eikä siis harjoittaa diktatuurin ohella myös he- 
gemoniaa, tuhoutui. Italialaiset intellektuellit eivät 

luonnostaan olleet kansallisia ja kansanomaisia vaan 
kosmopoliittisia aivan kuin kirkko. Leonardolle oli yh- 
dentekevää myikö hän herttua Valentinolle Firenzen 
linnoituksista tekemänsä piirustukset. Kaupunkivaltiot 
olivat siis syndikalistinen valtio, joka ei kyennyt ohitta- 
maan tätä vaihetta ja muodostumaan yhtenäiseksi val- 
tioksi Machiavellin turhaan antamien ohjeiden mu- 
kaan. Machiavelli halusi organisoimalla sotaväen järjes- 
tää kaupungin hegemonian suhteessa maaseutuun ja 
häntä voidaan sen vuoksi pitää ensimmäisenä italialai- 
sena jakobiinina (toinen oli Carlo Cattaneo, mutta hä- 
nellä oli aivan liikaa unikuvia päässään). Tästä voi nyt 
päätellä, että renessanssi on nähtävä taantumuksellise- 
na ja sortavana liikkeenä suhteessa kaupunkikommuu- 
nien kehitykseen jne. Kirjoitan kaikesta tästä saadakse- 
ni sinut vakuuttuneeksi siitä, että jokaista Italian histo- 
rian aikakautta aina Rooman keisarikunnasta Risorgi- 
mentoon on tutkittava tästä monografisesta näkökul- 
masta käsin ...”* 


SIVISTYNEISTÖN MUODOSTUMINEN ** 


Onko sivistyneistö itsenäinen ja riippumaton yhteis- 
kuntaryhmä vai onko jokaisella yhteiskuntaryhmällä 


* Vrt. Gramsci: Lettere dal carcere, Torino 1965, s. 481482. 
Huomautus 
Tanja on Tatjana Schucht, Gramscin käly. 

Herttua Valentino, joka myös tunnetaan Cesare Borgian 
(1476-1517) nimellä, hallitsi Romagnan provinssia isänsä 
Aleksanteri VI:n paavikautena. 

Carlo Cattaneo (1801-1869) oli Milanon vuoden 1848 ”viiden 
päivän kapinan” johtaja. (Toim.) 

** Seuraava teksti sisältyy vihkoon n:o 12, jonka otsikkona 


on ”Intellektuellien historiaa koskevaa tutkielmien sarjaa 
varten tehtyjä muistiinpanoja ja hajamerkintöjä”. Gramsci 

oma erikoistunut sivistyneistön kategoriansa? Ongel- 
ma on monimutkainen, sillä sivistyneistön eri kategori- 
oiden historiallinen muodostumisprosessi on todelli- 
suudessa saanut monia muotoja. 

Näistä muodoista tärkeimmät kaksi ovat: 

1) Syntyessään taloudellisessa tuotannossa suoritta- 
mansa olennaisen tehtävän luomalta perustalta jokai- 


kirjoitti ensimmäisen version 1930-32 ja tässä julkaistun vii- 
meistellymmän version 1932. Hän esittää siinä tutkimuspro- 
jektinsa teoreettiset puitteet, eräänlaisen yhteenvedon intel- 
lektuellien asemasta historiassa ja politiikassa. 

Intellektuellin (intellettuale) käsitteeseen liittyy käännös- 
ongelma: Gramsci pyrkii antamaan käsitteelle tietyn, tavalli- 
sesta poikkeavan sisällön, jotta sitä voitaisiin käyttää työ- 
väenluokan järjestäytymisen ja vallankumouksellisen politii- 
kan erittelyissä. Tällä näkökohdalla voitaisiin perustella ”in- 
tellektuelli”-sanan johdonmukaista käyttöä aina missä Gram- 
sci käyttää sitä. Suomen kieleen on kuitenkin vaikeata saada 
mahtumaan niin paljon ”intellektuelleja”, minkä vuoksi käy- 
tämme rinnan sivistyneistö-sanaa (la guistione degli intellet- 
tuali on luontevammin ”sivistyneistökysymys” kuin ”kysy- 
mys intellektuelleista” jne). Olisi kuitenkin pidettävä mieles- 
sä, että sivistyneistön käsite Gramscilla käsittää paljon laa- 
jempia ihmisjoukkoja kuin sillä tähän saakka on ymmärretty. 

Vihkossa n:o 12 on tässä julkaistujen tekstien lisäksi kaksi 
pitkää muistiinpanoa koulusta. Toisessa eritellään vuoden 
1923 ns. Gentilen uudistusta, eli Giovanni Gentilen ja Bene- 
detto Crocen johdolla fasismin kauden alussa toimeenpantua 
koulu-uudistusta. Gramsci pohtii esimerkiksi ”kreikan ja lati- 
nan kielen kieliopillisen opiskelun” merkitystä. Vanhassa 
koulussa tämä oli ollut enemmän kuin yksi koulun aineista, 
se oli ollut vanhan koulun varsinainen kasvatusperiaate. Gen- 
tilen uudistus oli hyökkäys vanhaa koulua vastaan, hyök- 
käys, jota Gramsci ei pitänyt riittävästi perusteltuna. Vanha 
kasvatusperiaate olisi korvattava uudella, mutta vaikeudet 
ovat tässä suuret ja jos tavoitteena on uuden sivistyneistön 
tuottaminen yhteiskuntaluokasta, joka ei perinteisesti ole ke- 
hittänyt tähän vaadittavaa asennetta, vaikeudet ovat ennen- 
näkemättömän suuret, kirjoittaa Gramsci. Gramscin ratkaisu- 
ehdotukset kysymykseen uudesta kasvatusperiaatteesta nä- 
kyvät muistiinpanoista, jotka koskevat uuden intellektuelli- 
tyypin syntymistä. Gramsci lähtee polyteknisen kasvatuksen 
välttämättömyyden teesistä ja yrittää sitoa koulukysymyksen 
poliittiseen perspektiiviinsä. — Toinen muistiinpano koulusta 
käsittelee eri tyyppisiä ja tasoisia koulutuslaitoksia ja koulu- 
tuspolitiikan määrällisiä kysymyksiä. Gramsci esittää siinä 
myös ajatuksia peruskoulusta (scuola unitaria). (Toim) 

nen yhteiskuntaryhmä?? luo samalla itselleen elimelli- 
sesti yhden tai useamman sivistyneistön kerrostuman, 
joka antaa sille yhtenäisyyttä ja tietoisuutta sen omasta 
tehtävästä ei ainoastaan taloudessa vaan myös yhteis- 
kunnallisessa elämässä ja politiikassa. Kapitalistinen 
yrittäjä luo itsensä ohella myös teollisuusteknikon, po- 
liittisen taloustieteen tutkijan, uuden kulttuurin ja uu- 
den oikeusnormiston organisaattorin jne. jne. On otet- 
tava huomioon, että yrittäjä edustaa yhteiskunnallisesti 
korkeampaa kehitysastetta, jolle jo on ominaista tietty 
johtamiskyky ja tekninen (siis älyllinen) kyky. Hänellä 
on oltava tiettyä teknistä kykyä myös ahtaasti määritel- 
lyn toimintapiirinsä ja yrityksensä ulkopuolella, aina- 
kin taloudellista tuotantoa lähellä olevilla aloilla. (Yrit- 
täjän on osattava organisoida ihmisjoukkoja sekä nii- 
den ”luottamusta”, jotka sijoittavat varoja hänen yri- 
tykseensä tai ostavat hänen tavaroitaan.) 

Vaikkei kaikkien yrittäjien, niin ainakin yrittäjien tie- 
tyn eliitin on kyettävä toimimaan yhteiskunnan yleise- 
nä organisaattorina koko sen monimutkaisessa palve- 
lusten muodostamassa elimistössä aina valtion elimis- 
töä myöten, koska sen on luotava mahdollisimman suo- 
tuisat olot oman luokkansa vallan laajentumiselle. Yrit- 
täjien eliitillä on ainakin oltava kykyä valikoida ”asi- 
amiehet” (erikoistuneet toimihenkilöt), joiden vastuulle 
yrityksen ulkopuolisten yleisten suhteiden organisoin- 
tityö voidaan uskoa. Voidaan havaita, että jokaisen yh- 
teiskuntaluokan itsensä ohella synnyttämä ja kehityk- 
sensä edetessä muokkaama ”elimellinen” sivistyneistö 
pääasiallisesti koostuu henkilöistä, jotka ovat ”erikois- 
tuneet” uuden luokan esiin nostaman uuden yhteis- 
kunnallisen tyypin perustoiminnan eri puoliin.?! 

Myös feodaaliherroilla oli muuan erityinen tekninen 
taito, nimittäin sotataito, ja juuri sinä hetkenä, jona 
aatelisto alkaa menettää sotateknistä monopoliase- 
maansa, alkaa feodalismin kriisi. Sivistyneistön muo- 
dostuminen feodalismin aikana ja myös aiemmin, antii- 
kin aikana on kuitenkin kysymys, jota on tutkittava 

erikseen. On tutkittava konkreettisesti niitä teitä ja 
muotoja, joita kyseinen muodostuminen ja kehitys 
noudattavat. Niinpä on todettava, että vaikka talonpoi- 
kaisjoukoilla onkin olennainen osuus tuotannossa, ne 
eivät kehitä omaa ”elimellistä” sivistyneistöään eivätkä | 
”sulata itseensä” yhtäkään ”perinteisen” sivistyneistön 
kerrostumaa. Kuitenkin muut yhteiskuntaryhmät saa- 
vat talonpoikaisjoukoista monia oman sivistyneistönsä 
jäseniä ja suuri osa perinteistä sivistyneistöä on alkupe- 
rältään talonpoikaista. 

2) Kuitenkin jokainen ”olennainen” yhteiskuntaryh- 
mä, joka ilmaantuu historiaan edellisestä taloudellises- 
ta rakenteesta sen (tuon rakenteen) erään kehitysvai- 
heen ilmauksena, on ainakin tähänastisessa historiassa 
kohdannut jo aikaisempia sivistyneistön kategorioita. 
Ne näyttävät jopa edustavan tiettyä historiallista jatku- 
vuutta, jota mutkikkaimmat ja syvällisimmätkään yh- 
teiskunnallisten ja poliittisten muotojen mullistukset 
eivät ole keskeyttäneet. 

Tyypillisin näistä sivistyneistön kategorioista on pa- 
pisto, jolla oli eräiden tärkeiden palvelusten pitkäaikai- 
nen monopoliasema (kokonaisena historiallisena aika- 
kautena, jota tuo papiston monopoliasema osin jopa 
luonnehtii). Sillä oli yksinoikeus uskonnolliseen ideolo- 
giaan, toisin sanoen aikakauden filosofiaan ja tietee- 
seen, kouluun, opetukseen, moraaliin, oikeudenkäyt- 
töön, hyväntekeväisyyteen, sairaanhoitoon jne. Voim- 
me katsoa, että papisto liittyi elimellisesti maa-aatelis- 
toon: se oli lainsäädännöllisesti rinnastettavissa aatelis- 
toon, jonka kanssa se jakoi maan feodaalisen omistuk- 
sen ja omistukseen liittyvät valtiolliset etuoikeudet.* 


* Lääkärit ovat kyseisen sivistyneistön eräs kategoria, joka 
on ”kirkonmiesten” jälkeen ehkä tärkein arvovaltansa ja al- 
kukantaisessa yhteiskunnassa suorittamansa sosiaalisen teh- 
tävän vuoksi. Tarkoitamme lääkäreitä sanan laajassa merki- 
tyksessä, eli kaikkia niitä, jotka ”taistelevat” tai näyttävät tais- 
televan kuolemaa ja sairauksia vastaan. Tästä aiheesta vrt. Ar- 
turo Castiglionen teosta ”Storia della medicina” (Lääketie- 

Mutta kirkonmiesten monopoli päällysrakenteessa ei 
toteutunut taisteluitta eikä rajoituksitta.* Sen tähden 
syntyi eri muodoissa (joita on konkreettisesti tutkittava 
ja tarkasteltava) muita ryhmiä, joita kuningasvallan 
keskittyminen ja lopulta ehdoton yksinvaltius edistivät 
ja laajensivat. Niin muodostui virkamiesaateli omine 
etuoikeuksineen, hallintomiesten kerrostuma jne., syn- 
tyivät tiedemiehet, teoreetikot, filosofit, jotka eivät 
enää olleet kirkonmiehiä jne. 

Koska nuo perinteisen sivistyneistön monet ryhmät 
tuntevat keskeytymättömän historiallisen perinteensä 
ja ”pätevyytensä” ”ammattikuntahenkenä”, he pitävät 
itseään itsenäisinä ja riippumattomina valtaa pitävästä. 
yhteiskuntaryhmästä. Tämä heidän asenteensa vaikut- 
taa myös ideologiaan ja politiikkaan ja sillä on laaja- 
kantoiset seuraukset. Koko idealistinen filosofia voi- 
daan helposti kytkeä asemaan, jonka sivistyneistö yh- 
teiskunnallisena ryhmittymänä omaksuu ja se voidaan 
määritellä sen yhteiskunnallisen utopian ilmaukseksi, 
jonka mukaan sivistyneistö luulee olevansa ”riippuma- 


* Tästä on peräisin sanan ”chierico” (”kirkonmies”) yleis- 
tynyt lisämerkitys "intellektuelli" tai ”spesialisti” monissa ro- 
maanisissa kielissä tai niissä kielissä, joihin romaaniset kielet 
kirkkolatinan välityksellä ovat voimakkaasti vaikuttaneet. 
Sama koskee "chiericon” vastakohtaa, sanaa ”laico” (”maal- 
likko”), joka merkitsee asiaa tuntematonta, ei-spesialistia. 
(Gramscin huomautus) 


teen historia). On muistettava, että uskonnon ja lääketieteen 
välillä on ollut yhdysside, joka tietyillä aloilla on vieläkin ole- 
massa: on sairaaloita, joissa uskonnollisilla järjestöillä on hal- 
lussaan tietyt organisaatiotehtävät sen lisäksi että mihin il- 
mestyy lääkäri, sinne ilmestyy myös pappi (manaukset, erilai- 
set aputehtävät jne.) — Monet suuret uskonnolliset henkilöt 
olivat suuria ”terapeutteja” ja heitä myös pidettiin sellaisina: 
tähän liittyi ajatus ihmeestä, jopa kuolleiden ylösnousemuk- 
sesta. Kuninkaista säilyi myös pitkään uskomus, että he pys- 
tyivät parantamaan kätten päälle panemisella jne. (Gramscin 
huomautus, O 6, 209) 

ton”, itsenäinen, omaperäisillä ominaisuuksilla varus- 
tettu jne. 


On kuitenkin huomattava, että vaikka paavi ja kirkon 
ylin johto uskovatkin olevansa läheisemmässä yhtey- 
dessä Kristukseen ja apostoleihin kuin senaattoreihin 
Agnelliin ja Benniin, sama ei koske esimerkiksi Crocea 
eikä Gentileä. Varsinkin Croce tuntee voimakasta yh- 
teyttä Aristoteleeseen ja Platoniin, mutta hän ei peitä, 
vaan päinvastoin tuo esiin yhteytensä senaattoreihin 
Agnelliin ja Benniin??, ja juuri siitä on etsittävä Crocen 
filosofian kaikkein merkittävintä piirrettä.73 


Mitkä ovat termin ”sivistyneistö” ”äärirajat”? Onko 
olemassa yleiskriteeriä, joka luonnehtisi yhtäläisesti 
kaikkia moninaisia älyllisiä toimintoja ja samalla olen- 
naisesti erottaisi ne muiden yhteiskuntaryhmien toi- 
minnoista? Mielestäni yleisin metodinen virhe on se, 
että erottavaa kriteeriä on etsitty älyllisistä toiminnois- 
ta itsestään, eikä sen sijaan koko siitä suhteiden järjes- 
telmästä, johon nuo toiminnat (ja niin ollen myös niitä 
edustavat ryhmät) sijoittuvat yhteiskunnallisten suhtei- 
-den yleisessä kokoonpanossa. Esimerkiksi työläistä ja 
proletaaria ei erityisesti luonnehdi käsillä tai työkaluil- 
la suoritettu työ sinänsä, vaan tämä työ tietyissä oloissa 
ja tiettyjen yhteiskunnallisten suhteiden vallitessa. (Li- 
säksi voidaan todeta, ettei puhtaasti ruumiillista työtä 
ole olemassa ja että myös Taylorin ilmaus ”koulittu go- 
rilla”% on metafora, jonka tarkoituksena on osoittaa 
tietty raja: mikä tahansa ruumiiillinen työ, kaikkein me- 
kaanisin ja kurjinkin työ edellyttää jonkin vähimmäis- 
määrän teknistä taitoa, siis jonkin vähimmäismäärän 
luovaa älyllistä toimintaa.) Olemme jo todenneet, että 
yrittäjällä on omaa toimintaansa varten oltava tiettyjä 
älyllisiä valmiuksia, vaikkei hänen yhteiskunnallinen 
hahmonsa määräydykään niistä, vaan nimenomaan 
niistä yleisistä yhteiskunnallisista suhteista, jotka luon- 
nehtivat yrittäjän asemaa teollisuudessa. 


Kaikki ihmiset ovat sivistyneistöä, voitaisiin tämän 

mukaan sanoa; mutta kaikilla ei ole yhteiskunnassa si- 
vistyneistön tehtäviä.* 

Silloin kun tehdään ero sivistyneistön ja sivistyneis- 
töön kuulumattomien kesken, viitataan todellisuudessa 
vain ammattimaisen sivistyneistön välittömään sosiaa- 
liseen tehtävään, eli otetaan huomioon vain se puoli, jo- 
ka erityisessä ammatillisessa toiminnassa on keskei- 
nen: joko älyllinen toiminta tai lihas-hermostollinen 
ponnistus. Tämä merkitsee sitä, että vaikka voidaankin 
puhua sivistyneistöstä, ei voida puhua ei-sivistyneistös- 
tä, sillä sellaista ei ole olemassa. Mutta aivojen älyllisen 
työn ja lihas-hermostollisen ponnistuksen välinen suh- 
de ei aina ole sama, ja sen tähden on erilaisia erityisen 
älyllisen työn asteita. Ei ole olemassa inhimillistä toi- 
mintaa, jossa älyllä ei olisi mitään osuutta, homo fabe- 
ria ei voida erottaa homo sapiensista.?5 Jokainen ihmi- 
nen harjoittaa loppujen lopuksi jotakin ammattinsa ul- 
kopuolista älyllistä toimintaa ja on siis ”filosofi”, taitei- 
lija, hänellä on tietty maku ja jokin maailmankatsomus, 
hän noudattaa tietoisesti moraalista linjaa elämässään 
ja osallistuu siten jonkin maailmankatsomuksen ylläpi- 
tämiseen tai sen muuttamiseen eli herättämään uusia 
ajattelutapoja. 


Uuden sivistyneistökerroksen luomisen ongelma on 
sen tähden jokaisella ihmisellä jollekin asteelle kehitty- 
neen älyllisen toiminnan kriittistä muokkausta siten et- 
tä muunnetaan älyllisen toiminnan suhdetta lihas-her- 
mostolliseen ponnistukseen ja pyritään uuteen tasapai- 
notilaan, kunnes tuosta lihas-hermostollisesta ponnis- 
tuksesta, joka on osa aineellista ja yhteiskunnallista 
maailmaa jatkuvasti uudistavaa käytännön toimintaa, 
tulee uuden ja kokonaisvaltaisen maailmankatsomuk- 


* Näin siksi, että vaikka voikin sattua, että jokainen joskus 
paistaa itselleen pari kananmunaa tai ompelee revenneen tak- 
kinsa, ei silti sanota, että kaikki ovat kokkeja ja räätäleitä. 
(Gramscin huomautus) 

sen perusta. Perinteinen vulgarisoitu sivistyneistön 
tyyppi on kirjailija, filosofi tai taiteilija. Koska lehtimie- 
het pitävät itseään kirjailijoina, filosofeina ja taiteilijoi- 
na, he pitävät itseään myös sivistyneistön ”oikeina” 
edustajina. Nykyajan maailmassa teknisen koulutuk- 
sen, joka välittömästi liittyy teolliseen työhön jopa sen 
alkeellisimmassa ja vähiten erikoistuneessa muodossa, 
tulee muodostaa uuden tyypin sivistyneistön perusta. 


Tältä perustalta viikkolehti ”Ordine Nuovo” on työs- 
kennellyt tiettyjen uuden intellektualismin muotojen 
kehittämiseksi ja uusien käsitteiden määrittämiseksi, 
mikä ei ole vähäisin syy lehden menestykseen, koska 
tuollainen linja vastasi piileviä pyrkimyksiä ja oli sopu- 
soinnussa elämän todellisten kehitysmuotojen kans- 
sa.?6 Uuden sivistyneistön olemisen muoto ei enää voi 
perustua kaunopuheisuuteen, joka on tunteiden ja into- 
himojen ulkonainen ja hetkellinen purkaja. Sivistyneis- 
tön on osallistuttava aktiivisesti käytännön elämään ra- 
kentajina, organisaattoreina, ”herkeämättöminä va- 
kuuttelijoina”, eikä ainoastaan puhujina, mutta kuiten- 
kin ylivoimaisina abstraktiin matemaattiseen henkeen 
verrattuina. Työn-tekniikan asteelta sivistyneistö ko- 
hoaa tieteen-tekniikan asteelle ja humanistiseen histo- 
riankäsitykseen, jota ilman se jää ”asiantuntijaksi” eikä 
tule ”johtajaksi” (asiantuntijaksi+ poliitikoksi). 


Näin muodostuu historiallisesti sivistyneistön tehtä- 
vän harjoittamiseen erikoistuneita kategorioita. Niitä 
muodostuu kaikkien, mutta erityisesti tärkeimpien yh- 
teiskuntaryhmien yhteydessä, ja ne joutuvat laajem- 
man ja monimutkaisemman muokkauksen kohteeksi 
hallitsevan yhteiskuntaryhmän yhteydessä. Yksi jokai- 
sen valta-asemaan pyrkivän ryhmän ominaispiirre on 
taistelu perinteisen sivistyneistön sulauttamiseksi ja 
”ideologiseksi” valloittamiseksi, mikä on sitä nopeam- 
paa ja tehokkaampaa, mitä enemmän kyseinen ryhmä 
samanaikaisesti kehittää omaa elimellistä sivistyneis- 
töään. 

Koulutoiminnan ja -järjestelmän (sanan laajassa mer- 
kityksessä) valtava kehitys keskiajan maailmasta syn- 
tyneissä yhteiskunnissa osoittaa, miten tärkeitä sivisty- 
neistön eri kategorioista ja tehtävistä on nykymaail- 
massa tullut. On toisaalta pyritty syventämään ja laa- 
jentamaan jokaisen yksilön ”intellektuaalisuutta” ja 
toisaalta moninkertaistamaan ja kehittämään erikois- 
aloja. Tämä ilmenee niin koululaitoksen eriasteisista 
instituutioista kuin ns. ”korkeakulttuuria” ajavista eli- 
mistä tieteen ja tekniikan kaikilla aloilla. 

Koulu on väline sivistyneistön eri asteiden kehittämi- 
seen. Älyllisen toiminnan monitasoisuus eri valtioissa 
voidaan objektiivisesti mitata erikoisalojen koulujen 
määrällä ja niiden hierarkisoitumisasteella. Mitä laa- 
jempi on koulutuksen ”ala” ja mitä lukuisampia ovat 
koulun ”pystysuorat asteet” tietyssä valtiossa, sitä mo- 
nipuolisempia ovat sen kulttuuri ja sivilisaatio. Teol- 
lisen tekniikan piiristä saadaan vertauskohta: jonkin 
maan teollistumisaste perustuu sen koneteollisuuden 
konekantaan ja yhä tarkempien kojeiden valmistuk- 
seen käytettävän välineistön määrään. Maata, jolla on 
paras välineistö tiedemiesten koelaboratorioiden kojei- 
den ja niiden tarkistuslaitteiden valmistamista varten, 
voidaan sanoa teollis-teknisesti monipuolisimmaksi, si- 
vilisaatioltaan kehittyneimmäksi jne. Sama koskee si- 
vistyneistön kehittämistä ja sitä suorittavia kouluja. 
Korkeakulttuurin koulut ja laitokset ovat rinnastetta- 
vissa teolliseen tekniikkaan. Määrää ei voi erottaa laa- 
dusta tälläkään alalla. Kaikkein korkein tekninen ja 
kulttuurinen erikoistuminen edellyttää välttämättä 
mahdollisimman laajalle ulottuvaa alkeisopetusta sekä 
erittäin voimakasta toimintaa keskitason koulutuksen 
laajentamiseksi. Tämä välttämättömyys luoda mahdol- 
lisimman laaja perusta korkeimpien älyllisten ominai- 
suuksien valikoitumiselle ja kehittämiselle — jotta siis 
korkeakulttuurille ja kehittyneimmälle tekniikalle luo- 
taisiin demokraattinen rakenne — ei tietenkään toteudu 
vaikeuksitta. Se saattaa synnyttää sivistyneistön keski- 

kerroksiin kohdistuvia laajoja työttömyyskriisejä, joita 
todella esiintyykin kaikissa nykyaikaisissa yhteiskun- 
nissa. 

On huomattava, että sivistyneistön kerrostumien ke- 
hittyminen ei konkreettisessa todellisuudessa tapahdu 
abstraktilla demokraattisella tasolla, vaan hyvin konk- 
reettisten, perinteisten historiallisten prosessien mu- 
kaisesti. On muodostunut kerrostumia, jotka perintei- 
sesti ”tuottavat” intellektuelleja. Nämä ovat juuri ne 
kerrostumat, jotka tavallisesti ovat erikoistuneet ”sääs- 
tämään”, eli toisaalta maataomistavan porvariston kes- 
ki- ja alemmat kerrokset, toisaalta muutamat kaupun- 
kiporvariston keski- ja alemmat kerrokset. Eri tyypin 
koulujen (klassillisten ja ammatillisten) erilainen sijoit- 
tuminen ”talousalueelle” ja kyseisten kerrostumien eri 
kategorioiden monenlaiset pyrkimykset antavat muo- 
don älyllisen työn erikoisalojen eri haarojen tuotannol- 
le. Näin ollen Italiassa maaseudun porvaristo tuottaa 
ennen kaikkea valtion virkamiehiä ja vapaiden ammat- 
tien harjoittajia, kun taas kaupunkiporvaristo tuottaa 
teknikkoja teollisuudelle. Tämän vuoksi Pohjois-Italia 
tuottaa varsinkin teknikkoja ja Etelä-Italia erityisesti 
virkamiehiä ja vapaiden ammattien harjoittajia. 

Sivistyneistön ja tuotannon maailman suhde ei ole 
välitön niin kuin on yhteiskunnallisten perusryhmien 
ja tuotannon välinen suhde,.vaan se ”välittyy” eriastei- 
sesti koko yhteiskunnallisen kudoksen ja päällysraken- 
teiden kautta, joiden ”virkailijoita” intellektuellit ovat. 
Olisi mahdollista mitata sivistyneistön eri kerrosten 
”elimellisyys”, niiden enemmän tai vähemmän kiinteä 
yhteys johonkin yhteiskunnalliseen perusryhmään 
määrittämällä tehtävien ja päällysrakenteiden eri asteet 
alhaalta ylös (rakenteen perustasolta ylöspäin). Toistai- 
seksi voidaan määrittää kaksi suurta päällysrakenteen 
”tasoa”: se jota voidaan kutsua nimellä ”kansalaisyh- 
teiskunta”77 eli se elimistöjen kokonaisuus, jota yleises- 
ti nimitetään ”yksityiseksi”, sekä ”poliittinen yhteis- 
kunta eli valtio”. Ensiksi mainittu taso vastaa ”hegemo- 

niaa”, jota hallitseva ryhmä harjoittaa koko yhteiskun- 
nassa, toinen ”suoraa valtaa” eli määräysvaltaa, jota il- 
mentävät valtio ja ”laillinen” hallitus. Nämä tehtävät 
ovat nimenomaan organisoivia ja yhdistäviä. Sivisty- 
neistö on hallitsevan ryhmän ”asiamies”, joka toteuttaa 
yhteiskunnallisen hegemonian ja poliittisen hallituksen 
alaisia tehtäviä, eli 


1) huolehtii siitä, että suuret joukot antavat ”spontaa- 
nin” kannatuksensa suunnalle, jonka hallitseva perus- 
ryhmä on antanut yhteiskuntaelämälle. Tämä kannatus 
johtuu ”historiallisesti” siitä arvovallasta (ja siis luotta- 
muksesta), jonka hallitseva ryhmä saa asemansa ja nii- 
den tehtävien perusteella, jotka sillä on tuotannon 
maailmassa. 


2) huolehtii valtion väkivaltakoneiston toiminnasta, 
jolla varmistetaan ”laillisesti” niiden ryhmien tottele- 
vaisuus, jotka eivät ole aktiivisia eivätkä passiivisia 
”kannattajia”. Tämä väkivaltakoneisto on kuitenkin pe- 
rustettu koko yhteiskuntaa varten, määräysvaltaa ja 
johtoa kohtaavien kriisien varalta, joiden aikana spon- 
taani kannatus vähenee. 


Tämän ongelman asettelun tuloksena käsite sivisty- 
neistö saa hyvin laajan merkityksen, mutta vain tällä 
tavalla on mahdollista päästä likimääräiseen, konkreet- 
tiseen arvioon todellisuudesta. Tämä tapa asettaa on- 
gelma törmää kastiennakkoluuloihin; on totta, että juu- 
ri yhteiskunnallisen hegemonian ja valtiollisen vallan 
organisatorinen tehtävä aiheuttaa tietyn työnjaon ja 
niin ollen kokonaisen erityisalojen luokittelun. Toisilla 
näistä aloista ei enää ilmene minkäänlaista johtavaa tai 
organisatorista tehtävää. Yhteiskunnallisessa ja valtiol- 
lisessa johtokoneistossa on koko joukko käsin suoritet- 
tavia, alistettuja tehtäviä (ei toimeenpanevaa työtä vaan 
asiamiehen eikä upseerin tai virkailijan tehtäviä), mutta 
ilmeisesti tämä erottelu on kuitenkin tehtävä, samoin 
kuin muutamia muitakin. Älyllinen toiminta täytyy to- 
della eritellä sisäisestikin eri asteisiin, jotka ratkaisevi- 

na hetkinä ilmaisevat varsinaisen laadullisen eron. Kor- 
keimmalle on asetettava eri tieteiden, filosofian, taiteen 
jne. aloilla luovaa työtä tekevät henkilöt, alimmalle yk- 
sinkertaisimmat ”hallintovirkamiehet” ja jo olemassa 
olevan, perinteisen ja kootun älyllisen rikkauden levit- 
täjät.* 

Tällä tavoin käsitettynä sivistyneistön kategoria on 
nykymaailmassa laajentunut ennennäkemättömällä ta- 
valla. Demokraattis-byrokraattinen yhteiskuntajärjes- 
telmä on muovannut valtavia joukkoja, joita kaikkia ei- 
vät tuotannon yhteiskunnalliset tarpeet edellytä, vaik- 
ka hallitsevan perusryhmän poliittiset tarpeet niitä 
edellyttäisivätkin. Tästä on peräisin lorialainen?8 käsite 
tuottamattomasta ”työläisestä” (mutta kenen ja minkä 
tuotantotavan kannalta hän on tuottamaton?), joka osit- 
tain voisi olla perusteltavissa, jos otetaan huomioon, et- 
tä nämä joukot käyttävät asemaansa hyväkseen ohja- 
takseen itselleen huomattavia osia kansantulosta. 
Joukkojen muodostuminen on yhdenmukaistanut yk- 
silöt, sekä heidän ammattitaitonsa että psykologiansa, 
ja aiheuttanut näin samat ilmiöt, jotka esiintyvät kai- 

* kissa muissakin yhdenmukaistetuissa joukoissa: kilpai- 
lun, joka tekee ammatin puolustamisen välttämättö- 
mäksi, työttömyyden, kouluista valmistuvien ylituotan- 
non, siirtolaisuuden jne. 

Kaupungin ja maaseudun sivistyneistötyyppien eri- 
lainen asema. Kaupunkien sivistyneistötyyppi on ke- 
hittynyt teollisuuden myötä ja on sidottu sen kohtaloi- 
hin. Sen tehtävää voidaan verrata armeijan alipäällys- 


* Sotilaallinen elimistö on tässäkin tapauksessa esimerkki 
monimutkaisesta arvojärjestyksestä: alipäällystö, päällystö ja 
pääesikunta; ei pidä unohtaa myöskään korpraaleja, joiden 
merkitys on suurempi kuin yleensä luullaan. On mielenkiin- 
toista havaita, että kaikki nämä ainekset tuntevat keskenään 
solidaarisuutta ja että alimmat kerrokset osoittavat muita 
suurempaa joukkuehenkeä, josta ne tekevät ”ylpeilyn” ai- 
heen, mutta josta ne usein joutuvat pilkan ja ivailun kohteek- 
si. (Gramscin huomautus) 

tön tehtävään: sillä ei ole mitään itsenäistä aloitetta 
suunnittelussa; se asettaa työtätekevät joukot tiettyyn 
järjestykseen ja suhteeseen yrittäjän kanssa, panee toi- 
meen teollisuuden pääesikunnan määräämän tuotanto- 
suunnitelman ja valvoo sen työstämisen perusvaiheita. 
Kaupunkien sivistyneistö on yleensä hyvin yhdenmu- 
kaistettua. Sen huomattavimmat edustajat sulautuvat 
yhä enemmän teollisuuden varsinaiseen pääesikun- 
taan. N 
Maaseudun sivistyneistö on tyypiltään suurimmaksi 
osaksi ”perinteistä” eli sidoksissa talonpoikaisjoukkoi- 
hin ja (varsinkin pienten) kaupunkien pikkuporvaris- 
toon, joita kapitalistinen järjestelmä ei vielä ole muo- 
kannut eikä saattanut liikkeeseen. Tämän tyypin sivis- . 
tyneistö luo yhteydet talonpoikaisjoukkojen sekä val- 
tion- ja paikallishallinnon (asianajajien, notaarien jne.) 
välille. Juuri tämän tehtävänsä takia sillä on huomatta- 
va yhteiskuntapoliittinen tehtävä, koska tämä ammatil- 
linen välitystyö ei juuri ole erotettavissa poliittisesta 
välitystyöstä. Lisäksi maaseudulla sivistyneistön edus- 
tajan (papin, asianajajan, kansakoulunopettajan, notaa- 
rin, lääkärin jne.) elintaso on keskimäärin korkeampi 
tai ainakin erilainen kuin talonpoikien. Sen tähden ta- 
lonpoika pitää intellektuellia esikuvanaan yrittäessään 
parantaa omia elinehtojaan ja päästä niistä irti. Talon- 
poika ajattelee aina, että ainakin yksi hänen pojistaan 
voisi tulla sivistyneistön jäseneksi (erityisesti papiksi) 
eli tulla herraksi ja kohottaa siten perheen sosiaalista 
asemaa sekä helpottaa sen taloudellista tilaa muihin 
herroihin väistämättä luomiensa suhteiden avulla. Ta- 
lonpojan suhtautuminen sivistyneistöön on kahdenlais- 
ta ja vaikuttaa ristiriitaiselta. Hän ihailee sivistyneistön 
ja yleensä valtion virkamiehen yhteiskunnallista ase- 
maa, mutta on toisinaan halveksivinaan sitä, eli hänen 
ihailuunsa sisältyy vaistomaisesti kateuden ja kiihkeän 
vihan aineksia. Talonpoikien kollektiivisesta elämästä 
ja sen sisältämistä kehityksen iduista ja orastuksesta ei 
voida ymmärtää mitään, ellei oteta huomioon ja tutkita 

tätä talonpoikaiston todellista alistussuhdetta sivisty- 
neistöön, sillä jokainen talonpoikaisjoukkojen elimelli- 
nen kehitysvaihe on tiettyyn rajaan saakka sidottu si- 
vistyneistön liikkeisiin. 

Kaupunkien sivistyneistön kohdalla tilanne on toi- 
senlainen. Tehtaiden teknikoilla ei ole mitään poliittis- 
ta tehtävää omiin työtätekeviin joukkoihinsa nähden, 
tai ainakin se vaihe on jo ohitettu. Toisinaan jopa käy 
. päinvastoin, eli niin että työtätekevillä joukoilla on — ai- 
nakin omien elimellisten intellektuelliensa kautta — po- 
liittista vaikutusvaltaa teknikoihin. 

Kysymyksen keskeiseksi kohdaksi jää ero kunkin 
yhteiskunnallisen perusryhmän elimellisen sivistyneis- 
tön ja perinteisen sivistyneistön välillä. Monet ongel- 
mat ovat peräisin tästä erosta ja se tarjoaa monia histo- 
riallisia tutkimusaiheita. Tältä kannalta katsottuna mie- 
lenkiintoisin ongelma on nykyajan poliittinen puolue, 
sen todellinen alkuperä, kehitysvaiheet ja muodot. Mi- 
kä on poliittinen puolue, kun sitä tarkastellaan osana 
sivistyneistökysymystä? On tehtävä muutamia erotte- 
luja: 

1) Joillekin yhteiskuntaryhmille poliittinen puolue 
on pelkkä tapa kehittää oma elimellinen sivistyneistön- 
sä, joka ei muulla tavalla voi muodostuakaan, kun ote- 
taan huomioon kyseisen yhteiskuntaryhmän elämän ja 
kehityksen yleiset ominaisuudet ja edellytykset. Sivis- 
tyneistö kehittyy siten välittömästi poliittisella ja filo- 
sofisella tasolla eikä tuotantotekniikan alalla.* 2) Kai- 
kille ryhmille juuri poliittinen puolue on se mekanismi, 
joka kansalaisyhteiskunnassa suorittaa samaa tehtävää 
kuin valtio laajemmin ja synteettisemmin poliittisessa 


* Tuotantotekniikan alalla muodostuvat ne kerrokset, joi- 
den voidaan sanoa vastaavan armeijan ”osaston korpraaleja”, 
eli kaupunkien ammattitaitoiset ja erikoistuneet työläiset se- 
kä monimutkaisemmin maaseudun torpparit ja vuokraviljeli- 
jät, sillä torppari ja vuokraviljelijä vastaavat yleensä pikem- 
minkin käsityöläisiä, jotka olivat keskiajan talouden ammatti- 
työläisiä. (Gramscin huomautus) 

yhteiskunnassa. Se toisin sanoen luo siteet tietyn, ni- 
mittäin hallitsevan ryhmän ”elimellisen sivistyneistön” 
ja ”perinteisen sivistyneistön” välille. Tämän tehtävän- 
sä puolue suorittaa nimenomaan riippuvaisena perus- 
tehtävästään, joka on oman aineksen kehittäminen, tie- 
tyn, alun perin ”taloudellisena” syntyneen ja kehitty- 
neen yhteiskuntaryhmän elementtien muovaaminen, 
kunnes niistä syntyy erikoistunutta poliittista sivisty- 
neistöä, johtajia, täydelliseen ”kansalais- ja poliittisen 
yhteiskunnan” elimelliseen kehitykseen liittyvien toi- 
mintojen ja tehtävien organisaattoreita. Voidaan jopa 
sanoa, että omassa piirissään poliittinen puolue täyttää 
tehtävänsä paljon täydellisemmin ja elimellisemmin 
kuin valtio paljon laajemmalla alalla omansa. Intellek- 
tuelli, joka liittyy jonkin tietyn yhteiskuntaryhmän po- 
-liittiseen puolueeseen, sulautuu ryhmän elimelliseen si- 
vistyneistöön ja sitoutuu itse ryhmään, mikä valtiolli- 
seen elämään osallistuttaessa tapahtuu vain osittain tai 
ei ollenkaan. Käy jopa niin, että monet sivistyneistöön 
kuuluvat luulevat olevansa valtio, mikä tuon katego- 
rian muodostavat laajat joukot huomioon ottaen saa 
toisinaan merkittäviä seurauksia ja tuottaa epämiellyt- 
täviä ongelmia sille taloudelliselle perusryhmälle, joka 
todellisuudessa on valtio. 

Väite, jonka mukaan poliittisen puolueen kaikki jäse- 
net kuuluvat sivistyneistöön, on sellainen että se hel- 
posti tulee leikinlaskun ja pilkan kohteeksi, mutta jos 
sitä tarkemmin ajattelee, se pitää täysin paikkansa. On 
erotettava toisistaan eri asteen tapaukset; puolueella 
voi olla suurempi tai pienempi, korkeampaa tai alem- 
paa astetta oleva kokoonpano, mutta se ei ole tärkeätä. 
Tärkeätä on toiminta, joka on johtavaa ja organisoivaa, 
siis kasvattavaa, älyllistä. Kauppias ei liity poliittiseen 
puolueeseen tehdäkseen kauppoja, teollisuusmies tuot- 
taakseen enemmän tavaroita halvemmalla eikä talon- 
poika oppiakseen uusia viljelymenetelmiä, vaikkakin 
jotkut puolet noista kauppiaan, teollisuusmiehen ja ta- 
lonpojan tarpeista voivatkin tulla tyydytetyiksi poliitti- 

sessa puolueessa.* Noita tavoitteita varten on olemassa 
tietyissä rajoissa ammattialan yhdistys, jossa kaup- 
piaan, teollisuusmiehen ja talonpojan taloudellis-kor- 
poratiivinen toiminta voi parhaiten toteutua. Poliitti- 
sessa puolueessa toimiessaan yhteiskunnallis-taloudel- 
lisen ryhmän jäsenet ylittävät tuon historiallisen kehi- 
tysvaiheensa ja niistä tulee yleisten, luonteeltaan kan- 
sallisten ja kansainvälisten toimintojen toteuttajia. Po- 
liittisen puolueen tämän tehtävän pitäisi ilmetä vielä 
paljon selvemmin konkreettisesta historiallisesta ana- 
lyysista, joka selvittäisi miten elimellinen ja perintei- 
nen sivistyneistö ovat kehittyneet eri kansallisuuksien 
historiassa sekä eri kansakuntien tärkeimpien yhteis- 
kuntaryhmien, erityisesti työtätekevien yhteiskunta- 
ryhmien historiassa. 

Perinteisen sivistyneistön muodostuminen on mie- 
lenkiintoisin historiallinen ongelma. Se liittyy epäile- 
mättä antiikin ajan orjanomistukseen sekä kreikkalais- 
syntyisten ja itämaisten vapautettujen orjien asemaan 
Rooman valtakunnan yhteiskunnallisessa järjestelmäs- 
$ä. Se ero, joka vallitsi huomattavien sivistyneistön 
- joukkojen ja Rooman keisarikunnan hallitsevan luokan 
välillä ja joka ei ollut ainoastaan yhteiskunnallinen 
vaan myös kansallinen ja rodullinen, toistuu keisari- 
kunnan kukistumisen jälkeen germaanisten sodankävi- 
jöiden ja alun pitäen roomalaistuneen sivistyneistön 
välillä. Viimeksi mainittu on jatkoa vapautettujen or- 
jien kategorialle. Näihin ilmiöihin liittyvät kiinteästi 
katolisuus ja kirkollinen organisaatio, joka moniksi 
vuosisadoiksi vetää piiriinsä suurimman osan älyllistä 
toimintaa ja harjoittaa kulttuurihallinnon monopolia 
sekä rankaisuvaltaa niitä kohtaan, jotka tekevät vasta- 
rintaa tai vain haluavat pakoilla tuon monopolin valtaa. 


* Yleinen mielipide kieltää tämän ja väittää, että ”politikoi- 
va” kauppias, teollisuusmies tai talonpoika menettää eikä 
suinkaan voita mitään ja että hän on jopa oman alansa kelvot- 
tomin edustaja; tätä sietää epäillä. (Gramscin huomautus) 

Italiassa sivistyneistöllä on kosmopoliittinen tehtävä, 
jonka merkitys vaihtelee eri aikakausina. Mainitsen en- 
si silmäyksellä huomiota kiinnittävät, eri maiden sivis- 
tyneistön kehityksessä esiintyvät erot, tai ainakin kaik- 
kein tärkeimmät niistä ja sillä varauksella, että nämä 
huomiot on tarkistettava ja että niitä on syvennettävä. 

Italiassa keskeinen seikka on nimenomaan sivisty- 
neistön kansainvälinen ja kosmopoliittinen tehtävä. Se 
on syy ja seuraus sille hajoamistilalle, johon niemimaa 
jäi vuoteen 1870 saakka ja joka alkoi Rooman valtakun- 
nan luhistuttua. 

Ranska on täydellinen esimerkki kaikkien kansallis- 
ten voimien ja erityisesti maan sivistyneistöryhmien 
harmonisesta kehityksestä. Kun vuonna 1789 uusi yh- 
teiskunnallinen ryhmittymä ilmestyi historiaan, se oli 
täysin pätevä huolehtimaan kaikista yhteiskunnallisis- 
ta tehtävistään ja taisteli sen tähden ehdottomasta val- 
lasta kansakunnassa. Se ei tehnyt mitään kompromis- 
seja olennaisista kysymyksistä vanhojen luokkien 
kanssa, vaan päinvastoin alisti ne omiin päämääriinsä. 
Ensimmäiset : uuden tyypin sivistyneistön alkusolut 
syntyivät ensimmäisten taloudellisten solujen myötä: 
jopa kirkollinen organisaatio joutui niiden vaikutuksen 
alaiseksi (gallikanismi, hyvin varhaiset kirkon ja val- 
tion väliset taistelut). Tuo mahtava sivistyneistön ra- 
kennelma selittää ranskalaisen kulttuurin aseman 1700- 
ja 1800-luvulla, sen kansainvälisen ja kosmopoliittisen 
säteilyvaikutuksen sekä sen elimellisellä tavalla impe- 
rialistisen ja hegemonisen laajentumisen. Sen tehtävä 
oli siis hyvin toisenlainen kuin Italian kulttuurin, jolle 
oli ominaista hajanaisuus ja yksittäisten henkilöiden 
muuttoliike. Italian sivistyneistö ei toiminut kansalli- 
sen perustan lujittamiseksi, vaan vaikutti osaltaan sii- 
hen, että lujan kansallisen perustan muodostuminen oli 
mahdotonta. 

Englannin kehitys on hyvin erilainen kuin Ranskan. 
Uudella yhteiskunnallisella ryhmittäytymisellä, joka 
syntyi nykyaikaisen industrialismin pohjalta, oli yllät- 

tävä taloudellis-korporatiivinen kehitys, mutta se eteni 
vain haparoiden älyllisellä ja poliittisella alalla. Talou- 
dellisen perusryhmän kanssa samasta maaperästä syn- 
tynyt elimellinen sivistyneistö oli hyvin laaja, mutta 
ylemmällä tasolla vanha maanomistajaluokka säilytti 
lähes monopolistisen asemansa. Se menetti taloudelli- 
sen ylivaltansa, mutta säilytti poliittisen ja älyllisen yli- 
vallan ja uusi valtaa pitävä ryhmä sulautti sen ”perin- 
teisenä sivistyneistönä” ja johtavana kerroksena itseen- 
sä. Vanha maa-aatelisto liittyi teollisuusmiehiin samalla 
tavalla kuin muiden maiden sivistyneistö liittyi uusiin 
hallitseviin luokkiin. 

Sama ilmiö kuin Englannissa on esiintynyt myös 
Saksassa, jossa sitä ovat lisäksi mutkistaneet muut his- 
torialliset ja perinteeseen liittyvät tekijät. Saksassa sa- 
moin kuin Italiassa toimi eräs universaalinen ja ylikan- 
sallinen instituutio ja ideologia (Pyhä saksalais-rooma- 
lainen keisarikunta) ja maa luovutti keskiajan kosmo- 
polille tietyn määrän henkilöitä köyhdyttäen siten 
omat sisäiset voimansa ja herättäen taisteluja, jotka 
johtivat pois kansallisen organisaation ongelmista ja yl- 
läpitivät keskiajan alueellista hajaannusta. Teollinen 
kehitys tapahtui puolifeodaalisen kuoren alla, joka kes- 
ti aina vuoden 1918 marraskuuhun asti. Junkkerit säi- 
lyttivät poliittisen ja älyllisen ylivallan, joka oli paljon 
huomattavampi kuin vastaavalla englantilaisella ryh- 
mällä. Junkkerit olivat saksalaisten teollisuusmiesten 
perinteistä sivistyneistöä, mutta heillä oli erityisiä 
etuoikeuksia ja voimakas tietoisuus siitä, että he olivat 
riippumaton yhteiskuntaryhmä. Heidän riippumatto- 
muutensa perustui siihen, että he säilyttivät huomatta- 
van taloudellisen vallan maahan, joka oli paljon ”tuot- 
tavampaa” kuin Englannissa. Preussilaiset junkkerit 
muistuttivat papillis-sotilaallista kastia, jolla oli lähes 
täysi yksinoikeus poliittisen yhteiskunnan hallinnollis- 
organisatorisiin tehtäviin, mutta samanaikaisesti oma 
taloudellinen perustansa, ja joka ei ollut riippuvainen 
pelkästään hallitsevan taloudellisen ryhmän avokäti- 

syydestä. Päinvastoin kuin englantilainen maa-aatelisto 
junkkerit muodostivat lisäksi suuren vakinaisen armei- 
jan upseeriston. Tämä antoi heille lujia organisointiky- 
kyisiä kaadereita, jotka kannattivat junkkerien oman 
joukkuehengen ja poliittisen yksinoikeuden säilyttä- 
mistä. * 

Venäjällä oli erilaisia lähtökohtia: poliittisen ja talou- 
dellis-kaupallisen organisaation olivat luoneet viikingit 
(varjaagit), uskonnollisen organisaation Bysantin kreik- 
kalaiset. Myöhemmin saksalaiset ja ranskalaiset toivat 
eurooppalaisen kokemuksen Venäjälle ja loivat ensim- 
mäistä kertaa lujan rungon Venäjän hyytelömäiselle 
historialle. Kansalliset voimat olivat liikkumattomia, 
passiivisia ja vastaanottavaisia, mutta ehkä juuri siksi 
sulauttivat täydellisesti vierasmaalaisen vaikutuksen ja 
itse vieraatkin venäläistäen heidät. Uudemmalla histo- 
riallisella kaudella tapahtui päinvastainen ilmiö. Tietty 
eliitti, joka koostui maan kaikkein toimeliaimmista, tar- 
mokkaimmista, aloitteellisimmista ja kurinalaisimmis- 
ta henkilöistä, siirtyi ulkomaille, sisäisti siellä kehitty- 
neimpien länsimaiden kulttuurin ja niiden historialliset 
kokemukset menettämättä kuitenkaan oman kansalli- 
suutensa olennaisimpia ominaisuuksia eli katkaisemat- 
ta tunne- tai historiallisia siteitä omaan kansaansa. Suo- 
ritettuaan näin älyllisen kisällintyönsä se palasi omaan 
maahansa ja pakotti kansan väkisin heräämään ja kul- 
kemaan pikamarssia eteenpäin lähes hengähtämättä. 
Ero tämän eliitin ja (esimerkiksi Pietari Suuren tuotta- 
man) saksalaisen eliitin välillä on sen olennaisesti kan- 


* Max Weberin teoksessa Parlamentti ja hallitus Saksan 
uudessa järjestelmässä on monia aineksia, jotka osoittavat 
kuinka aateliston poliittinen yksinoikeus toisaalta esti laajan 
ja kokeneen porvarillisen poliittisen henkilöstön kehittämi- 
sen ja toisaalta oli jatkuvien parlamenttikriisien sekä liberaa- 
listen ja demokraattisten puolueiden hajoamisen syynä. Siitä 
on peräisin katolisen keskustan ja sosialidemokratian tär- 
keys; keisarikunnan kaudella nämä onnistuivat kehittämään 
oman melko huomattavan parlamentaarisen ja johtavan ker- 
roksen. (Gramscin huomautus) 

sallisskansanomainen luonne. Sitä ei voinut sulauttaa 
Venäjän kansan liikkumattomaan passiivisuuteen, kos- 
ka se itse oli voimakas venäläinen vastareaktio omalle 
historialliselle liikkumattomuudelle. 

Eri maaperällä ja hyvin erilaisissa olosuhteissa tämä 
venäläinen ilmiö on verrattavissa amerikkalaisen kan- 
sakunnan (Yhdysvaltojen) syntyyn. Anglosaksiset maa- 
hanmuuttajat muodostivat hekin erään eliitin, mutta 
erityisesti moraalisen eliitin. Tässä tarkoitetaan luon- 
nollisesti ensimmäisiä siirtolaisia, uudisraivaajia, eng- 
lantilaisten uskonnollisiin ja poliittisiin taisteluihin 
osallistujia, synnyinmaassaan voitettuja, muttei nöy- 
ryytettyjä eikä lannistettuja. He toivat mukanaan Ame- 
rikkaan moraalinsa ja tahdonvoimansa ohella tietyn 
verran Euroopan historian erään kehitysvaiheen sivili- 
saatiota ja istuttivat sen sitten uudelleen Amerikan 
neitseelliseen maaperään, jossa se jatkoi sisäisten voi- 
miensa kehittämistä, mutta verrattomasti nopeammin 
kuin vanhassa Euroopassa, jossa suuri joukko jarrutta- 
via tekijöitä (kansan tiettyihin ryhmiin iskostuneita 
moraalisia, älyllisiä, poliittisia ja taloudellisia tekijöitä, 
jäänteitä, jotka eivät ottaneet kadotakseen) vastusti no- 
peaa kehitysprosessia ja tasoitti jokaisen aloitteen kes- 
kinkertaiseksi, vähentäen sen vaikutusta ajallisesti ja 
paikallisesti. 

On otettava huomioon, että Yhdysvalloista tietyssä 
määrin puuttuu perinteinen sivistyneistö ja että sivisty- 
neistön tasapaino siis yleensä on erilainen. Teolliselle 
perustalle on syntynyt valtava kaikkien nykyajan pääl- 
lysrakenteiden muodostelma. Tasapainon vaatimus ei 
lähde välttämättömyydestä yhdistää elimellinen sivis- 
tyneistö perinteiseen sivistyneistöön, jota ei ole olemas- 
sa kiteytyneenä ja vanhoillisena ryhmänä, vaan siitä, et- 
tä on sulatettava yhdessä ainoassa kansallisen kulttuu- 
rin sulatusastiassa eri kansallisuuksien siirtolaisten 
mukanaan tuomia erilaisia kulttuurityyppejä. Se että 
puuttuu laaja perinteinen sivistyneistökerrostuma, jol- 
lainen on vanhoissa sivistysmaissa, selittää osittain se- 

kä sen että on olemassa vain kaksi poliittista puoluetta, 
jotka todellisuudessa voitaisiin helposti yhdistää yh- 
deksi ainoaksi puolueeksi (vrt. Ranskaa, eikä ainoas- 
taan sodanjälkeistä, jolloin puolueiden moninkertaistu- 
misesta on tullut yleinen ilmiö), että toisaalta sen että 
uskonlahkot lisääntyvät rajattomasti. * 

Yhdysvalloissa on vielä eräs mielenkiintoinen ilmiö, 
jota on tutkittava: miten on syntynyt yllättävän suuri 
määrä mustaa sivistyneistöä, joka on omaksunut ame- 
rikkalaisen kulttuurin ja tekniikan? Voidaan pohtia mi- 
kä epäsuora vaikutus tuolla mustalla sivistyneistöllä 
voi olla Afrikan takapajuisiin joukkoihin ja mikä suora 
vaikutus, jos jokin seuraavista olettamuksista toteutui- 
si: 1) Jos Amerikan laajentumispyrkimys käyttäisi 
omia mustiaan asiamiehinä valloittaakseen Afrikan 
markkinat ja ulottaakseen sinne oman siviilisaatiotyyp- 
pinsä (jotain sen tapaista on jo tapahtunutkin, mutta en 
tiedä missä määrin). 2) Jos taistelu Amerikan kansan 
yhtenäisyyden puolesta kärjistyisi siinä määrin että se 
aiheuttaisi mustien maastapaon ja tarmokkaimpien ja 
itsenäisimpien sivistyneistön jäsenten paluun Afrik- 
kaan. Nämä olisivat niin ollen vähemmän taipuvaisia 
alistumaan nykyisin vallitsevaa käytäntöä vielä nöy- 
ryyttävämpään lainsäädäntöön. Syntyisi kaksi perusta- 
vaa kysymystä: 1) Kielikysymys: voisiko englannista 
tulla Afrikan kulttuurikieli, joka yhdistäisi lukematto- 
mia murteita puhuvat ihmiset? 2) Olisiko tuolla sivisty- 
neistön kerroksella tarpeeksi sulauttamis- ja organi- 
sointikykyä, jotta se voisi muuttaa nykyisen alkeellisen 
halveksitun rodun mielialan ”kansalliseksi” tunteeksi 
ja kohottaa Afrikan mantereen myytiksi ja kaikkien 
mustien yhteiseksi isänmaaksi? Mielestäni Amerikan 
mustien rotu- ja kansallishenki on tällä hetkellä pikem- 


* Luulen, että niitä on laskettu olevan yli 200; vrt. Ranskaa 
ja siellä käytyjä sitkeitä taisteluita Ranskan kansan uskonnol- 
lisen ja moraalisen yhtenäisyyden säilyttämiseksi. (Gramscin 
huomautus) 

minkin kielteinen kuin myönteinen ja valkoisten mus- 
tien eristämiseksi ja sortamiseksi käymän taistelun he- 
rättämä. Mutta eikö juutalaisten tilanne ollut sama 
1700-luvulle saakka? Liberiasta, joka on jo amerikka- 
laistunut ja jonka virallinen kieli on englanti, voisi tulla 
mustien amerikkalaisten Siion, jonkinlainen Afrikan 
Piemonte.?9? 

Etelä- ja Keski-Amerikan osalta sivistyneistökysy- 
mystä on nähdäkseni tarkasteltava seuraavat perusta- 
vanlaatuiset seikat huomioon ottaen: Etelä- enempää 
kuin Keski-Amerikassakaan ei ole olemassa laajaa pe- 
rinteistä sivistyneistöä, mutta tilanne on kuitenkin eri- 
lainen kuin Yhdysvalloissa. Näiden maiden kehityksen 
pohjana ovatkin 1500- ja 1600-luvun espanjalaisen ja 
portugalilaisen sivilisaation kaaderit, sen jota luonneh- 
tivat vastauskonpuhdistus ja loismainen militarismi. 
Papisto ja sotilaskasti ovat vielä tänäkin päivänä näissä 
maissa kaksi perinteisen sivistyneistön kategoriaa, jot- 
ka ovat jähmettyneet eurooppalaisen emämaan niille 
antamaan muotoon. Teollinen perusta on hyvin kapea 
eikä ole kehittänyt monimutkaisia päällysrakenteita. 
Suurin osa sivistyneistöä on maaseudun sivistyneistö- 
tyyppiä, ja koska vallitsevina ovat suurtilat ja laaja kir- 
*kon maanomistus, sivistyneistö on sidoksissa papis- 
toon ja suurtilallisiin. Kansallinen koostumus on hyvin 
epätasainen valkoistenkin keskuudessa, mutta tilanne 
on paljon monimutkaisempi huomattavien intiaanivä- 
estön joukkojen kohdalla, jotka joissakin maissa ovat 
kansan enemmistönä. Yleisesti voidaan sanoa, että näil- 
lä alueilla vallitsee vielä Kulturkampf'? ja Dreyfusin oi- 
keudenkäynnin?! aikainen ilmapiiri, eli tilanne, jossa 
maallikko- ja porvarilliset ainekset eivät vielä ole saa- 
vuttaneet vaihetta, jossa papiston ja armeijan edut ja 
vaikutusvalta alistetaan nykyaikaisen valtion maallik- 
kopolitiikan johtoon. Tämän vuoksi vapaamuurariudel- 
la ja ”Positivistisen kirkon” tapaisilla kulttuurijärjes- 
töillä on vielä suurta vaikutusvaltaa jesuiittojen vastai- 
sen toimintansa vuoksi. Viime aikojen tapahtumat 

(marraskuu 1930) Callesin82 Kulturkampfista Meksi- 
kossa Argentiinan, Brasilian, Perun, Chilen ja Bolivian 
sotilaallis-kansallisiin kansannousuihin osoittavat näi- 
den huomioiden täsmällisyyden. 

Muun tyyppisiä sivistyneistön kategorioiden muo- 
dostumia ja niiden suhteita kansallisiin voimiin voi- 
daan tavata Intiasta, Kiinasta ja Japanista. Japanissa on 
englantilais- ja saksalaistyyppinen muodostuma eli 
teollinen sivilisaatio, joka kehittyy feodaalis-byrokraat- 
tisen kuoren alla omine erikoispiirteineen. 

Kiinan ominaispiirre on kirjoitus, joka on ilmausta si- 
vistyneistön ja kansan välisestä täydellisestä erosta. In- 
tiassa ja Kiinassa vallitseva suunnaton etäisyys sivisty- 
neistön ja kansan välillä ilmenee lisäksi uskonnon alal- 
la. Olisi yleisesti tutkittava eri uskomusten ongelmaa ja 
eri yhteiskuntakerrosten, varsinkin papiston, sivisty- 
neistön ja tavallisen kansan välillä vallitsevia erilaisia 
tapoja käsittää sama uskonto ja harjoittaa sitä. Tämä il- 
miö esiintyy nimittäin tietyssä määrin kaikkialla, vaik- 
ka se Itä-Aasian maissa saakin äärimmäiset muotonsa. 
Protestanttisissa maissa ero on suhteellisen pieni (us- 
konlahkojen runsaus liittyy vaatimukseen täydellisestä 
sivistyneistön ja kansan välisestä yhteydestä, mikä taas 
siirtää kansanjoukkojen todellisiin katsomuksiin liitty- 
vät karkeudet ylemmän organisaation piiriin). Katoli- 
sissa maissa ero on hyvin huomattava, mutta ilmenee 
monenasteisena: pienempänä Saksan katolisissa osissa 
ja Ranskassa, suurempana Italiassa, erityisesti maan 
eteläosissa ja saarilla, erittäin suurena Iberian niemi- 
maalla ja Latinalaisen Amerikan maissa. Ilmiöllä on 
vieläkin suurempi merkitys ortodoksisissa maissa, jois- 
sa on puhuttava kolmesta saman uskonnon asteesta: 
korkeimman papiston ja munkkien, maallikkopapiston 
sekä kansan uskonnosta. Itä-Aasiassa tilanteesta tulee 
mieletön, sillä kansan uskonnolla ei monessakaan ta- 
pauksessa ole mitään tekemistä kirjoitusten esittämän 
uskonnon kanssa, vaikka kummastakin käytetään sa- 
maa nimitystä. 

Viitteet 


1 Delfoin Apollon temppelissä oleva lause. Sokrateen mieli- 
lauseita. (Kirjan s. 36) 

2 Italian eri alueilla puhutaan hyvinkin erilaisia murteita, 
joiden elinvoimaisuus osittain johtuu Italian vasta 1800-luvun 
jälkipuoliskolla tapahtuneesta yhdistymisestä. Vasta joukko- 
tiedotusvälineiden voimakas leviäminen on saanut aikaan, et- 
tä kansallinen yleiskieli on syrjäyttämässä murteet. (s. 37) 

3 Vrt. Marx, Poliittisen taloustieteen arvostelua. Alkusanat 
(1859) ”Taloudellisen perustan muuttumisen myötä koko val- 
tava päällysrakenne mullistuu hitaammin tai nopeammin.” 
Marx-Engels, Valitut teokset 6 osaa, osa 4, Moskova 1979, s. 9. 
Gramsci sijoitti ”kansalaisyhteiskunnan” yhteiskunnan pääl- 
lysrakenteeseen (ks. viitettä 88). (s. 41) 


4 Integralistit olivat niitä, jotka paavi Pius X:n kaudella 
(1903-14) tahtoivat palauttaa kirkolle sen entisen auktoritee- 
tin. Integralismi oli teologinen reaktio kirkon ja yhteiskun- 
nan suhteita uudistavaa ”modernismia”, erästä nykyistä kris- 
tillisdemokraattista liikettä edeltävää virtausta vastaan. Mo- 
dernistit (Murro, Sturzo) perustivat katolisia liittoja ja kannat- 
tivat osallistumista yhteiskunnalliseen elämään edistyksen 
puolesta. I maailmansodan jälkeen liike jatkui Sturzon johta- 
man populistisen puolueen Partito popolaren muodossa. (s. 


5 Nimitys filosofisille suuntauksille, jotka torjuvat uskon- 
nolliset maailmanselitykset ja tahtovat selittää maailman läh- 
tien sen sisäisistä edellytyksistä, immanenssista. Gramsci 
käyttää tätä nimitystä hyvin laajassa merkityksessä, filosofi- 
oiden yleisenä arviointiperusteena. Myös marxilaista filoso- 
fiaa voidaan Gramscin mukaan pitää immanenssifilosofiana. 
Kirjoittaessaan kuten tässä tapauksessa koulujen uskonnon- 
opetuksesta Gramsci tarkoittaa immanenssifilosofialla italia- 
laista idealismia (Croce, Gentile), jonka piti korvata katolinen 
maailmankatsomus. (s. 41) 

8 The Times-lehden entisen toimittajan Henry Wickham 
Steedin muistelmateos Through Thirty Years, London 1924. 
(s. 45) 


7 Viittaus bolsevikkeihin ja Venäjän vallankumoukseen, 
jota Gramsci piti esimerkkinä ”toteutuneesta hegemoniasta”. 
Ks. muistiinpanoa ”Ongelman asettelu”. (s. 46) 

8 Alkuperäistekstissä nuove intellettualitä integrali e tota- 
litarie. Olemme kääntäneet sanan totalitarie sanalla ”totali- 
taarinen”, johon ei Gramscilla liity tälle sanalle nykyään kuu- 
luvaa kielteistä arvovarausta.(s. 48) 

” Kysymyksessä on Dimitri Petrovits Mirskin artikkeli 
Bourgeois History and Historical Materialism (Porvarillinen 
historiankirjoitus ja historiallinen materialismi), joka ilmestyi 
The Labour Monthly -lehdessä heinäkuussa 1931. Gramscin 
arvostus Mirskiä kohtaan tulee esiin kirjeestä Tanjalle 
3. 8. 1931; luettuaan Mirskin Dostojevski-esseen Gramsci sa- 
noi: ”Minusta tuntuu, että hänen (Wirskin) tieteellinen kan- 
tansa on sitäkin enemmän huomion ja tutkimisen arvoinen 
koska hän osoittaa olevansa vapaa tietyistä ennakkoluuloista 
ja kulttuurijäänteistä, jotka viime vuosisadan lopun ja tämän 
vuosisadan alun positivismin nauttiman suuren suosion seu- 
rauksena onnistuivat tunkeutumaan historiankirjoituksen 
teoriaan” (ks. LC, s. 459). — Mirski on laatinut useita teoksia 
Venäjän kirjallisuuden ja yhteiskunnan historiasta. (s. 49) 


10 Finalismi eli käsitys jonka mukaan historia kulkee tiet- 
tyä päämäärää kohti ja selittyy tästä päämäärästä. (s. 49) 

11 Tähän Gramsci lisää: ”Ks. Max Weber, Die protestanti- 
sche Ethik und der Geist des Kapitalismus (Protestanttinen 
etiikka ja kapitalismin henki, ilm. 1904-05); Groethuysen, 
Origines de Esprit bourgeois en France 1. L'Eglise et la bour- 
geoisie (Porvarillisen hengen alkuperä Ranskassa I. Kirkko ja 
porvaristo, 1927).” (s. 51) 

12 Italian vasemmistososialistit pitivät 18. 11. 1917 kokouk- 
sen jossa valmisteltiin reformismia arvosteleva asiakirja ja 
jossa Trozzi ilmeisesti syytti Gramscia ”bergsonilaisuudesta”. 
Filosofi Henri Bergson oli käsityksellään ”elinvoiman sysäyk- 
sestä” (elan vital) antanut vaikutteita Sorelille, jolla vuoros- 
taan oli tiettyä vaikutusta nuoreen Gramsciin. Vankilavih- 
koissa Gramsci arvosteli Sorelin idealistisia, ”bergsonilaisia” 
vaikutteita. 

Trozzin esittämä syytös johtui ehkä Gramscin kannanotois- 
ta Venäjän lokakuun vallankumouksesta, jota hän tuohon ai- 
kaan tervehti artikkelilla La rivoluzione contro il ”Capitale” 
(Vallankumous ”Pääomaa” vastaan), joka ilmestyi Avanti! 
-lehdessä pian kokouksen jälkeen. Artikkelissaan Gramsci 
ylisti bolsevikkien päättäväisyyttä ja korosti tahdon roolia 
historiassa II internationaalin johtajien determinismiä ja fata- 
lismia vastaan. (s. 57) n 


13 Näiden sanojen järjestys on Gramscilla tavallisesti päin- 
vastainen: ”kansallinen ja kansanomainen” eli ”kansallis- 
kansanomainen” (nazionale popolare). Vaatimus jonka mu- 
kaan kulttuurin pitää olla ”kansallinen ja kansanomainen” on 
Gramscin kulttuuripoliittisen näkemyksen keskeinen osa. 
Tätä vaatimusta voidaan pitää italialaisten intellektuellien 
keskiaikaan saakka ulottuvan kosmopoliittisen perinteen ne- 

gaationa. Se voidaan myös yhdistää Gramscin mielipiteeseen, 
että fasismia vastaan oli taisteltava kansallista yhtenäisyyttä 
korostavin tunnuksin. 

Italian kirjallisuudesta tekemässään laajassa analyysissa 
Gramsci usein huomauttaa kuilusta, joka oli syntynyt sivisty- 
neistön ja toisaalta kansan joukkojen kirjallisuuden välille. 
Oireena tästä hän piti mm. sitä, että ”italialaiset sanomaleh- 
det v. 1930 katsovat parhaaksi julkaista sadan vuoden ikäisiä 
jatkokertomuksia tahtoessaan lisätä menekkiään” ja että 
”italialaiset mieluummin lukevat ulkomaisia kirjailijoita”, 
esim. Alexandre Dumas'n ”Monte-Criston kreiviä” (ks. 9 3, 
63 ja Gramsci: Letteratura e vita nazionale, Torino 1950). (s. 
61) 

14 ”On olemassa vain yksi ainoa henkeistämisen liike, olipa 
sitten kyseessä matematiikka, fysiikka, biologia, filosofia tai 
moraali: se on ponnistus, jonka avulla henki vapautuu ter- 
veestä järjestä ja sen spontaanista metafysiikasta, joka luo 
aistein havaittavien todellisten esineiden maailman ja asettaa 
ihmisen tämän maailman keskelle.” (ks. H. Gouhierin arvos- 
telu Brunschvicgin teoksesta De la connaissance de soi, ”Les 
nouvelles Litteraires”, 17.10.1931). - Löon Brunschvicg 
(1869-1944), ranskalainen filosofianprofessori. (s. 62) 


15 Giovanni Gentile (1875-1944), ital. filosofi, joka edusti 
”teon idealismia” (idealismo attuale). Gentile ryhtyi Mussoli- 
nin hallituksen avustajaksi ja pysyi loppuun saakka fasismin 
kannattajana ja ideologina. (s. 62) 

16 Giustin epigrammi: 

”Il buon senso che un di fu caposcuola 
Or nelle nostre scuole & morto affatto. 
La scienza, sua figliola 

L'uccise per veder com'era fatto” 
(Epigrammi, 1849) 

— Giuseppe Giusti (1808-50), Risorgimenton ajan valistusru- 
noilija. (s. 64) 

17 Vrt. Marxin ”Pääoman” seuraava kohta: ”Arvon ilmai- 
sun salaisuus, kaiken työn yhtäläisyys ja yhtäpätevyys, koska 
ja mikäli se on ihmistyötä yleensä, voidaan selittää vasta sit- 
ten kun käsitys ihmisten tasa-arvoisuudesta on tullut pysy- 
väksi kansan katsantotavaksi” (Pääoma 1, Moskova 1974, s. 
67). Gramsci mainitsee (O 7, s. 869) tässä yhteydessä nuoren 
Marxin lauseen ”teoriasta tulee aineellinen voima heti kun 
kansanjoukot ovat omaksuneet sen”. Marx, Hegelin oikeusfi- 
losofian kritiikkiä. Johdanto, Marx-Engels, Valitut teokset 6 
osaa, osa 1, Moskova 1978, s. 109. (s. 64) 

18 Vrt. Marxin ”Teesejä Feuerbachista”: ”Se materialistinen 
oppi, että ihmiset ovat olosuhteiden ja kasvatuksen tuotteita 
ja siis muuttuneet ihmiset ovat toisenlaisten olosuhteiden ja 
muuttuneen kasvatuksen tuotteita, unohtaa, että juuri ihmi- 
set muuttavat olosuhteita ja että kasvattajan itsensä täytyy 

tulla kasvatetuksi.” Marx-Engels, Valitut teokset 6 osaa, osa 
2, Moskova 1978, s. 64. (s. 67) 


19 George Berkeley (1685-1753), englantilainen filosofi, jos- 
ta tuli Irlannin Cloynen piispa. (s. 69) 

20 Solipsismi on idealismin äärimmäinen johtopäätös, jon- 
ka mukaan ajatteleva minä yksin on todellinen. (s. 70) 

i Bernardino Varisco (1850-1933), ital. tiedemies ja filosofi. 
(s. 71) : 


22 Mario Missiroli (s. 1886), ital. lehtimies. (s. 72) 


23 Werner Sombart (1863-1941), saksalainen taloustieteilijä 
ja sosiologi, joka Weimarin Saksassa esiintyi konservatiivise- 
na ideologina. (s. 73) : 


24 Ks. Friedrich Engels, Anti-Diihring, Ensimmäinen jak- 
so, kohta IV. Marx-Engels, Valitut teokset 6 osaa, osa 5, Mos- 
kova 1979, s. 220. (s. 73) 


25 Vrt. Bertrand Russell, Filosofian ongelmat, Hki 1969, s. 
114: ”Se osa maapallon pintaa, missä Edinburgh sijaitsee, on 
sen osan pohjoispuolella, missä Lontoo sijaitsee, vaikka ei oli- 
si olemassa yhtään ihmisolentoa, jolla olisi tietoa pohjoisesta 
tai etelästä, ja vaikka ei olisi olemassa ensinkään mitään tie- 
toisuutta maailmankaikkeudessa.” (s. 76) 


26 Tämä huomautus on ainoa Vankilavihkojen kohta jossa 
Gramsci viittaa unkarilaiseen filosofiin ja kirjallisuuden his- 
torioitsijaan Georg Lukäcsiin (1885-1971). Huomautuksen en- 
si versiossa (kirj. 1930-32) Gramsci lisää suluissa, ”minulla on 
kovin hämärä kuva hänen teorioistaan” (9 4, 43). Liittäessään 
professorin tittelin Lukäcsin nimeen Gramsci ehkä muistelee 
Zinovjevin selontekoa Kominternin V kongressille (1924); Zi- 
novjev näet arvosteli ”professoreiden” Lukäcsin, Korschin ja 
Graziadein ”teoreettista revisionismia”. Lukäcsin luonnon 
dialektiikkaa koskevasta mielipiteestä, ks. Geschichte und 
Klassenbewusstsein (Historia ja luokkatietoisuus), Lukäcs 
Werke Bd 2, Luchterhand 1968. Tätä aihetta on käsitellyt Sep- 
po Toiviainen, jolta lainaamme seuraavan kohdan: ”Lukäcs 
väittää, että Marx poliittisen taloustieteen kritiikissä rajaa /dia- 
lektisen/ metodin pätevyyden *historiallis-sosiaaliseen todel- 
lisuuteen'. Sen sijaan Engels, Hegelin 'väärinkäsitystä' seura- 
ten, ulottaa dialektiikan myös luontoa koskevaan tietoon. 
”Kuitenkaan luontoa koskevassa tiedossa eivät ole käsillä dia- 
lektiikan ratkaisevat määreet: subjektin ja objektin vuoro- 
vaikutus, teorian ja käytännön ykseys, kategorioiden subst- 
raatin historiallinen muutos perustana niiden muuttumiselle 
ajattelussa jne. (Lukäcs, Werke Bd, 2, s. 199)”, ks. Toiviainen, 
Nuori Lukäcs, Tampere 1977, s. 193. Ks. myös Zanardo, A., 11 
”manuale” di Bucharin visto dai comunisti tedeschi e da 
Gramsci (Buharinin käsikirja saksalaisten kommunistien ja 
Gramscin näkemänä), teoksessa Studi gramsciani, Roma 
1958. (s. 77) 

27 Bauer, Sozialdemokratie, Religion und Kirche, 1927. Otto 
Bauer (1882-1938), itävaltalainen poliitikko, ns. austromarxis- 
min johtava edustaja. (s. 79) 


28 Näistä kahdesta ”plagiaatista”, joita Gramsci kaivaa 
muististaan, puhutaan Crocen teoksessa Problemi di estetica, 
Bari 1923, s. 133-137 ja 495-497. (s. 80) 

29 ”Immanenssista”, vrt. viite 5. Buharinin kirjasta ei löydy 
suoranaista viittausta ”immanenssi”-termin käytöstä Marxilla 
ja Engelsillä. Eräässä otsikossa (luku 1, $ 9) Buharin käyttää 
sanoja ”Finalite& immanente” ja siinä yhteydessä hän huo- 
mauttaa, että Marxilla ja Engelsillä mahdollisesti esiintyvät 
”teleologiset” (so. päämääräuskoiset) määritelmät ovat puh- 
taasti kuvaannollisia. Gramscin tulkinta saattaa perustua näi- 
hin kohtiin. (s. 81) 

30 Historiallinen materialismi (s. 81) 


31 Gramsci on perinyt sanan storicismo Crocelta. Emme py- 
ri selvittämään mitä Gramsci sillä tarkoitti, muistiinpanot 
käytännön filosofiasta antavat vastauksen tähän kysymyk- 
seen. Mutta historismi-sanaan liittyy terminologinen ongel- 
ma, joka vaatii selityksen. 

Crocen storicismon taustalla on Historismus. Leopold von 
Ranken varhain 1800-luvulla alkuun panema suuntaus, joka 
hallitsi saksalaista historiankirjoitusta ainakin II maailmanso- 
taan saakka, ks. Matti Viikarin väitöskirja Die Krise der ”his- 
toristischen” Geschichtsschreibung und die Geschichtsmetho- 
dologie Karl Lamprechts, Hki 1977. 

Croce kirjoittaa: ”Historismi” (historian tiede) on tieteelli- 
sesti ilmaistuna käsitys, jonka mukaan elämä ja todellisuus 
ovat historiaa ja ainoastaan historiaa”, ks. Croce, History as 
the Story of Liberty, London 1941, s. 65. 

Englanniksi käännettynä historismi on historicism. Rans- 
kaksi se on vaihtoehtoisesti historisme tai historicisme ja vas- 
taavasti ruotsiksi historism tai historicism - myöhempi vaih- 
toehto on nimenomaan Gramscin storicismosta käytyjen kes- 
kustelujen ansiosta tullut vallitsevaksi 1960- ja 70-luvun mar- 
xilaisessa kirjallisuudessa, ks. erityisesti Althusser-Balibar, 
Lire le Capital 1 (Le marxisme n'est pas un historicisme; Mar- 
xismi ei ole histori(si)smi), Paris 1968, s. 150-184. 

Edelleen on mainittava Karl Popper, joka on torjunut mar- 
xismin sillä perusteella, että marxismi hänen mukaansa on 
”histori(si)stinen filosofia” eli eräs niistä opeista ” jonka mu- 
kaan historiaa hallitsevat erityiset lainalaisuudet tai kehitys- 
lait, joiden keksiminen mahdollistaisi ihmiskunnan kohtalon 
ennustamisen”, ks. K. R. Popper, Avoin yhteiskunta ja sen vi- 
holliset, Keuruu 1974, s. 32. 

Popperin määritelmä sopii huonosti Historismukseen, jo- 
hon Popper ei histori(si)smi-arvostelussaan kiinnitäkään huo- 
miota. Saksalaiset historistit olivat näet taipuvaisia lähesty- 
mään historiaa asenteella, jota voidaan kuvata sanalla indivi- 

dualisieren, ”yksilöidä”, eivätkä he, kuten eivät myöskään 
Croce tai Gramsci, hyväksyneet yleisiä ”historian tai kehityk- 
sen lakeja”. (s. 81) 

32 Tilastotieteellinen laki. (s. 84) 

33 Ks. viite 5. (s. 84) 

34 ”maailman luoduks luuli sattumalta”. Dante, Jumalai- 
nen näytelmä 1, Helvetti, suom. Eino Leino, Keuruu 1967, 
Helvetin neljäs laulu, s. 30. (s. 84) 

35 Ks. Croce, La filosofia di G.B. Vico (1911). — Giambattis- 
ta Vico (1668-1744), ital. historianfilosofi. (s. 85) 

36 Ks. muistiinpanot ”tieteellisten ja filosofisten kielten 
käännettävyydestä” (O 11, 46-49). (s. 87) 

37 Vrt. Trotski, La mia vita. Tentativo di autobiografia, Mi- 
lano 1930, s. 104-5: ”Kuten vain harvat latinalaiset kirjoittajat, 
Labriola on omaksunut dialektisen materialismin, ei politii- 
kassa missä hän on sekava, mutta kylläkin historian filoso- 
fiassa. Tuon hänen loistavan diletantisminsa alla piilee todel- 
lista syvällisyyttä.” (s. 89) 


38 Ks. Plehanov, Marxilaisuuden peruskysymyksiä, Mosko- 
va 1978. (s. 90) 


39 Ks. viite 27. (s. 90) 
40 Henri de Man (1885-1953), belgialainen poliitikko. (s. 90) 


4! Viittaus Rosa Luxemburgin teokseen Stillstand und 
Fortschritt im Marxismus (Pysähtymistä ja edistystä marxis- 
missa), joka ilmestyi Vorwärts-lehdessä 14.3. 1903 Marxin 
kuoleman 20-vuotispäivän johdosta. Gramsci ilmeisesti oli tu- 
tustunut tähän artikkeliin teoksessa Rjasanov, Karl Marx 
homme, penseur et revolutionnaire, Ed Soc.Int., Paris 1928. 
Luxemburg käsittelee artikkelissaan mm. ”Pääoman” kol- 
mannen niteen julkaisemisen merkitystä marxismin kehityk- 
selle. (s. 91) 


42 Ks. Karl Radek; L'evoluzione del socialismo dalla scienza 
all'azione, Gli ammaestramenti della rivoluzione russa (Sosi- 
alismin kehitys tieteestä toimintaan, Venäjän vallankumouk- 
sen opetukset), Milano 1920. (s. 95) 

433 Ks. F. Engels, Ludwig Feuerbach ja klassisen saksalai- 
sen filosofian loppu, Pori 1976, s. 93. (s. 95) 


44 Vrt. ed. ”Alustavia kiinnekohtia”, s. 34. (s. 95) 
45 F. Olgiati, Carlo Marx, Milano 1918. (s. 96) 


46 A. Graziadei, Prezzo e sovraprezzo nell'economia capita- 
listica, Milano 1923. Antonio Graziadei (1873—1953), IKP:n oi- 
keistofraktion johtajahahmoja, erotettu puolueesta 1928. Vrt. 
viite 26. (s. 96) 

47 So. kommunismi. Vrt. F. Engels, Sosialismin kehitys uto- 
piasta tieteeksi, Pori 1973, s. 92. (s. 96) 

48 Viittaus Giordano Brunon (1548-1600) teokseen Dell'eroi- 
co furore (Sankarillinen raivo). (s. 97) 

49 Leitmotiv=johtoaihe (esim. musiikissa). (s. 98) 

50 Alkuperäistekstin tarkka jäljennös. (s. 99) 

51 Marx ja Engels. (s.100) 


52 R. Mondolfo, Il materialismo storico in Federico Engels 
Genova 1912. (s. 100) 


53 Vrt. viite 38. (s. 101) 


54 Max Adler (1873-1937), eräs ns. austromarxismin johta- 
vista edustajista, jotka vastustivat niin Leniniä kuin II inter- 
nationaalin bernsteinilaista revisionismia. (s. 102) 

55 Ks. B. Croce, Materialismo storico ed economia marxisti- 
ca (Historiallinen materialismi ja marxilainen taloustiede, il- 
mestyi 1900). (s. 104) 

56 Tämän koulukunnan johtavia edustajia olivat Gaetano 
Salvemini, sosialisti ja antifasisti, ja Giaocchino Volpe, fasisti- 
sen hallituksen historioitsija. (s. 104) 

57 Marxin ”Pääoma”. (s. 104) 

58 Vrt. viite 41. (s. 105) 

59 Ks. Croce, Storia dell'etä barocca in Italia (1929). Kursi- 
vointi Gramscin. (s. 106) 

60 ”Missä hallitsee luterilaisuus, kuolee sivistys”. (s. 106) 

81 Eri uskossa mestasivat, Immanuel Kant jumalan, Maxi- 
milian Robespierre kuninkaan. — Giosu& Carduccin 
(1836-1907) Versaglia-runosta. (s. 108) 

$2 Ernest Renan (1823-1895), ransk. uskonnonhistorioitsija. 
Myös Gramsci käyttää usein sanoja ”älyllinen ja moraalinen 
uudistus” tai ”uskonpuhdistus” itse asiassa sanojen ”käytän- 
nön filosofia” vaihtoehtona. Toisin sanoen Gramscin mukaan 
marxismi voidaan käsittää ”kulttuurivallankumouksena” ja 
työväenluokan hegemonia edellyttää ”älyllistä ja moraalista 
uudistusta” tai yksinkertaisesti on etenevä ”älyllinen ja mo- 
raalinen uudistus”. (s. 108) 

583 Vrt. Marx, Pääoma 1, Toisen painoksen loppusanat 
(24. 2. 1873), Marx, Pääoma 1, Moskova 1974, s. 26. (s. 109) 

684 Trenton kirkolliskokous pidettiin vuosina 1546-63. Se 
merkitsi katolisten ja protestanttien lopullista eroa. Kokouk- 
sen jälkeen paavi julkaisi bullan professio fidei tridentinae, 
kokouspäätösten yhteenvedon, johon katoliset papit joutui- 
vat sitoutumaan valalla. (s. 110) 


$5 Guido de Ruggiero, Rinascimento, riforma, controrifor- 
ma, Bari 1930. (s. 110) 


66 Erasmus Rotterdamilainen (1465—+1536), hollantilainen 
humanisti. (s. 111) 


67 So. vuoden 1815 Wienin kokouksesta vuoden 1848 val- 
lankumouksiin ulottuva kausi. (s. 111) 

688 Vincenzo Gioberti (1801-52), maltillinen johtaja Risorgi- 
menton kaudella. (s. 112) 

69 Ks. E. Bernheim, Lehrbuch der historischen Methode und 
der Geschichtsphilosophie (1889). (s. 113) 

70 Gramsci on ilmeisesti sensuurin kiertämiseksi halunnut 
välttää yhteiskuntaluokan käsitettä. ”Yhteiskunnallinen pe- 
rusryhmä” ja ”olennainen yhteiskuntaryhmä” ovat muita yh- 
teiskuntaluokan (proletariaatti, porvaristo, feodaaliylimystö) 
nimityksiä. (s. 122) 

71 Vrt. O 8, 24: ”Moscan ns. poliittinen luokka? ei ole muuta 
kuin hallitsevan yhteiskuntaryhmän sivistyneistö. Moscan 
käsite poliittinen luokka' on verrattavissa Pareton eliittiin jo- 
ka on toinen yritys selittää sivistyneistö historiallisena ilmiö- 
nä sekä sen tehtävä valtiollisessa ja yhteiskunnallisessa elä- 
mässä. Moscan teos on valtava sosiologinen ja positivistinen 
sekasotku, päivänpolitiikan kysymyksissä lisäksi tendenssi- 
mäinen, mikä tekee siitä jonkin verran helppotajuisemman ja 
kirjallisesti elävämmän.” — Gaetano Mosca (1858-1941), ital. 
juristi ja valtiotieteilijä; ”Moscan teos”: Elementi di scienza 
politica (uusi täyd. p., 1923); Vilfredo Pareto (1848-1923), ital. 
taloustieteilijä ja sosiologi. (s. 122) 

72 Edellinen oli Fiat-yhtymän, jälkimmäinen Montecatini- 
yhtymän pääjohtaja. (s. 125) 

73 Tässä kohdin Gramsci on lisännyt tekstiin seuraavan 
huomautuksen: ”Tämä tutkimus sivistyneistön historiasta ei 
ole oleva luonteeltaan 'sosiologinen' vaan antaa aiheen jou- 
kolle tutkielmia 'kulttuurihistoriasta' (Kulturgeschichte) ja 
politiikan tieteen historiasta. On kuitenkin vaikeata välttää 
tiettyjä kaavamaisia ja abstrakteja muotoja, jotka tuovat mie- 
leen sosiologian”: on sen tähden löydettävä sopivin kirjalli- 
nen muoto jotta esitys olisi 'ei-sosiologinen'. Tutkimuksen 
ensimmäinen osa voisi olla metodinen kritiikki olemassa ole- 
vista sivistyneistöä käsittelevistä teoksista, jotka melkein 
kaikki ovat luonteeltaan sosiologisia. Bibliografian laatimi- 
nen tästä aiheesta on sen vuoksi välttämätöntä.” 

Gramsci arvostelee 1800-luvun positivistista ja naturalistis- 
ta sosiologiaa; on huomautettu, että hän tunsi hyvin vain ”eri- 
tyisen muodottoman ja jälkeenjääneen italialaisen sosiologi- 
sen positivismin” ja että hänen sosiologian kammoksuntansa 
selittyy tällä seikalla, ks. Gallino, Gramsci e le scienze sociali 
(Gramsci ja yhteiskuntatieteet), teoksessa Gramsci e la cultu- 
ra contemporanea II, mts. 92. (s. 125) a 


74 Frederick Winslow Taylor (1856-1915), taylorismiksi tai 
tieteelliseksi liikkeenjohdoksi kutsutun koulukunnan perus- 
taja. Gramsci on löytänyt ”Taylorin ilmaisun” kirjasta Philip, 
Le probleme ouvrier aux Etats-Unis (Työläiskysymys Yh- 
dysvalloissa), Paris 1927, s. 224: ”Työläinen on siis kiinteästi 
sidottu mekaaniseen laitteeseen, jonka toimintaa hänen on 
kestettävä yrittämättä sitä ymmärtää. Tämä johtaa työväestön 

ominaispainon pienentymiseen maan teollisuudessa ja per- 
soonallisuuden kutistumiseen, mikä voi aiheuttaa erittäin va- 
kavia seurauksia. Taylorhan on mennyt niin pitkälle, että hän 
on sanonut hyvin koulutetun gorillan pystyvän kohta suorit- 
tamaan sen työn, jonka työläinen tällä hetkellä tekee.” (s. 125) 

15 Homo faber = (käyttöesineitä) tekevä ihminen; homo sa- 
piens, tietävä ihminen. (s. 126) 

76 Vuosina 1919-20 ilmestynyt ”Sosialistisen kulttuurin 
viikkolehti”, jonka toimitussihteerinä Gramsci itse oli. Tämä 
lehti on esimerkki niistä suhteellisen harvoista tapauksista 
jolloin yliopistosta lähteneen ryhmän aloite saa välittömän ja 
innostuneen vastaanoton työläisjoukkojen keskuudessa. (s. 127) 

77 Societä civile. — Tätä kohtaa voidaan verrata Gramscin 
kirjeeseen Tanjalle 7. 9. 1931, ks. ed. 

On merkittävää, että Gramsci sijoittaa kansalaisyhteiskun- 
nan yhteiskunnan päällysrakenteeseen. Marx ja marxilaiset 
katsovat yleensä, että kansalaisyhteiskunta, Biirgerliche Ge- 
sellschaft on yhtä kuin ”tarpeiden maailma”, joka lähinnä si- 
joittuu taloudelliseen perustaan. Tästä argumentista on lukui- 
sia tutkielmia, ks. Bobbio, Gramsci e la concezione della so- 
cietä civile (G. ja käsitys kansalaisyhteiskunnasta), teoksessa 
Gramsci e la cultura contemporanea 1, mts. 75—101, sekä 
Althusser, L'Etat et les appareils ideologigues d'Etat (Valtio 
ja valtion ideologiset aparaatit), lehdessä La Pens6e (kesäkuu 
1970). (s. 129) 

78 Achille Loria (1857-1943), ital. taloustieteilijä, jota Gram- 
sei piti vulgaarina, pinnallisena ja epäjohdonmukaisena: 
”... Italian sivistyneistön tietyn osan ja siksi myös kansalli- 
sen kulttuurin rappeutuvan ja nurinkurisen mentaliteetin 
osoitukset (ajattelun epäyhtenäisyys, järjestelmällisen kriitti- 
sen hengen puute, tieteellisen toiminnan laiminlyönti, kult- 
tuurin keskittämisen puute, heikko etiikka tieteen ja kulttuu- 
rin aloilla jne., joita ei ole oikealla tavalla eikä riittävän anka- 
rasti vastustettu, minkä vuoksi esiintyy vastuuttomuutta kan- 
sallisen kulttuurin kehittämisen suhteen), joita voidaan kuva- 
ta yleisotsikolla 'lorialaisuus' ”(G 28, s. 2321). Vihko 28 on ko- 
konaan omistettu ”lorialaisuuden” kritiikille. (s. 131) 

79 Italian yhtenäistyessä 1800-luvulla Piemonte kulki nie- 
mimaan muiden pikkuvaltioiden kärjessä. (s. 141) 

80 Kulturkampf oli 1870-luvulle sijoittuva vaihe Saksan yh- 
distymisessä. Bismarck tukeutui tuolloin liberaaleihin ja 
mursi katolisen vastarinnan Preussin hegemonialle. (s. 141) 

81 Oikeudenkäynti Dreyfusia vastaan alkoi 1894 ja päätyi 
Dreyfusin vapauttamiseen 1906; se jakoi Ranskan katoliseen 
ja antisemiittiseen oikeistoon ja porvarillisdemokraattiseen ja 
sosialistiseen vasemmistoon. Voidaan mainita, että ”intellek- 
tuelli”-sana otettiin käyttöön juuri Dreyfusin oikeudenkäyn- 
nin yhteydessä. (s. 141) 


82 Plutarco Elias Calles, Meksikon presidentti 1924-28. (s. 142) 

